
  दादा भगवान प्ररूपित


  ज्ञानी पुरुष की पहचान


  संपादक : डॉ. नीरु बहन अमीन


  ‘दादा भगवान’ कौन?


जून 1958 की एक संध्या का करीब छ: बजे का समय, भीड़ से भरा सूरत शहर का रेल्वे स्टेशन, प्लेटफार्म नं. 3 की बेंच पर बैठे श्री अंबालाल मूलजीभाई पटेल रूपी देहमंदिर में कुदरती रूप से, अक्रम रूप में, कई जन्मों से व्यक्त होने के लिए आतुर ‘दादा भगवान’ पूर्ण रूप से प्रकट हुए और कुदरत ने सर्जित किया अध्यात्म का अद्भुत आश्चर्य। एक घंटे में उन्हें विश्वदर्शन हुआ। ‘मैं कौन? भगवान कौन? जगत् कौन चलाता है? कर्म क्या? मुक्ति क्या?’ इत्यादि जगत् के सारे आध्यात्मिक प्रश्नों के संपूर्ण रहस्य प्रकट हुए। इस तरह कुदरत ने विश्व के सम्मुख एक अद्वितीय पूर्ण दर्शन प्रस्तुत किया और उसके माध्यम बने श्री अंबालाल मूलजी भाई पटेल, गुजरात के चरोतर क्षेत्र के भादरण गाँव के पाटीदार, कॉन्ट्रैक्ट का व्यवसाय करनेवाले, फिर भी पूर्णतया वीतराग पुरुष!


‘व्यापार में धर्म होना चाहिए, धर्म में व्यापार नहीं’, इस सिद्धांत से उन्होंने पूरा जीवन बिताया। जीवन में कभी भी उन्होंने किसीके पास से पैसा नहीं लिया बल्कि अपनी कमाई से भक्तों को यात्रा करवाते थे।


उन्हें प्राप्ति हुई, उसी प्रकार केवल दो ही घंटों में अन्य मुमुक्षुजनों को भी वे आत्मज्ञान की प्राप्ति करवाते थे, उनके अद्भुत सिद्ध हुए ज्ञानप्रयोग से। उसे अक्रम मार्ग कहा। अक्रम, अर्थात् बिना क्रम के, और क्रम अर्थात् सीढ़ी दर सीढ़ी, क्रमानुसार ऊपर चढऩा। अक्रम अर्थात् लिफ्ट मार्ग, शॉर्ट कट।


वे स्वयं प्रत्येक को ‘दादा भगवान कौन?’ का रहस्य बताते हुए कहते थे कि ‘‘यह जो आपको दिखते हैं वे दादा भगवान नहीं हैं, वे तो ‘ए.एम.पटेल’ हैं। हम ज्ञानीपुरुष हैं और भीतर प्रकट हुए हैं, वे ‘दादा भगवान’ हैं। दादा भगवान तो चौदह लोक के नाथ हैं। वे आप में भी हैं, सभी में हैं। आपमें अव्यक्त रूप में रहे हुए हैं और ‘यहाँ’ हमारे भीतर संपूर्ण रूप से व्यक्त हुए हैं। दादा भगवान को मैं भी नमस्कार करता हूँ।’’


निवेदन


आप्तवाणी मुख्य ग्रंथ है, जो दादा भगवान की श्रीमुख वाणी से, ओरिजिनल वाणी से बना है, वो ही ग्रंथ के छ: विभाजन किए गए हैं, ताकि वाचक को पढऩे में सुविधा हो।


1. ज्ञानी पुरुष की पहचान


2. जगत् कर्ता कौन?


3. कर्म का सिद्धांत 


4. अंत:करण का स्वरूप


5. सर्व दु:खों से मुक्ति


6. आत्मबोध


परम पूज्य दादाश्री हिन्दी में बहुत कम बोलते थे, कभी हिन्दी भाषी लोग आ जाते थे, जो गुजराती नहीं समझ पाते थे, उनके लिए परम पूज्य दादाश्री हिन्दी बोल लेते थे, वो वाणी जो केसेटों में से ट्रान्स्क्राईब करके यह आप्तवाणी ग्रंथ बना है! वो ही आप्तवाणी ग्रंथ को फिर से संकलित करके यह छ: छोटे ग्रंथ बनाए हैं! उनकी हिन्दी ‘प्योर’ हिन्दी नहीं है, फिर भी सुनने वाले को उनका अंतर-आशय ‘एक्ज़ेक्ट’ समझ में आ जाता है। उनकी वाणी हृदयस्पर्शी, हृदयभेदी होने के कारण जैसी निकली, वैसी ही संकलित करके प्रस्तुत की गई है ताकि सुज्ञ वाचक को उनके ‘डिरेक्ट’ शब्द पहुँचे। उनकी हिन्दी यानी गुजराती, अंग्रेजी और हिन्दी का मिश्रण। फिर भी सुनने में, पढऩे में बहुत मीठी लगती है, नैचुरल लगती है, जीवंत लगती है। जो शब्द हैं, वे भाषाकीय द्रष्टि से सीधे-सादे हैं किन्तु ‘ज्ञानी पुरुष’ का दर्शन निरावरण है, अत: उनका प्रत्येक वचन आशयपूर्ण, मार्मिक, मौलिक और सामने वाले के व्यू पोइन्ट को एक्ज़ेक्ट समझकर होने के कारण वह श्रोता के दर्शन को सुस्पष्ट खोल देता है और उसे ऊँचाई पर ले जाता है।


- डॉ. नीरू बहन अमीन


समर्पण


अहो! अहो!! यह अक्रममार्गी आप्तवाणी।


तेजपुंज प्रकटाती, अज्ञान नाशकारिणी।


हज़ारों का अंतरदाह मिटाएँ, प्रकट मोक्षदानी।


अहो! कुदरती बलिहारी, परमाश्चर्य होनी।


आप्तपुरुष श्रीमुख से प्रकटी आप्तवाणी।


हृदयस्पर्शिणी अनंत संसार विनाशिनी।


स्याद्वाद, अनेकांत, निजपद की ही वाणी।


सर्वनय सदा स्वीकार्य, मोक्षार्थ प्रमाणी।


संसार, मोक्षपथ पर परम विश्वसनीया।


अनादि अंधकार में प्रकट प्रत्यक्ष ‘दीया’।


विज्ञानी वीतरागी वाणी, वचनसिद्धता।


कारुण्य भावे जगकल्याणार्थ समर्पिता।


*****


पूज्य दादाश्री अपनी हिन्दी के बारे में


दादाश्री : हमारी हिन्दी बराबर नहीं है न?


प्रश्नकर्ता : नहीं, ऐसी बात नहीं है। आप हिन्दी अच्छी ही बोल रहे हैं।


दादाश्री : हम को हिन्दी बोलने को नहीं आता।


प्रश्नकर्ता : नहीं, आपकी हिन्दी बहुत मीठी है, आप बोलिए।


दादाश्री : मीठी तो मेरी वाणी है, हिन्दी नहीं। मेरी वाणी मीठी है।


*****


आपको मेरी बात समझ में आती है न? ऐसा है कि हमारा हिन्दी लैंग्वेज पे काबू नहीं है, खाली समझाने के लिए बोलते हैं। 5% हिन्दी है और 95% दूसरी सब मिक्स्चर है, मगर टी (चाय) जब बनेगी, तब टी अच्छी ही बनेगी।


- परम पूज्य दादा भगवान


  संपादकीय


 संसार का बंधन किस कारण से है? अज्ञानता से।


अज्ञानता कैसी? निज स्वरूप की।


अज्ञानता जाए किस तरह से? ज्ञान से, निज स्वरूप के ज्ञान से। ‘मैं कौन हूँ’, इसकी पहचान से।


‘मैं कौन हूँ’ की पहचान कैसे हो? प्रत्यक्ष-प्रकट ‘ज्ञानी पुरुष’ मिलें, उनको पहचान सकें, उनकी दृष्टि से अपनी दृष्टि मिल जाए, तब।


और ‘ज्ञानी पुरुष’ के लक्षण क्या हैं?


जो निरंतर आत्मा में ही रहते हैं, जिनकी निरंतर स्व-परिणति ही है, जिन्हें इस संसार की कोई भी विनाशी चीज़ नहीं चाहिए, कंचन-कामिनी, कीर्ति, मान, शिष्य की भीख जिन्हें नहीं हैं, वे हैं ‘ज्ञानी पुरुष’। ऐसे ‘ज्ञानी पुरुष’ मिल जाएँ तो उनके चरणों में सर्वभाव समर्पित करके आत्मा प्राप्त कर लेना चाहिए। स्वयं अपने आप आत्मज्ञान पाना अति-अति कठिन है, लेकिन ‘ज्ञानी पुरुष’ मिल जाएँ तो अति-अति सरल है। लेकिन ‘ज्ञानी पुरुष’ की उपस्थिति में भी ज्ञानी पुरुष की पहचान सामान्य जन को होना बहुत कठिन है। जौहरी होगा वह तो हीरे को परख लेगा ही, किन्तु ‘ज्ञानी पुरुष’ को पहचानने वाले जौहरी कितने? प्रस्तुत पुस्तिका में यहाँ पर ‘ज्ञानी पुरुष’ की पहचान, उनकी दिव्यता, भव्यता, उनका अद्भुत दर्शन, ज्ञान, वाणी और उनकी आंतरिक परिणति के बारे में प्रकाश डालने का प्रयास किया गया है, जो सुज्ञ वाचक को ‘ज्ञानी पुरुष’ की पहचान और उनके प्रति अहोभाव प्रकट करने में सहायक होगी।


‘दादा भगवान’ कौन हैं?


जो दिखाई देते हैं, वे ‘दादा भगवान’ नहीं हैं। वे तो ‘ए.एम.पटेल’ हैं लेकिन भीतर में जो प्रकट हो गए हैं, वे ‘दादा भगवान’ हैं, वे चौदह लोक के नाथ हैं। आपके अंदर (भीतर) भी वही ‘दादा भगवान’ हैं। फर्क सिर्फ इतना ही है कि ‘ज्ञानी पुरुष’ के अंदर संपूर्ण व्यक्त, प्रकट हो गए हैं और आपके अंदर व्यक्त नहीं हुए हैं। जो अंदर प्रकट हुए हैं, उन ‘दादा भगवान’ के साथ ‘ज्ञानी पुरुष’ निरंतर रहते हैं। जब व्यवहार का उदय होता है, तब ‘ए.एम.पटेल’ के साथ होना पड़ता है, नहीं तो ‘दादा भगवान’ के साथ अभेद स्वरूप से तद्रूप ही रहते हैं।


दादा भगवान का स्वरूप क्या है?


ज्ञान, दर्शन, चारित्र और तप, इसके द्वारा जो अनुभव में आते हैं, वही ‘दादा भगवान’ हैं। इस देह में जो ‘मिकेनिकल’ भाग है, चंचल भाग है, वह ‘दादा भगवान’ नहीं है। अचल भाग है, वही दरअसल आत्मा है, वही ‘दादा भगवान’ हैं। जो खाते हैं, पीते हैं, धंधा करते हैं, शास्त्र पढ़ते हैं या धर्मध्यान करते हैं, वह सब मिकेनिकल है, वह दरअसल आत्मा नहीं है। दरअसल आत्मा तो स्वयं परमात्मा है, उसे ही ‘दादा भगवान’ कहा है।


इसमें ‘ज्ञानी पुरुष’ कौन?


जो ज्ञान की वाणी बोलते हैं, उन्हें व्यवहार में ‘ज्ञानी पुरुष’ कहते हैं। और भीतर में प्रकट हुए बिना ज्ञान की वाणी नहीं बोली जा सकती। भीतर में प्रकट हुए हैं, वो ही ‘दादा भगवान’ हैं। ‘ज्ञानी पुरुष’ के जो सूक्ष्मतर और सूक्ष्मतम दोष हैं, जो लोगों की समझ में भी नहीं आ सकते, और जगत् के किसी भी जीव को किंचित् भी नुकसानकर्ता नहीं, ऐसे दोषों को जो प्रकाशमान करते हैं, वे ‘दादा भगवान’ हैं और ‘ज्ञानी पुरुष’, उन दोषों को ‘उनके’ प्रकाश में जानते हैं। ऐसे पूर्ण स्वरूप ‘दादा भगवान’ का पद प्राप्त करने के लिए, ‘उनके’ साथ अभेद रहने के लिए ‘ज्ञानी पुरुष’ खुद ‘दादा भगवान’ को नमस्कार करते हैं, उनकी भजना करते हैं।


1958 में सूरत स्टेशन पर उन्हें आत्मज्ञान अपने आप (स्वयंमेव) प्रकट हुआ। ज्ञान के प्राकट्य का कारण बताते हुए ‘दादाजी’ कहते हैं कि कई जन्मों की ‘लिंक’ का यह फल है। वह अनुभूति होने के बाद उनका ‘इगोइज़म’ और ममत्व खत्म हो गए और ‘खुद’ मन, वचन, काया से बिल्कुल भिन्न हो गए। यह ज्ञान प्रकट हुआ, उसी दिन ‘खुद’ ‘ज्ञानी’ हुए। उसके पिछले दिन तक वे अज्ञानी ही थे ऐसी हकीकत वे बताते हैं। ज्ञान प्राप्ति के बाद आत्मा का स्पष्ट अनुभव हुआ, पूर्णाहुति हुई। बाद में उन्होंने ‘अंबालाल मूलजी भाई पटेल’ के साथ सारी ज़िंदगी में एक पल भी तन्मयता नहीं की। जब से ज्ञान प्रकट हुआ, तब से ‘अंबालाल’ उनके सर्व प्रथम पड़ोसी थे। पड़ोसी की तरह ही रहते हैं। देह और आत्मा की कैसी भिन्नता!!!


दादाश्री को कैसा ज्ञान प्रकट हुआ है? उन्हें ‘केवलज्ञान’ में सिर्फ चार डिग्री की ही कमी थी। ‘केवलज्ञानी’ को ज्ञान में सबकुछ ‘दिखता’ है और उन्हें वह सबकुछ ‘समझ’ में आता है। ‘दर्शन’ संपूर्ण है, ‘ज्ञान’ में चार डिग्री की कमी है।


‘ज्ञानी पुरुष’ तो कहते हैं कि ‘मुझे इस संसार में कुछ भी नहीं आता। मैं आत्मा की बात के अलावा और कुछ नहीं जानता।’ ‘आत्मा’ ज्ञाता-द्रष्टा है, वह ‘मैं’ जानता हूँ। ‘आत्मा’ जो ‘देख’ सकता है, वह ‘मैं’ ‘देख’ सकता हूँ। व्यवहार में वे व्यापारी आदमी थे, इन्कम टैक्स-सेल टैक्स भी भरते थे, कॉन्ट्रैक्ट का धंधा भी करते थे, फिर भी इन सब में ‘ज्ञानी पुरुष’ संपूर्ण वीतराग रहते थे। वे वीतराग कैसे रहते हैं? आत्मज्ञान से! संपूर्ण जागृति से!!


कई लोग उन्हें पूछते थे कि आपको यह सिद्धि किस तरह प्राप्त हुई? उसका उत्तर देते हुए दादाश्री कहते थे कि क्या इसकी नकल करनी है? यह नकल करने जैसी चीज़ नहीं है। यह ज्ञान तो ‘बट नैचुरल’ प्रकट हो गया है। उन्हें भी पता नहीं था कि ऐसा ‘लाइट’ हो जाएगा। उन्हें तो छोटे से दीये की, कुछ ‘समकित’ जैसा इस जन्म में प्राप्त होगा ऐसी आशा थी। मगर यह तो संपूर्ण प्रकाश हो गया, संपूर्ण निर्विकल्प पद प्राप्त हुआ।


‘भगवान’ संज्ञा हैं या विशेषण? ‘भगवान’ तो विशेषण हैं और जो भी कोई मनुष्य भगवत् गुणों की प्राप्ति करता है, उसे यह विशेषण मिलता है। ‘ज्ञानी पुरुष’ का पद तो निर्विशेष पद है, उनको तो किसी भी विशेषण की क्या जरूरत? ‘ज्ञानी पुरुष’ को ‘भगवान’ कहना यानी उनको हीन पद में बैठाने जैसा है।


जो मन का मालिक नहीं, देह का मालिक नहीं, वाणी का मालिक नहीं, कोई चीज़ का मालिक नहीं, वह इस संसार में भगवान है। ‘ज्ञानी पुरुष’ देह होने के बावजूद भी एक पल भी देह के मालिक नहीं होते। ऐसे ‘ज्ञानी पुरुष’ सारी परसत्ता को जानते हैं और स्वसत्ता को भी जानते हैं। खुद की, स्वसत्ता में वे ज्ञाता-द्रष्टा, परमानंदी रहते हैं।


‘ज्ञानी पुरुष’ एक पल भी संसार में नहीं रहते और एक पल भी अपने स्वरूप के सिवा अन्य कोई संसारी विचार उनको नहीं आते। ‘ज्ञानी पुरुष’ में तो अपनापन ही नहीं रहता। देह के मालिक नहीं होते, इसलिए उन्हें मरना भी नहीं पड़ता, खुद अमरपद में रहते हैं। और ‘ज्ञानी कृपा’ का इतना सामथ्र्य है कि वही पद वे दूसरों को भी दे सकते हैं, जो बड़ी आश्चर्यकारी घटना है। ‘ज्ञानी पुरुष’ निरंतर शुद्ध उपयोग में रहते हैं, वह शुद्ध उपयोग मुक्ति में फलित होता है। और निरंतर शुद्ध उपयोगी हैं, मन-वचन-काया का मालिकी भाव नहीं, इसलिए उन्हें हिंसा का दोष नहीं लगता, हिंसा के सागर में रहते हुए भी!! जिसकी निरंतर आत्मपरिणाम में ही स्थिति है, उसे कोई कर्म ही स्पर्श नहीं करता। ऐसी अद्भुत दशा ‘ज्ञानी पुरुष’ की है। जो देह के स्वामी नहीं, वे समग्र ब्रह्मांड के स्वामी हैं।


ये ‘ए.एम.पटेल’ जो दिखाई देते हैं, वे हैं तो मनुष्य ही, किन्तु ‘ए.एम.पटेल’ की जो वृत्तियाँ हैं और उनकी जो एकाग्रता है, वह पर-रमणता भी नहीं और परपरिणाम भी नहीं। निंरतर स्वपरिणाम में ही उनकी स्थिति है। निरंतर स्वपरिणाम में ही उनकी स्थिति है। निरंतर स्वपरिणाम में रहने वाले कभी कभार हज़ारों वर्षो में एक ही होते हैं!! आंशिक स्व-रमणता किसी को हो सकती है किन्तु सर्वांश स्व-रमणता, वह भी संसारी वेष में, नहीं होती। इसलिए इसे आश्चर्य कहा गया है न! असंयति पूजा नामक धीट् आश्चर्य है यह!!!


आत्म परिणाम और क्रिया परिणाम, ज्ञानधारा और क्रियाधारा, दोनों ‘ज्ञानी पुरुष’ में भिन्न वर्तना में होती हैं। ‘ज्ञानी पुरुष’ को निरंतर स्वभाव भाव होता है। जो कषाय रहित हैं, जहाँ परपरिणति उत्पन्न नहीं होती, ऐसे ‘ज्ञानी पुरुष’ के दर्शन मात्र से कल्याण होता है।


‘ज्ञानी पुरुष’ यानी संपूर्ण प्रकाश! प्रकाश में अँधेरा टिक नहीं सकता। वे सबकुछ जानते हैं कि, ‘विश्व क्या है, किस तरह चलता है, भगवान कहाँ हैं, हम कौन हैं?’ ‘ज्ञानी पुरुष’ तो ‘वल्र्ड की ओब्ज़र्वेटरी’ है। विश्व में एक भी ऐसा परमाणु नहीं कि जो उन्होंने देखा न हो, एक विचार ऐसा नहीं कि जो उनके ध्यान के बाहर रह गया हो।


‘ज्ञानी पुरुष’ ‘केवलज्ञान’ में ‘देखकर’ तमाम प्रश्रों के तत्क्षण समाधानकारी प्रत्युत्तर देते हैं। उनके जवाब किसी शास्त्र के आधार से नहीं निकलते, मौलिक जवाब रहते हैं। वे सोचकर,शास्त्र का याद करके नहीं बोलते, ‘केवल ज्ञान’ में ‘देखकर’ बोलते हैं। ‘केवल ज्ञान’ के कुछ ही ज्ञेयों को वे ‘देख’ नहीं पाते। इस काल में, इस क्षेत्र में संपूर्ण केवलज्ञान असंभव है। अज्ञान से लेकर केवलज्ञान तक के सर्व दर्शन की बातें उन्होंने सुस्पष्ट की हैं। उनकी बातें स्थूल, सूक्ष्म से भी ऊपर की सूक्ष्मतर और सूक्ष्मतम की हैं।


‘ज्ञानी पुरुष’ के मुख पर निरंतर मुक्त हास्य होता है। कषाय से मुक्त होने पर मुक्त हास्य उत्पन्न होता है। सारा विश्व निर्दोष दिखाई देने पर मुक्त हास्य उत्पन्न होता है और मुक्त हास्य वाले पुरुष के दर्शन मात्र से कल्याण होता है। मन से मुक्त, बुद्धि से मुक्त, अहंकार से मुक्त, चित्त से मुक्त, वहाँ मुक्त हास्य है। वीतरागता है, वहाँ मुक्त हास्य है। ऐसा मुक्त हास्य सिर्फ ‘ज्ञानी पुरुष’ का ही होता है। मुक्त हास्य तो विश्व की अत्यंत दुर्लभ चीज़ है।


‘ज्ञानी पुरुष’ का यशनाम कर्म ज़बरदस्त होता है। इसलिए उनके नाम से अनेकों के काम सिद्ध हो जाते हैं। ‘ज्ञानी पुरुष’ इसे चमत्कार या ‘मैंने किया’ ऐसा कभी नहीं कहते, इसे वह यशनाम कर्म का फल कहते हैं। वे नहीं चाहते फिर भी लोग उन पर यश-कलश डाले बिना नहीं रहते। ‘ज्ञानी पुरुष’ के पास अनंत प्रकार की सिद्धियाँ होती हैं। जिन्हें विश्व की किसी चीज़ की अपेक्षा नहीं होती, उन्हें अनंत प्रकार की सिद्धियाँ प्रकट होती हैं।


‘ज्ञानी पुरुष’ में आत्मशक्ति संपूर्ण व्यक्त हो गई होती है, उनके निमित्त से दूसरों की भी आत्मशक्ति व्यक्त हो जाती है।


द्रव्य से, क्षेत्र से, काल से, भाव से और भव से जो सदा अप्रतिबद्ध होकर विचरते हैं, वे ‘ज्ञानी पुरुष’ हैं। ‘ज्ञानी पुरुष’ को संसार में किसी भी चीज़ का बंधन नहीं है।


‘ज्ञानी पुरुष’ वे हैं कि जिन्हें निरंतर आत्मोपयोग रहता है, अंतरंग में नि:स्पृह, ऐसे आचरणयुक्त हैं, अपूर्व वाणी जो कभी भी सुनी या पढ़ी न हो, फिर भी प्रत्यक्ष अनुभव में आती है। जिन्हें न गर्व है, न गारवता है, न अपनापन है, सदा मुक्त हास्य से सभर जिनका मुखार्विंद देदीप्यमान है, ऐसे ‘ज्ञानी पुरुष’ स्वयं देहधारी परमात्मा हैं, मूर्तामूर्त मोक्ष स्वरूप हैं, मोक्षदाता हैं, अनेकों को मोक्ष सुख दिलाने वाले हैं। धन्य है इस काल को, धन्य है इस भारत के गुजरात की चरोतर भूमि को और धन्य है उस जननी को, जिसने जगत् को आज देहधारी परमात्मा अर्पण किया!!!


‘ज्ञानी पुरुष’ के गुणों का तो कोई भी पूरा वर्णन नहीं कर सकता। ‘ज्ञानी पुरुष’ में 1008 गुण होते हैं, उनमें से मुख्य चार हैं; सूर्य जैसे प्रतापी और चंद्र जैसे शीतल, दोनों विरोधाभासी गुण ‘ज्ञानी पुरुष’ में एक साथ प्रकट होते हैं, यह बड़ा आश्चर्य है। क्योंकि ‘ज्ञानी पुरुष’ स्वयं आश्चर्य की प्रतिमा हैं और उनके पीछे आश्चर्यों की परंपरा सर्जित होती रहती है, उन परंपराओं का शास्त्रों में अंकित होकर हज़ारों मोक्षार्थियों को पथ दर्शक बने रहना, यह आश्चर्यों की परंपरा का परम आश्चर्य है।


‘ज्ञानी पुरुष’ मेरू समान अडोल (अविचल) और सागर समान गंभीर होते हैं। सहज क्षमा, ऋजुता, मृदुता, करुणा के सागर, ऐसे अनेक गुण उनमें होते हैं। उनसे कोई गाली-गलौज करे, मारपीट करे तो भी उस पर उनकी विशेष करुणा रहती है। क्षमा उन्हें करनी नहीं पड़ती, सहज क्षमा ही रहती है।


जो संसार के सर्व प्रकार के याचकपन से मुक्त हुए हैं, उन्हें ज्ञानी पद प्राप्त होता है। ‘ज्ञानी पुरुष’ आश्रम का श्रम नहीं करते। मंदिर-मठ बाँधने की भीख उनमें नहीं होती। सामने वाले के प्रति संसारी अपेक्षा से, भौतिक की अपेक्षा से संपूर्ण नि:स्पृह और आत्म अपेक्षा से संपूर्ण स:स्पृह, ऐसे स:स्पृह-नि:स्पृह ‘ज्ञानी पुरुष’ होते हैं।


‘ज्ञानी पुरुष’ संपूर्ण अपरिग्रही होते हैं। उनके लक्ष्य में दुनिया की कोई चीज़ रहती ही नहीं। निरंतर जिनका लक्ष आत्मा में ही रहता है, वे परिग्रह के सागर में रहते हुए भी अपरिग्रही हैं। जो तमाम द्वंद्वों से, सुख-दु:ख, राग-द्वेष, मान-अपमान, सत्य-असत्य, पाप-पुण्य, जैसे सारे द्वंद्वों से पर हो गए हैं, वे ‘ज्ञानी पुरुष’ हैं। ‘ज्ञानी पुरुष’ द्वंद्वातीत होते हैं। वे मुनाफे को मुनाफे के रूप से जानते हैं, घाटे को घाटे के रूप से जानते हैं। मुनाफे-घाटे का उन पर कोई असर नहीं होता। ‘मेरापन’ गया, उसका संसार अस्त हो गया। ऐसी उनकी स्थिति होती है। ‘ज्ञानी पुरुष’ संपूर्ण निराग्रही होते हैं। उनमें किंचित् भी आग्रह नहीं होता तो फिर विग्रह तो उन्हें कहाँ से हो सकता है?


‘ज्ञानी पुरुष’ सर्वकाल मुक्तावस्था में ही रहते हैं। सत्संग में भी मुक्त और काम-धंधे पर भी मुक्त। प्रत्येक अवस्था में उनको सहज समाधि ही रहती है। ‘ज्ञानी पुरुष’ को कोई भय नहीं, क्योंकि वे बिल्कुल ‘करेक्ट’ हैं, कोई गोलमाल उनमें नहीं होता। ‘ज्ञानी पुरुष’ निरंतर वर्तमान में ही रहते हैं। काल को उन्होंने वश किया होता है। वर्तमान में रहने से उन्हें जब देखो तब फ्रेश ही दिखते हैं। भूतकाल और भविष्यकाल का सूक्ष्म भेद तो ‘ज्ञानी’ के सिवा कोई नहीं कर सकता।


‘ज्ञानी पुरुष’ निरंतर ‘अप्रयत्न दशा’ में ही रहते हैं। उनको भी प्रकृति होती है, लेकिन प्रकृति का उन पर कोई प्रभुत्व नहीं होता। वे खुद की संपूर्ण स्वतंत्रता में रहते हैं। ‘ज्ञानी पुरुष’ की प्रकृति सहज होती है क्योंकि उसमें अहंकार का दखल नहीं होता। और इसलिए आत्मा भी सहज होता है। ‘ज्ञानी पुरुष’ सहजात्म स्वरूप होते हैं, सहज भाव से निरीच्छक दशा में ही विचरते हैं। ‘ज्ञानी पुरुष’ को किसी भी चीज़ की इच्छा नहीं होती, इसलिए उनका निरंतराय पद होता है।


‘ज्ञानी पुरुष’ का व्यवहार आदर्श होता है। किसी को खुद के निमित्त से वे ज़रा सी भी अड़चन (असुविधा) नहीं होने देते। वे साहजिक रूप से सरल होते हैं। लोग उन्हें भोला समझते हैं, लेकिन वे जान-बूझकर लोगों को स्वयं को ‘छलने’ देते हैं। उनके जीवन में किसी से भी उनका संघर्ष हुआ ही नहीं। क्योंकि उनमें ‘कॉमनसेन्स’ ‘टॉपमोस्ट’ रहती है। ‘कॉमनसेन्स’ से हित और अहित तुरंत दर्शन में आ जाता है और आत्महित एक पल भी बिगड़ने नहीं देते।


‘ज्ञानी पुरुष’ तो संसार में रहते हुए भी वीतराग हैं। ‘ज्ञानी पुरुष’ की प्रत्येक क्रिया राग-द्वेष रहित होती है और अज्ञानी की राग-द्वेष सहित होती है, इतना ही फर्क होता है दोनों में!


‘ज्ञानी पुरुष’ किसी भी अन्य तरह से पहचाने नहीं जा सकते। मात्र उनकी वीतरागता से ही वे पहचाने जाते हैं। ‘अक्रम ज्ञानी’ वीतराग हैं लेकिन संपूर्ण वीतराग नहीं, वे ‘खटपट वाले’ वीतराग हैं। उनमें एक खटपट रह गई है कि किस तरह से सब को मोक्ष सुख दूँँ। दूसरे का आत्यंतिक कल्याण करने के लिए वे सभी खटपट कर लेते हैं। संपूर्ण वीतराग तो कोई ऊपर चढ़े तो उसके प्रति भी वीतराग और नीचे गिरे तो उसके प्रति भी वीतराग और ‘अक्रम ज्ञानी’ तो खटपट वाले वीतराग, वे तो नीचे गिरने वाले को खटपट करके भी ऊपर उठा लेते हैं, वही आत्यंतिक करुणा है ‘ज्ञानी पुरुष’ की!


‘ज्ञानी पुरुष’ का प्रेम शुद्ध प्रेम है। ऐसा प्रेम वल्र्ड में कहीं नहीं मिलता। जहाँ कोई सांसारिक स्वार्थ नहीं, केवल आत्मार्थ के लिए निरंतर करुणा बरसती है, वहाँ शुद्ध प्रेम, परमात्म प्रेम प्रकट होता है। ‘ज्ञानी पुरुष’ का कभी भी किसी के साथ मतभेद नहीं होता। हज़ारों भिन्न-भिन्न प्रकृति के लोगों से व्यवहार होने के बावजूद भी वे सभी के साथ बिना मतभेद, अभेदता से, प्रेम स्वरूप रहते हैं। यह ‘ज्ञानी पुरुष’ का बड़ा अद्भुत गुण है। उनको गाली देने वाले को भी वे उतने ही प्यार से सँवारते हैं जितना फूल चढ़ाने वाले को। उनका प्रेम तो फूल चढ़ाए तो बढ़ता नहीं, और गाली दे तो कम होता नहीं, निरंतर अगुरु-लघु प्रेम रहता है। कम होता-बढ़ता प्रेम, वह प्रेम नहीं किन्तु आसक्ति है। ‘ज्ञानी पुरुष’ की करुणा विश्वव्यापी होती है, प्रत्येक जीव पर होती है। वे अनेकों के आधार होते हैं, किन्तु खुद किसी का आधार नहीं लेते।


‘ज्ञानी पुरुष’ में अपार करुणा होती है, उनमें दया नहीं होती। क्योंकि दया अहंकारी गुण है, द्वंद्व गुण है। दया है तो दूसरी तरफ निर्दयता भरी होती ही है, ‘ज्ञानी पुरुष’ द्वंद्वातीत होते हैं। सब पर समान कारुण्यभाव। चूहे पर भी करुणा और उसे मारने वाली बिल्ली पर भी उतनी ही करुणा।


‘ज्ञानी पुरुष’ को त्यागात्याग, त्याग या अत्याग करने को नहीं रहता, वे तो सहज भाव में रहते हैं। उदयाधीन उनका वर्तन होता है। राग-द्वेष से पर, ऐसी वीतरागता उनकी विशेष लाक्षणिकता है।


‘ज्ञानी पुरुष’ किसी ‘स्टैन्डर्ड’ में नहीं, ‘आउट ऑफ स्टैन्डर्ड’, पूर्ण दशा में होते हैं इसलिए उन्हें माला फेरनी नहीं पड़ती, पुस्तक पढऩे की ज़रूरत नहीं, जो ‘फिफ्थ’ या ‘सिक्स्थ’ ‘स्टैन्डर्ड’ में हैं, वे माला फेरते हैं, पुस्तक पढ़ते हैं।


‘ज्ञानी पुरुष’ को पहचानना बहुत मुश्किल है। उनके पास न तो गेरुए वस्त्र हैं, न सफेद ‘बोर्ड’। उन्हें तो जिस लिबास में ‘ज्ञान’ प्रकट हुआ हो उसी लिबास में रहते हैं। चाहें फिर धोती, कुर्ता और काली टोपी ही क्यों न हो! ‘ज्ञानी पुरुष’ को पहचान लिया तो चौदह लोक के नाथ की पहचान हो जाती है। क्योंकि चौदह लोक के नाथ उनमें प्रकट हो गए हैं। ‘ज्ञानी पुरुष’ घर-संसार में रहते हुए भी ‘गृहस्थी’ नहीं होते। सच्चा मुमुक्षु तो ‘ज्ञानी पुरुष’ के नेत्र को देखते ही, आँखों में वीतरागता देखते ही उन्हें पहचान लेता है। यदि यह दृष्टि नहीं खुली, तो उनकी वाणी से उनकी पहचान हो सकती है। ‘ज्ञानी’ की वाणी स्याद्वाद वाणी होती है। वह किसी भी नय का प्रमाण खंडित नहीं करती। शैव, वैष्णव, मुस्लिम, दिगंबर, श्वेतांबर, किसी भी पक्ष वाले को ‘ज्ञानी पुरुष’ की वाणी अपनी ही वाणी लगती है।


‘ज्ञानी पुरुष’ के श्रीमुख से निकला हुआ प्रत्येक शब्द, एक-एक शब्द नए शास्त्रों की रचना कर देता है। द्रव्य, क्षेत्र, काल और भाव के अनुरूप निकली हुई उनकी वाणी संपूर्ण निमित्ताधीन निकलती है। जिसके निमित्त से ‘डायरेक्ट’ निकली, उसके सर्व आवरण को भेद देती है। इतना ही नहीं, जो दूर बैठा सुनता है या पुस्तक द्वारा पढ़ता है, उसका भी काम हो जाता है। क्योंकि यह ‘ज्ञानी पुरुष’ आज प्रकट हैं, प्रत्यक्ष हैं, हाज़िर हैं।


‘ज्ञानी पुरुष’ की वाणी को प्रत्यक्ष सरस्वती कहा जाता है। क्योंकि उनके भीतर के प्रकट परमात्मा को स्पर्श करके यह वाणी निकलती है। जो श्रोता के सर्व आवरणों को छेदकर डायरेक्ट आत्मा को स्पर्श करती है और ज्ञान प्रकाश प्रकट करती है। यह चैतन्य वाणी सुनने वालों के अनंत जन्मों के पापों को भस्मीभूत करती है। यह वीतराग वाणी होती है और वीतराग वाणी ही मोक्ष में ले जाती है।


‘ज्ञानी पुरुष’ की वाणी अपूर्व होती है, पूर्वानुपूर्वी नहीं। उनके मुख से निकला हुआ सीधा-सादा घरेलू दृष्टांत, ऐसी दृष्टि से देखकर बयान किया जाता है कि श्रोता का हृदय, ‘मेरे स्वानुभव की ही बात है’, कह कर नाच उठता है। उनकी गहन से गहन बात बिल्कुल सीधे-सादे, सब के अनुभव के दृष्टांतों से मर्मस्थान को ही सुस्पष्ट करती है। वह सादी-सरल लोक भाषा में घरेलू बातों से लेकर तत्त्वज्ञान की गहन बातों का रहस्योद्घाटन करती है। बड़े-बड़े तत्त्वज्ञानी या पंडितों से लेकर भोली भाली अनपढ़ बुढिय़ा भी गहन से गहन बात अति-अति सरलता से समझ जाती है। उनकी बात समझाने की शैली और उनके प्रत्येक दृष्टांत आदि मौलिक होते हैं।


‘ज्ञानी पुरुष’ की वाणी हित, मित, प्रिय और सत्य होती है। वे हमेशा सामने वाले के आत्महित के लिए ही बोलते हैं, खुद के लाभ की कभी दृष्टि ही नहीं होती। ‘ज्ञानी पुरुष’ में मैंपन होता ही नहीं और इसलिए उनकी वाणी सामने वाले के साथ के व्यवहार के अनुसार निकलती है। जैसा जिसका व्यवहार, वैसा ही वाणी का उदय। जिसे किसी से भी राग-द्वेष नहीं, किसी भी प्रकार की कोई कामना नहीं, कोई इच्छा नहीं, ऐसे वीतराग पुरुष की वाणी सामने वाले के रोग के अनुसार निकलती है। यदि वह पुण्यात्मा हो और रोग खत्म होने आया हो तो ‘ज्ञानी पुरुष’ के कठोर शब्द उसके रोग को खत्म कर देते हैं। उनको किसी भी चीज़ की अपेक्षा नहीं, किसी से कोई स्वार्थ नहीं, इसलिए वह निडरता से सामने वाले के आत्महित को लक्ष्य में ही रखकर स्पष्ट नग्न सत्य कह देते हैं, क्योंकि उनमें अपार करुणा होती है।


‘ज्ञानी पुरुष’ का एक भी वाक्य अगर सीधा भीतर उतर गया तो वह मोक्ष में ले जाए ऐसा होता है। ‘ज्ञानी पुरुष’ तो सीधा मोक्षमार्ग ही बता देते हैं, फिर शास्त्रों को पढऩे की ज़रूरत ही नहीं। ‘ज्ञानी पुरुष’ के शब्द में खुद की किंचित् भी बुद्धि लगाने में बहुत बड़ा खतरा है। और उनका एक भी शब्द यथाकथित पच गया तो वह शब्द ही उसे मोक्ष में ले जाएगा।


‘ज्ञानी पुरुष’ की वाणी सामने वाले के पुण्य के अधीन निकलती है। वे ‘खुद’ तो बोलते ही नहीं। वे तो सिर्फ ‘देखते’ हैं कि कैसी वाणी निकलती है और सामने वाले का पुण्य कितना है। हर एक धर्म के, किसी भी प्रश्र का वे समाधान करा सकते हैं। ‘ज्ञानी पुरुष’ का ‘टेपरिकॉर्ड’ सारा दिन चलता है फिर भी भगवान ने उन्हें मुनि कहा। स्व-पर के आत्मार्थ सिवा अन्य कोई भी हेतु जिस वाणी में नहीं, वह वाणी सारा दिन बोली जाए तो भी वे मुनि नहीं, महामुनि हैं। इसे परमार्थ मौन कहते हैं। बाकी, भीतर में क्लेश, मनदु:ख और बाहर में मौन, उसे सच्चा मुनि कौन कहेगा?


‘ज्ञानी पुरुष’ संयमी होते हैं। जब वाणी-वर्तन संयमित होते हैं, तब व्यवहार पूर्ण होता है। उनके वाणी, वर्तन और विनय मनोहर होते हैं। ‘ज्ञानी पुरुष’ की बात हमारी आत्मा स्वीकार कर ही लेती है। क्योंकि हमारे अंदर वे ही बैठे हुए हैं, उनको कोई भेद नहीं होता, यदि हम जान-बूझकर टेढ़ापन न दिखाएँ तो!


‘ज्ञानी पुरुष’ श्रद्धा की परम मूर्ति हैं यानी उनको मात्र देखते ही श्रद्धा आ जाती है। ‘ज्ञानी पुरुष’ पर श्रद्धा रखनी नहीं पड़ती, स्वयं आ जाती है। ऐसी श्रद्धा की मूर्ति अत्यंत विरल होती है। वे आज हैं तो उनसे तार जोड़कर ‘काम’ निकाल लेना चाहिए।


‘ज्ञानी पुरुष’ तो आप्तपुरुष हैं यानी मोक्षमार्ग में और संसार व्यवहार में पूर्ण रूप से विश्वासनीय, श्रद्धेय! प्रकट पुरुष का ही माहात्म्य है, कि उनके दर्शन से ही आत्मशक्ति प्रकट होती है।


‘ज्ञानी पुरुष’ लघुत्तम-गुरुत्तम भाव में होते हैं। ‘रिलेटिव’ में लघुत्तम भाव में, ‘रियल’ में गुरुत्तम भाव में और ‘स्वभाव से अभेद भाव में होते हैं।’ जिसको मोक्ष चाहिए तो वहाँ गुरुत्तम भाव में होते हैं और अगर कोई गाली दे या मारे तो वहाँ लघुत्तम भाव में होते हैं।


प्रत्येक जीव का शिष्यपद ग्रहण करने की दृष्टि जिसने पाई है, वही ‘ज्ञानी’ हो सकता है। ‘ज्ञानी पुरुष’ तो विश्व के सेवक और सेव्य, दोनों होते हैं। जगत् की सेवा लेते भी हैं और जगत् को सेवा देते भी हैं।


जब तक आत्मज्ञानी नहीं मिलते तब तक प्रभु के पास से भक्ति माँगनी चाहिए और ‘ज्ञानी पुरुष’ मिल जाएँ तो उनसे मोक्ष माँगना। ‘ज्ञानी पुरुष’ को भक्ति की ज़रूरत ही नहीं, लेकिन उनका ज्ञान प्राप्त करने के लिए मुमुक्षु को ‘ज्ञानी पुरुष’ की भक्ति करना आवश्यक है। और ‘ज्ञानी पुरुष’ की भक्ति करने से उनकी भक्ति नहीं होती बल्कि अपने ही आत्मा की भक्ति होती है। उनकी आरती, चरणविधि यानी अपने आपकी ही आरती और चरणविधि होती है। ‘ज्ञानी पुरुष’ के पास तो खुद को खुद के दर्शन करने के होते हैं। जहाँ चेतन प्रकट हुआ है, ऐसे ‘ज्ञानी पुरुष’ की भक्ति से चेतन प्रकट होता है, उनकी आराधना करना यानी शुद्धात्मा की आराधना करने के बराबर है, परमात्मा की आराधना करने के बराबर है और वही मोक्ष का कारण है। ‘ज्ञानी पुरुष’ की भक्ति में कीर्तन भक्ति करना तो सर्वश्रेष्ठ भक्ति है।


‘ज्ञानी पुरुष’ अमूर्त भगवान के दर्शन कराते हैं, तत्पश्चात् मूर्ति के दर्शन की आवश्यकता नहीं रहती। अमूर्त की भजना से मोक्ष मिलता है और मूर्ति की भजना से संसार। ‘ज्ञानी पुरुष’ मूर्तामूर्त हैं, मूर्त और अमूर्त दोनों स्वरूप से होते हैं, उनकी भजना से संसार में अभ्युदय और अध्यात्म में आनुषंगिक, दोनों फल मिलते हैं। संसार में विध्न नहीं आते, शांति रहती है और मोक्ष प्राप्ति भी होती है।


‘ज्ञानी पुरुष’ धर्म व्यवहार में भी संपूर्ण होते हैं। निरंतर अमूर्त में रहते हैं, अमूर्त के निरंतर दर्शन करते हैं, फिर भी मंदिर, मस्जिद, चर्च, गुरुद्वारा, देरासर, माताजी के मंदिर में, शिव के मंदिर में आदि सभी जगह वे जाते हैं। ताकि लोगों के लिए बाद में यह व्यवहार चालू रहे। अमूर्त के दर्शन अभी नहीं हुए और मूर्ति के दर्शन क्या करना, ऐसा तिरस्कार भाव लोगों में न आ जाएँ, इसलिए वे मिसाल सामने रखते हैं।


‘ज्ञानी पुरुष’ का संग यानी सत् का संग-परम सत्संग, उसे परमहंस की सभा कहते हैं। जहाँ ज्ञान और अज्ञान का विभाजन किया जाता है वह परमहंस की सभा और जहाँ धर्म की बातें होती हैं, वह हंस की सभा है और जहाँ वाद-विवाद हो, किसी की सच्ची बात भी सुनने की तैयारी नहीं, वह कौऔं की सभा है। ‘ज्ञानी पुरुष’ के पास तो जो चीज़ चाहिए, वह मिल सकती है। मोक्ष माँगे तो मोक्ष भी मिल सकता है। क्योंकि वे मोक्षदाता पुरुष होते हैं। शास्त्रकारों ने इसलिए ‘ज्ञानी पुरुष’ को देहधारी परमात्मा कहा है। वहाँ संपूर्ण ‘काम’ निकल जाएगा।


‘आत्मा’ जानने जैसा है और उसे जानने के लिए ‘ज्ञानी पुरुष’ के पास ही आना पड़ेगा। शास्त्र का या पुस्तक का आत्मा नहीं चलेगा। पुस्तक में लाख ‘दीये’ छपे हों लेकिन क्या वे अँधेरे में प्रकाश देंगे?! नहीं, प्रत्यक्ष दीया ही रोशनी देता है। ‘ज्ञानी पुरुष’ प्रत्यक्ष ‘दीया’ है, ‘प्रत्यक्ष’ से ही अपना ‘दीया’ प्रकट हो सकेगा।


समस्त विश्व के कल्याण के ‘ज्ञानी पुरुष’ निमित्त होते हैं, कर्ता नहीं। वे चाहे सो दे सकते हैं, क्योंकि उनमें किंचित् भी कर्ताभाव नहीं होता। जहाँ तक कर्ताभाव है, वहाँ तक पुद्गल (जो पूरण-गलन होता है) का फल मिलता है, वहाँ आत्मा प्राप्त नहीं होता।


‘ज्ञानी पुरुष’ कर्तापद में नहीं होते, उन्हें उपाय करने का या न करने का अहंकार नहीं होता। सहज भाव से उनके उपाय हो जाते हैं, ‘निरुपाय उपाय’ उनका होता है, क्योंकि वे खुद ‘उपेय भाव’ में रहते हैं, इसलिए उन्हें उपाय करने का नहीं होता। और जब उपाय करने का शेष नहीं रहता, तब ‘उपेय’ प्राप्त होता है। ‘ज्ञानी पुरुष’ सकाम कर्म भी नहीं करते और निष्काम कर्म भी नहीं करते। दोनों में बंधन ही है। जहाँ कुछ भी ‘करने का’ भाव है, वहाँ बंधन ही है।


जगत् जहाँ प्रवृत्त, ज्ञानी वहाँ निवृत्त। ज्ञानी जहाँ प्रवृत्त, जगत् वहाँ निवृत्त। जगत् की प्रवृत्ति प्रकृति के अधीन है। ‘डिस्चार्ज’ में ‘ज्ञानी पुरुष’ हस्तक्षेप नहीं करते। ‘डिस्चार्ज’ (उदय) में हस्तक्षेप करने से कर्म ‘चार्ज’ होते हैं। ‘ज्ञानी पुरुष’ के प्रत्येक कर्म दिव्य कर्म होते हैं। जो भीतर से निरंतर जागृत हैं, अपने प्रत्येक कर्म को क्षय करके आगे बढ़ चूके हैं, जो क्षायक स्थिति में हैं, बुद्धि द्वारा उनके किसी कर्म का दोष देखने वाला स्वयं का ही अहित करेगा। ‘ज्ञानी पुरुष’ तो एक पल भी पर-परिणति में नहीं रहते। नाटक की तरह ‘रोल’ अदा करके आगे बढ़ जाते हैं। जो स्वयं अबुध हैं, वहाँ बुद्धि क्या चलाना!


‘ज्ञानी पुरुष’ निर्विकल्प, संपूर्ण निर्मोही और निग्र्रंथ होते हैं। एक पल भी उनका उपयोग कहीं किसी में अटकता नहीं, निरंतर शुद्ध उपयोग ही रहता है। ‘ज्ञानी पुरुष’ में एक भी मनोग्रंथि नहीं होती। उनका मन अपने वश में रहता है।


‘ज्ञानी पुरुष’ विश्व में मन के एकमेव डॉक्टर होते हैं, वे मन के सारे रोग मिटा देते हैं। नया रोग नहीं होने देते, इतना ही नहीं, वह मन और आत्मा को भिन्न करा सकते हैं। तत्पश्चात् मन संपूर्ण काबू में रहने लगता है।


‘ज्ञानी पुरुष’ में बुद्धि का अंश मात्र भी नहीं होता, उनमें बुद्धि संपूर्ण प्रकाशमान हो चुकी होती है, लेकिन ज्ञान प्रकाश प्रकट होने से बुद्धि का प्रकाश एक कोने में ही पड़ा रहता है। सूर्य नारायण के आगमन से दीये के प्रकाश की कैसी स्थिति होती है?! आत्मानुभवी ज्ञानी पुरुष अबुध होते हैं, वे विश्व में अद्वितीय होते हैं। शास्त्रज्ञानी बुद्धि से परे नहीं होते। एक ओर अबुध दशा आती है तो दूसरी ओर सर्वज्ञ दशा आती है। मगर यह ‘कारण सर्वज्ञ’ दशा है, ‘कार्य सर्वज्ञ’ दशा इस काल में इस क्षेत्र में नहीं हो सकती, ऐसा शास्त्रप्रमाण है।


‘ज्ञानी पुरुष’ में बुद्धि है ही नहीं, फिर भी ज़रा सी है। क्योंकि संपूर्ण 360 डिग्री की बुद्धि खत्म हो जाती तो आज ये ‘ए.एम.पटेल’ भी ‘महावीर’ कहे जाते। लेकिन चार डिग्री बाकी है, इसलिए उतना अंतर रह गया।


‘ज्ञानी पुरुष’ का चित्त निरंतर आत्मा में ही रहता है। जैसा फणीधर मुरली के सामने डोलता है, फिर एक पल भी व्यग्रता कैसे हो सकती है? और इस संसार की कोई भी चीज़ उनके चित्त को आकर्षित नहीं कर सकती, ऐसी महामुक्त दशा में ‘ज्ञानी पुरुष’ विचरते हैं।


‘ज्ञानी पुरुष’ अहंकार रहित होते हैं, विश्व में उनके सिवा अन्य कोई भी निर्अहंकारी नहीं हो सकता। ‘ज्ञानी पुरुष’ में अहंकार का अस्तित्व ही नहीं होता। इसलिए दु:ख-परिणाम का उन्हें वेदन नहीं होता।


ये जो बोल रहे हैं, वह कौन बोल रहा है? ‘दादा भगवान?’ ‘ज्ञानी पुरुष’? नहीं। वह तो ‘टेपरिकॉर्ड’ बोल रहा है। ‘ओरिजिनल टेपरिकॉर्ड’ ही वक्ता है, ‘ज्ञानी पुरुष’ तो उसके ज्ञाता-द्रष्टा हैं और सब लोग श्रोता हैं। ‘ज्ञानी पुरुष’ तो सिर्फ ‘देख’ रहे हैं कि यह ‘टेपरिकॉर्ड’ कैसा बजता है, उसमें कितनी गलतियाँ हैं। जीव मात्र बोलते हैं, वह ‘टेपरिकॉर्ड’ ही है, फर्क सिर्फ इतना है कि सब लोग अहंकार करते हैं कि, ‘मैं बोलता हूँ’ और ‘ज्ञानी पुरुष’ में अहंकार नहीं होता। इसलिए वे जैसा है वैसा स्पष्ट कह देते हैं कि यह ‘टेपरिकॉर्ड’ बोलता है।


केवलज्ञान (360 डिग्री) में ‘वे’ चार डिग्री से फेल हुए हैं, वर्ना वे यहाँ सब लोगों के बीच नहीं होते, वे कब के मोक्ष में पहुँच गए होते। यह तो फेल हुए तो कलिकाल में पुण्यात्माओं के उद्धार के लिए काम आ गए। चार डिग्री कम है, इसलिए स्थूल और सूक्ष्म दोष तो संपूर्ण नष्ट हो गए हैं, सिर्फ सूक्ष्मतर और सूक्ष्मतम दोष उनमें रहे हैं, जो अन्य किसी को किंचित् असुविधा नहीं करते, वह तो उनके ‘केवलज्ञान’ प्रकट होने में आवरण करता है, जिसे वे भली-भांति जानते हैं। सर्व दोष जिनके क्षय हुए हैं ऐसी ‘ज्ञानी’ की निर्दोष भूमिका का क्या कहना!!


‘ज्ञानी पुरुष’ को भी प्रतिक्रमण करने पड़ते हैं, लेकिन ये प्रतिक्रमण सूक्ष्मतर और सूक्ष्मतम दोषों के होते हैं। शुद्ध उपयोग चूकने पर तुरंत वे प्रतिक्रमण कर लेते हैं। स्वयं निर्दोष होकर सारे विश्व को निर्दोष देखने की दृष्टि पाकर ‘ज्ञानी’ सारे विश्व को निर्दोष देखते हैं। प्रत्येक जीव को व्यवहार से भी वे निर्दोष देखते हैं। निरंतर अकर्ता पद में स्थित ‘ज्ञानी’ सभी को तत्त्वदृष्टि से देखते हैं यानी सभी को अकर्ता देखते हैं, फिर उन्हें कौन दोषी दिखेगा?


अनंत जन्मों से जिन पूर्ण पुरुषोत्तम को वे ढँूढते रहें, वे इस जन्म में उनके ही देह में प्रकट हो गए। अज्ञानी को ज़रा सी सत्ता मिले तो वह उन्मत्त हो जाता है। ‘ज्ञानी पुरुष’ सारे ब्रह्मांड का साम्राज्य मिलने के बावजूद भी ज़रा भी उन्मत्त नहीं होते। इसीलिए श्रीमद् रामचंद्र जी ने ‘ज्ञानी पुरुष’ को देहधारी परमात्मा कहा है। दूसरे और किसी परमात्मा को ढूँढने की ज़रूरत ही नहीं है। ऐसे ‘ज्ञानी पुरुष’ के सत्संग के बिना देहाध्यास समाप्त नहीं हो सकता।


‘ज्ञानी पुरुष’ विज्ञानघन आत्मा में यानी ‘एब्सल्यूट’ आत्मा में स्थित हैं। यानी अंत में तो ‘ज्ञानी पुरुष’ भी साधन स्वरूप हैं। साध्य तो ‘विज्ञान स्वरूप आत्मा’ है।


‘आत्मा’ विज्ञान स्वरूप है, ज्ञान स्वरूप नहीं। ज्ञान में करना पड़ता है, विज्ञान तो स्वयं क्रियाकारी है, विज्ञान सैद्धांतिक होता है, अविरोधाभास होता है। धर्म और विज्ञान में बड़ा अंतर होता है। धर्म से संसार के भौतिक सुख मिलते हैं, पुण्य बंधते हैं और विज्ञान से मोक्ष होता है। विज्ञान है वहाँ पुण्य नहीं, पाप नहीं, कर्मबंध भी नहीं, कर्मों की सिर्फ निर्जरा (आत्मप्रदेश में से कर्मों का अलग होना) है, संवर (कर्म का चार्ज होना बंद हो जाना) सहित। विज्ञान में कुछ छोड़ने का नहीं होता। विज्ञान में तो ‘खुद’ ही अलग हो जाने का है। ‘खुद’ अलग हो गया, उसकी पज़ल सॉल्व हो गई।


श्री कृष्ण भगवान ने कहा है कि ‘ज्ञानी पुरुष’ में वह सामथ्र्य है कि दूसरों के सब पापों को एक साथ भस्मीभूत कर सकते हैं। क्योंकि जो एक पल भी देह में नहीं रहते, मन में नहीं रहते, वाणी में नहीं रहते, वही पापों को नाश कर सकते हैं। इतना ही नहीं, बल्कि निज स्वरूप का ज्ञान प्रदान करते हैं और दिव्यचक्षु देते हैं, जिससे हर जीव में आत्मदर्शन होता है, ‘आत्मवत् सर्वभूतेषु!’ और एक घंटे में ही ऐसी अमूल्य प्राप्ति कराने वाले अक्रम मार्ग के ‘ज्ञानी’ तो ‘न भूतो, न भविष्यति’ हैं।


‘ज्ञानी पुरुष’ के माध्यम से आत्मा की अनुभूति हो जाने के बाद आत्मा निरंतर लक्ष्य में रहता है। मन-वचन-काया की सारी क्रियाएँ होती रहती हैं किन्तु उसमें ‘खुद’ कर्ता नहीं है, इतना ही नहीं, कौन इसका कर्ता है, उसकी स्पष्ट जागृति रहती है। फिर चिंता कभी नहीं होती, संसारी दुखों से अप्रभावित रहते हैं।


करोडों जन्मों का पुण्य प्रकट होता है, तब ‘ज्ञानी पुरुष’ के दर्शन होते हैं और सिर्फ दर्शन से तृप्त न रहकर ‘ज्ञानी पुरुष’ ने जो ‘वस्तु’ पाई है, वह ‘वस्तु’ ‘खुद’ को भी प्राप्त हो जाए, वह दर्शन में आ जाए तो फिर जनम-जनम के फेरे का अंत आता है। ‘ज्ञानी पुरुष’ की कृपा से ‘स्वरूप’ का ज्ञान हो जाता है तथा आत्म जागृति प्रकट हो जाती है। तत्पश्चात् खुद के सारे दोष देख सकते हैं और जो दोष दिखे वे सब अवश्य क्षय होते हैं।


‘अक्रम ज्ञान’ प्राप्त करने के बाद आर्तध्यान-रौद्रध्यान बिल्कुल नहीं होते। आर्तध्यान-रौद्रध्यान तभी होते हैं, जब निज स्वरूप का ज्ञान-भान नहीं होता। निज स्वरूप की जागृति रहने से आर्तध्यान-रौद्रध्यान नहीं होते, निरंतर अंदर शुक्लध्यान और बाहर व्यवहार में धर्मध्यान रहता है। शुक्लध्यान ही प्रत्यक्ष मोक्ष का कारण है। जब तक अपने आत्मा का स्पष्ट अनुभव नहीं होता, तब तक ‘ज्ञानी पुरुष’ ही अपना आत्मा है। ‘अक्रम मार्ग’ पूरा समझ लेने की ज़रूरत है, क्योंकि यह विज्ञान है, उसे वैज्ञानिक रीति से समझ लेना ज़रूरी है। ‘ज्ञानी’ के सानिध्य में उनको पूछ-पूछकर ‘समझ’ पूरी तरह ‘फिट’ कर लेनी चाहिए।


‘ज्ञानी पुरुष’ के पास जाकर ‘करने’ का कुछ नहीं होता, बात को सिर्फ समझने की ही है। वस्तु को यथार्थ समझने से सम्यक् दर्शन होता है और यथार्थ जानने से सम्यक् ज्ञान होता है। जो जान गया और समझ गया, उससे सम्यक् चारित्र प्रकट होता है।


भगवान ने कहा है कि मोक्ष प्राप्त करने के लिए कुछ ‘करने’ की आवश्यकता नहीं है, उसके लिए तो ‘ज्ञानी पुरुष’ के पीछे-पीछे चलते जाना। उनका साथ कभी नहीं छोड़ना।


मोक्ष यानी मुक्त भाव, सच्ची आजादी। कोई ऊपरी (बॉस) नहीं, कोई ‘अंडरहैन्ड’ भी नहीं, ऐसा मोक्ष संसार में रहते हुए भी प्राप्त करके संपूज्य श्री ‘दादाजी’ गृहस्थियों के लिए एक मिसाल बन चुके हैं ताकि गृहस्थियों को भी हिम्मत रहे कि हम भी मोक्ष पा सकते हैं। और मोक्ष के लिए संसार त्याग की ज़रूरत नहीं, मगर अज्ञान दूर हो गया तो संसार में ही मोक्ष सहज प्राप्त हो जाता है। मोक्ष सुलभ है किन्तु मोक्षदाता अति-अति दुर्लभ है, क्योंकि मोक्षदाता ऐसे ‘ज्ञानी पुरुष’ वल्र्ड में कभी कभार ही प्रकट होते हैं। यदि ऐसे पुरुष मिल जाएँ तो उनके चरणों में सर्व भाव अर्पण करके उनके पीछे-पीछे चलते रहना ही हितकारी है। ‘ज्ञानी पुरुष’ के सिवा दुनिया में दूसरी कोई भी चीज़ हितकारी नहीं होती। उनसे माया सदा के लिए बिदा लेती है। संसार की मायाजाल से सिर्फ ‘ज्ञानी पुरुष’ ही छुड़ा सकते हैं। जो खुद मुक्त हैं, वही दूसरों को बंधन से छुड़ा सकते हैं। खुद बंधन में फँसा है, वह दूसरों को कैसे छुड़ा सकेगा?


जिसे सिर्फ मोक्ष की ही एकमात्र कामना है, उसे मोक्ष मिले बिना नहीं रहता। अरे, ‘ज्ञानी पुरुष’ खुद उसके घर जाकर उसके हाथ में मोक्ष देते हैं। इतना प्रभाव अपनी मोक्ष की ‘तीव्र कामना’ में है।


‘ज्ञानी पुरुष’ मिलने के बाद कुछ भी मेहनत करनी नहीं पड़ती। मेहनत का फल संसार है, मोक्ष नहीं। यदि ‘ज्ञानी’ के मिलने के बाद कुछ मेहनत करनी पड़े तो समझना ‘ज्ञानी’ ही नहीं मिले!! ‘ज्ञानी’ मिलने पर तो ज्ञानी को कहना कि आपके मिलने के बाद अब मेहनत क्या करनी? मेहनत करते-करते तो अनंत जन्म निकल गए, पर कुछ परिणाम नहीं निकला। आपकी शरणागति स्वीकार की है, आप हमें बंधन से मुक्ति दो।


ज्ञानी मिले बिना किसी का मोक्ष होना संभव नहीं है, प्रकट दीये से ही दूसरा दीया जल सकता है। ‘ज्ञानी पुरुष’ अहंकार-ममता को छुडाते हैं और शुद्धात्मा को ग्रहण कराते हैं। उनके चरणों में अहंकार को गलाने का सामथ्र्य होता है।


‘ज्ञानी पुरुष’ स्वयं शुद्ध होते हैं, इसलिए उनके दर्शन से ही शुद्ध हो जाते हैं। नहीं तो ‘ज्ञानी पुरुष’ बिना ‘खुद’ का ‘स्वरूप’ मिलना संभव नहीं है। अरे, अनंत जन्म चले जाएँ तो भी न मिले पर ‘ज्ञानी पुरुष’ मिलते ही मिल जाए।


निज स्वरूप की भ्रांति अन्य किसी भी उपाय से जाती नहीं। केवल ‘ज्ञानी पुरुष’ ही भ्रांति दूर कर सकते हैं। इसलिए श्रीमद् राजचंद्र जी ने कहा कि प्रत्यक्ष ‘ज्ञानी पुरुष’ की खोज करो, सजीवन मूर्ति की खोज करो। जो स्वयं मुक्त हुए हैं, ऐसे मुक्त पुरुष की खोज करना। ‘ज्ञानी पुरुष’ तरण तारणहार होते हैं, वे खुद तो तरे (पार उतरे) ही किन्तु अनेकों को तारने का सामथ्र्य उनमें होता है, ऐसे ‘ज्ञानी पुरुष’ मिलें तो उनके कदमों के पीछे-पीछे निर्भय-नि:शंक होकर चले जाना। ज्ञान ‘ज्ञानी पुरुष’ के हृदय में ही होता है और कहीं नहीं! ‘ज्ञानी पुरुष’ के द्वारा ज्ञान प्राप्ति हो तो ही काम बनेगा। और ‘ज्ञानी’ का आश्रय ही ‘स्वच्छंदता’ नाम का संसार-रोग निर्मूल कर सकता है। ‘ज्ञानी पुरुष’ के आश्रय बिना, उनकी आज्ञानुसार चले बिना, जो कुछ भी किया, तप-त्याग, क्रिया या शास्त्र पठन किया, वह सब स्वच्छंदता है और स्वच्छंदता से की गई तमाम क्रिया बंधन में डालती है।


लोकभाषा में शास्त्र के ज्ञानी को ‘ज्ञानी’ कहते हैं, पर असल में तो ‘ज्ञानी’ वही होता है कि जो आत्मज्ञानी हो। वे ज्ञानावतार होते हैं और ऐसे ‘ज्ञानी पुरुष’ कभी गुप्त नहीं रहते। वे तो आम लोगों के बीच में ही विचरण करते रहते हैं। खुद को जो ज्ञान प्रकट हुआ है, खुद ने जिस सुख को पाया है, वही ज्ञान, वही सुख दूसरों को लुटाते रहते हैं। पूर्ण दशा में पहुँचे हुए ‘ज्ञानी’ जन-जन का कल्याण करते हुए विचरते हैं।


संपूज्य दादाश्री कहते हैं कि, हमारी यही भावना है कि यह ‘अक्रम विज्ञान’ विश्वभर में फैलना चाहिए। अक्रम विज्ञान का लाभ सभी लोगों को अवश्य मिलना चाहिए। जगत् का कल्याण होना ही चाहिए। जगत् में परम शांति का प्रसार हो।


संसार में अभिवृद्धि, सच्चा मार्ग पाने के लिए गुरु बनाने आवश्यक है। गुरु सांसारिक धर्म सिखाते हैं लेकिन संसार से वे मुक्ति नहीं दिलवा पाते। संसार से मुक्ति तो सिर्फ ‘ज्ञानी पुरुष’ ही दे सकते हैं। गुरु संसार-व्यवहार के पक्ष में होते हैं और ‘ज्ञानी पुरुष’ आत्मा के पक्ष में होते हैं, व्यवहार में गुरु और निश्चय में ‘ज्ञानी’! ‘ज्ञानी’ मिलने के बाद भी पहले के व्यवहार के गुरु पर अभाव मत होने देना और उनका उपकार मानना।


मंज़िल पाने के लिए मार्ग में भटकते हुए पथिक को किसी को तो रास्ता पूछना ही पड़ता है, किसी को गुरु बनाना ही पड़ता है। अरे, स्टेशन का रास्ता नहीं मालूम हो तो भी किसी को रास्ता पूछना ही पड़ता है। तो फिर यह तो मोक्ष की गली, छोटी सी, भूल-भुलैया वाली। इस मोक्ष पथ पर तो ‘ज्ञानी पुरुष’ को ढूँढकर उनके पीछे-पीछे चले जाना। ‘ज्ञानी पुरुष’ तो मोक्ष देने के ‘लाइसेन्सदार’ होते हैं, अपनी तैयारी चाहिए। ‘ज्ञानी पुरुष’ के यहाँ सिर्फ दो चीजों की आवश्यकता है; ‘परम विनय’ और ‘मैं कुछ नहीं जानता हूँ’, ऐसा भाव। सच्चा जानना तो उसे कहा जाता है कि जिसके पश्चात् ठोकर नहीं लगती। यदि ठोकर लगती है, चिंता, कलेश, अशांति रहती है, तो फिर उसे ‘मैं कुछ जानता हूँ’ किस तरह से कहा जाए?!


‘यह’ तो विश्व में अध्यात्म का नकद बैंक है। एक घंटे में ही ‘डिवाइन सॉल्यूशन’ मिल जाता है। नहीं तो उधार कब तक चलेगा? अनंत जन्मों से उधारी बैंक में ही हप्ते भरे हैं (किस्तें भरी हैं), नकद मिले तो काम बने!


विश्व के लोग ‘थ्योरी ऑफ रिलेटिविटी’ में हैं। जिन्हें ‘रियल’ और ‘रिलेटिव’ का भेद प्राप्त हो चुका है, वे ‘महात्मा’ ‘थ्योरी ऑफ रियलिटी’ में हैं और ‘ज्ञानी’ स्वयं ‘थ्योरी ऑफ एब्सल्यूटिज़म’ में हैं। ‘थ्योरी’ ही नहीं बल्कि वे तो ‘एब्सल्यूटिज़म के थ्योरम’ में होते हैं। जर्मनी वाले हमारे भारतीय शास्त्रों को ‘एब्सल्यूटिज़म’ की खोज करने के लिए ले गए हैं। आज ‘ज्ञानी पुरुष’ खुद ‘एब्सल्यूट’ प्रकट हुए हैं। सारे विश्व के लोगों की खोज का अंत उनके पास ही होता है।


‘ज्ञानी पुरुष’ ‘थ्योरी ऑफ रिलेटिविटी’ में से ‘थ्योरी ऑफ रियलिटी’ में ला सकते हैं। उसके बाद ही ‘रियल’ धर्म, आत्मधर्म का, स्वधर्म का पालन होता है। जब तक आत्मा का एक भी गुण नहीं जाना, तब तक आत्मधर्म कैसे पाला जाए? तब तक सभी परधर्म में ही हैं।


ज्ञान को ज्ञान में और अज्ञान को अज्ञान में बिठाना, उसका नाम यथार्थ दीक्षा। ऐसी दीक्षा ‘ज्ञानी पुरुष’ के अलावा कौन दे सकता है? जगत् का स्वभाव अज्ञान प्रदान करना है और ‘ज्ञानी पुरुष’ का स्वभाव ज्ञान प्रदान करना है। अज्ञान भी निमित्त से ही मिलता है और ज्ञान भी निमित्त से ही मिलता है। ‘ज्ञानी पुरुष’ जब आत्मज्ञान प्रदान करते हैं, तब आत्मा-अनात्मा के सारे गुणधर्मों को स्पष्ट करके उन दोनों के बीच ‘लाइन ऑफ डिमार्केशन’ डाल देते हैं। उसके बाद आत्मधारा व अनात्मधारा निरंतर अलग-अलग ही रहती हैं।


संसार रूपी वृक्ष को जड़ से निर्मूल करने कई विरल पुरुष अनंत जन्मों से प्रयास कर रहे हैं। कोई इस वृक्ष के पत्तों को काटा करते हैं, तो कोई उसकी डालियों को, कोई उसके तने को काटते रहते हैं। फिर भी वह वृक्ष निर्मूल नहीं होता। ‘ज्ञानी पुरुष’ संसारवृक्ष के मूल (रूट कॉज़) को अच्छी तरह से पहचानते हैं। इसलिए वह उसमें ही दवाई रख देते हैं, जिससे पेड़ के किसी भी हिस्से को छेड़े बिना खुद ब खुद खत्म हो जाता है। यह ‘अक्रम विज्ञान’ की बहुत बड़ी देन है, नहीं तो एक घंटे में मोक्ष, एकावतारी पद कैसे प्राप्त हो सकता है?!!


संसार के तमाम धर्मशास्त्रों को पढ़कर 100 त्न (शत प्रतिशत) धर्म धारण करने के बाद धर्म का मर्म निकलना शुरू होता है। 100 त्न मर्म समझ में आने के बाद ज्ञानार्क निकलने की शुरुआत होती है। ‘अक्रम मार्ग’ के ‘ज्ञानी पुरुष’ मात्र एक घंटे में ज्ञानार्क पिला देते हैं।


मोक्ष के लिए दो मार्ग हैं - एक क्रमिक, दूसरा अक्रमिक! क्रमिक आम रास्ता है, हमेशा का मार्ग है। उसमें साधक ‘स्टेप बाइ स्टेप’ आगे बढ़ते हैं। कोई सच्चा साथी मिल गया तो पाँच सौ ‘स्टेप’ चढ़ा देता है और कुसंग मिल गया तो पाँच हज़ार ‘स्टेप्स’ उतार देता है। इसलिए इस मार्ग का भरोसा नहीं है। फिर भी आम तौर पर यही मार्ग हमेशा उपलब्ध होता है। अक्रम मार्ग तो कभी-कभी ही होता है, जो अपवाद मार्ग है। इसमें स्टेप्स नहीं चढऩा है, ‘लिफ्ट’ में सीधा ही, बिना श्रम से ऊपर चढऩा है। सिर्फ ‘ज्ञानी’ की आज्ञा के अनुसार ‘लिफ्ट’ में बैठना है। ‘ज्ञानी पुरुष’ एक घंटे में आत्मज्ञान कराते हैं और साथ में तमाम धर्मों के निचोड़ (सार) स्वरूप पाँच आज्ञाएँ देते हैं, जो जीवन-व्यवहार को आदर्श बनाकर, निरंतर आत्मा में रहने में सहायभूत और रक्षक होती हैं।


क्रमिक मार्ग में तो क्रोध-मान-माया-लोभ, परिग्रह आदि का धीरे-धीरे त्याग करते-करते अंत में अहंकार संपूर्ण शुद्ध करना पड़ता है यानी कि अहंकार में एक भी परमाणु क्रोध का, मान का, माया का या लोभ का नहीं रहता, तब संपूर्ण शुद्ध अहंकार बनता है। वही शुद्ध अहंकार शुद्धात्मा से अभेद हो जाता है पर अक्रम मार्ग में ‘ज्ञानी’ कृपा से, पहले अहंकार शुद्ध हो जाता है और खुद शुद्धात्मा पद में आ जाता है, फिर डिस्चार्ज रूप में जो क्रोध-मान-माया-लोभ रह जाते हैं, उनके उदय में ‘शुद्धात्मा’ तन्मयाकार नहीं होता। इसलिए वे स्वभावत: ‘डिस्चार्ज’ होकर खत्म हो जाते हैं। ‘खुद’ शुद्धात्मा हो गया, इसलिए नए कर्म चार्ज नहीं होते। नया कर्म तो तभी ‘चार्ज’ होता है कि जब मन की अवस्था में ‘खुद’ ‘अवस्थित’ हो जाता है, तो उसका ‘रिज़ल्ट’ ‘व्यवस्थित’ आता है। ‘ज्ञानी पुरुष’ अहंकार को शुद्ध कर देते हैं, सूक्ष्म क्रियाओं में भी बाद में ‘खुद’ अलग रहते हैं, उससे कर्तापद उत्पन्न ही नहीं होता और कर्म ‘चार्ज’ नहीं होता। खुद निरंतर अकर्ता भाव में रहते हैं, उतना ही नहीं, किस तरह से ‘व्यवस्थित’ कर्ता है, उसका संपूर्ण दर्शन रहता है। कर्तापद छूट गया, तो कर्म नहीं बंधता।


क्रमिक मार्ग का ‘बेसमेन्ट’ आज सड़ गया है। इस वजह से क्रमिक मार्ग ‘फ्रेक्चर’ हो गया है। इसलिए अक्रम मार्ग का भव्य उदय कुदरती रूप से हुआ है। क्रमिक मार्ग का ‘बेसमेन्ट’ क्या है? मन-वचन-काया का एकात्मयोग होना यानी मन में जो है, वही वाणी से बोलना है और वही वर्तन में लाना है। आज तो मन में एक, वाणी में दूसरा और वर्तन में तृतियम ही होता है। इसलिए क्रमिक मार्ग चल नहीं सकता। अक्रम मार्ग में तो मन-वचन-काया को साइड पर रखकर निज स्वरूप का निरंतर लक्ष्य बैठ जाता है। फिर तो जैसा उदय आता है, उसका समभाव से निकाल (निपटारा) कर देने का रहता है।


जीवन-व्यवहार में रोज़मर्रा के व्यवहारिक ज्ञान की उतनी ही स्पष्टता की है, जितनी आत्मा-परमात्मा की! उनके पास केवल आत्मा-परमात्मा की ही बातें नहीं हैं, आए दिन अनुभव में आती हुई संसार-व्यवहार की ज्ञानमय दृष्टि की बातें भी हैं। इस व्यवहार से भागकर तो नहीं छूट सकते। किन्तु व्यवहार में संपूर्ण नाटक की तरह सुंदर अभिनय अदा करते-करते व्यवहार पूरा करना है। नाटक में राजा भर्तृहरि का अभिनय करता है, वह नट, लक्ष्मीचंद अलग और भर्तृहरि का अभिनय अलग, ऐसे रखता है। उसी तरह पति का, सेठ का, पिता का अभिनय करने वाला अलग और स्वयं शुद्धात्मा अलग, इस भेदरेखा को सदा ध्यान में रखकर ‘ज्ञानी पुरुष’ अक्रम विज्ञान द्वारा हमारे इस जीवन में नाटक की हर अदाकारी पूर्ण दक्षता से अदा करने के लिए प्रतिक्षण जागृति प्रदान करते हैं। अर्थात् ‘ज्ञानी पुरुष’ सिर्फ आत्मज्ञान ही नहीं देते, बल्कि संसार-व्यवहार पूरा करने के लिए व्यवहार-ज्ञान भी सर्वोच्च प्रकार का देते हैं। उनकी पाँच आज्ञाएँ व्यवहार को संपूर्ण शुद्ध बना देती हैं।


दादाश्री हर बार दृढ़ता पूर्वक कहते हैं कि मुझे मिलने के बाद अगर तुम्हें मोक्ष अनुभव में न आए तो तुम्हें ‘ज्ञानी’ मिले ही नहीं ऐसा समझना। यहीं पर, ‘सदेह’ मोक्ष वर्तन में आना चाहिए।


पक्ष और मोक्ष दोनों में विरोधाभास है, ‘ज्ञानी पुरुष’ निष्पक्षपाती होते हैं। उनकी दृष्टि में सभी अपनी-अपनी जगह पर ‘करेक्ट’ ही दिखते हैं। जीवमात्र के साथ अभेद रहते हैं। ‘ज्ञानी पुरुष’ सेन्टर में बैठे हुए हैं, इसलिए उन्हें किसी व्यक्ति से, किसी धर्म से, किसी ‘व्यू पोइन्ट’ से मतभेद नहीं होता।


अनंत जन्मों से विनाशी वस्तुओं में सनातन सुख की खोज वाली दृष्टि ने भटकाया है। इस मिथ्यात्व दृष्टि को लोक-दृष्टि और भी दृढ़ करती है। लोक-दृष्टि तो दक्षिण को उत्तर मानकर चलाती है। एक बार ‘ज्ञानी’ की दृष्टि से दृष्टि मिल जाए, एक हो जाए तो निज स्वरूप दृष्टि में आ जाता है। निज स्वरूप में ही सनातन सुख है, एक बार ऐसा अनुभव हो जाने पर फिर वह कभी भी नहीं जाता। फिर दृष्टि की विनाशी वस्तुओं में सुख की खोज समाप्त हो जाती है और अविनाशी आत्म तत्त्व का, स्वाभाविक सुख का निरंतर वेदन रहता है।


शक्कर मीठी होती है। ऐसी मीठी होती है, शहद से भी अच्छी, गुड़ से भी उम्दा, ऐसा वर्णन हम सुनते हैं, किन्तु, कोई शक्कर मुंह में डालकर उसके स्वाद का हमें अनुभव नहीं कराता। ‘ज्ञानी पुरुष’ ही ऐसे हैं जो तुरंत ही मुंह में शक्कर रखकर अनुभव कराते हैं। आत्मा ऐसा है, वैसा है, ऐसी बातों से कुछ भी नहीं होता, वह तो ‘ज्ञानी पुरुष’ की कृपा से उसकी अनुभूति हो, तब छुटकारा होता है, अन्यथा नहीं।


तमाम शास्त्र नई दृष्टि दे सकते हैं किन्तु दृष्टि कोई नहीं बदल सकता। दृष्टि बदलना तो ‘ज्ञानी पुरुष’ के सिवा नामुमकिन है। अवस्था दृष्टि को मिटाकर आत्म-दृष्टि कराना, यह केवल ‘ज्ञानी पुरुष’ का ही काम है। जिनकी आत्म-दृष्टि हुई है, वे ही अन्यों को आत्म-दृष्टि करा सकते हैं। खुद मिथ्या दृष्टि वाला है, वह दूसरों की मिथ्या दृष्टि कैसे तोड़ सकता है?


आत्मा निरालंब वस्तु है, किन्तु उसे पाने के लिए ‘ज्ञानी पुरुष’ का आलंबन लेना पड़ता है, क्योंकि आत्म प्राप्ति का ‘ज्ञानी पुरुष’ अंतिम साधन हैं। ‘अक्रम ज्ञानी’ ने जो आत्मा ‘देखा’ है, अनुभव किया है, वह आत्मा कुछ और है, कल्पनातीत है। इसीलिए तो वे, जो लाखों जन्मों में नहीं बदली, उस दृष्टि को एक घंटे में बदल देते हैं। एक घंटे में देह और आत्मा को भिन्न अनुभव कराने वाले ज्ञानी की अपूर्व, अजोड़, अद्भुत सिद्धि के प्रति सानंदाश्चर्य, अव्यक्तव्य, भावभीने उद्गार के सिवा अन्य क्या हो सकता है!


पहले तो विश्वास ही नहीं होता किन्तु ‘ज्ञानी पुरुष’ के प्रत्यक्ष योग की युति करके, सर्व भाव उनके चरणों में समर्पित करके, परम विनय से, जो आत्मा प्राप्त कर लेता है, उसकी तो दुनिया ही बदल जाती है। संसार के सारे दु:खों से मुक्ति मिलती है। संसार की आधि, व्याधि और उपाधि (बाहर से आने वाला दु:ख) में निरंतर समाधि, सहज समाधि रहती है। पाठक को विश्वास नहीं आए ऐसी यह बात है, किन्तु यह अनुभवपूर्ण हकीकत है। आज हजारों पुण्यात्माओं ने ऐसी प्राप्ति की है और भीतर में निरंतर आत्म-सुख में रहते हैं और बाहर जीवन-व्यवहार में, घर में, इस घोर कलियुग में भी सत्युग जैसा, स्वर्ग जैसा सुख अनुभव कर रहे हैं। बलिहारी तो उस ज्ञान की है, जो इस काल में भरी दोपहर में तपते मरुस्थल के मध्य विशाल वटवृक्ष के समान अपनी शीतल छाँव में तप्तजनों को आंतरिक व बाहरी शीतलता प्रदान करता है।


निरंतर आत्मा में ही जिनका वास है, जो केवल मोक्ष स्वरूप ही हो गए हैं। जिनका मन-वचन-काया का स्वामित्व भाव संपूर्ण खत्म हो चुका है, अहंकार-ममता का संपूर्ण विलय हो गया है, ऐसे ‘ज्ञानी पुरुष’ आज के इस कलिकाल में सच्चे मुमुक्षुओं के लिए ही प्रकट हुए हैं।


नित्यप्रति अलौकिकता के दर्शन नए-नए रूप में बरसों से होते रहते हैं। असीम को कलम में कैसे सीमित किया जा सकता है? फिर भी ‘ज्ञानी पुरुष’ का अल्प परिचय देने का पूर्ण प्रयास किया है। संपूर्ण अनुभव तो उनके प्रत्यक्ष योग से ही उपलब्ध होता है।


संपूज्य ‘दादाश्री’ गुजराती भाषी थे किन्तु हिन्दी भाषी मुमुक्षुओं के साथ कभी-कभी हिन्दी बोल लेते थे। उनकी हिन्दी ‘प्योर’ हिन्दी नहीं है, फिर भी सुनने वाले को उनका अंतर आशय ‘एक्ज़ेक्ट’ पहुँच जाता है। उनकी वाणी हृदयस्पर्शी, मर्मभेदी होने के कारण, जैसी निकली वैसी ही संकलित करके प्रस्तुत की गई है ताकि सुज्ञ वाचक को उनके ‘डायरेक्ट’ शब्द पहुँचे। उनकी हिन्दी, यानी गुजराती, अंग्रेजी और हिन्दी का मिश्रण। फिर भी सुनने में, पढऩे में बहुत मीठी लगती है, नैचुरल लगती है, जीवित लगती है। जो शब्द हैं, वे भाषाकीय दृष्टि से सीधे-सादे हैं किन्तु ‘ज्ञानी पुरुष’ का दर्शन तो निरावरण ही है। इसलिए उनके प्रत्येक वचन आशयपूर्ण, मार्मिक, मौलिक और सामने वाले के व्यू पोइन्ट को एक्ज़ेक्ट समझकर निकलने के कारण श्रोता के ‘दर्शन’ को सुस्पष्ट खोल देते हैं और ऊँचाई पर ले जाते हैं।


ऐसे ‘ज्ञानी पुरुष’ का दर्शन, ज्ञान, चारित्र, उनकी अनुभव दशा, उनका ‘ओब्ज़र्वेशन’ आदि वाणी से ही प्रकट होता है, वह वाणी प्रस्तुत ग्रंथ में प्रकाशित की गई है, जो ‘ज्ञानी’ की पहचान करा देती है, इतना ही नहीं, सुज्ञ पाठक को नई दृष्टि, नई राह मोक्ष प्राप्ति हेतु प्रदान करती है।


ऐसे ‘ज्ञानी पुरुष’ लाखों लोगों के पुण्योदय से भारत भूमि पर, गुजरात की चरोतर भूमि में भादरण गाँव में प्रकट हुए, जो इस विश्व में किस तरह शांति हो, किस तरह लोग आत्मज्ञान पाकर संसार के चक्कर से छूटें, इस भावना को साकार करने के लिए दिन-रात प्रयासरत रहते थे। उनकी वाणी ही एकमेव ऐसा साधन है कि जो उनके भीतर में प्राप्त हुए ज्ञान को आम आदमी तक पहुँचा सके। बरसों से सुबह साढ़े छ: बजे से रात को साढ़े ग्यारह बजे तक वे अविरत आत्मा-परमात्मा तथा संसार की उलझनों का मार्गदर्शन लोगों को अपनी वाणी से देते रहते थे। उस वाणी को प्रस्तुत ग्रंथ में संकलित किया गया है। हृदयपूर्वक यही भावना है कि जो भी कोई मुमुक्षु, जिज्ञासु या विचारक उसका सम्यक् प्रकार से अध्ययन करेगा, उसे अवश्य सम्यक् मार्गदर्शन प्राप्त हो सकेगा। इसमें कोई संदेह नहीं।


‘ज्ञानी पुरुष’ की वाणी सरल होती है, अहंकार के बिना, प्रकट परमात्मा को ‘डायरेक्ट’ स्पर्श करके निकली हुई यह साक्षात् सरस्वती है, यह वाणी द्रव्य, क्षेत्र, काल, भाव और निमित्त के अधीन निकलती है। प्रस्तुत ग्रंथ में संकलित की हुई इस वाणी में सुज्ञ पाठक को यदि कहीं कोई गलती लगे तो वह ‘ज्ञानी’ की वाणी में नहीं, बल्कि संकलन की है, जिसके लिए हृदय से क्षमा प्रार्थना।


- डॉ. नीरू बहन अमीन के


जय सच्चिदानंद

  ज्ञानी पुरुष की पहचान


  व्यवहार में, वास्तव में, वाणी का वक्ता कौन?


दादाश्री : ‘दादा भगवान’ को कभी देखा था आपने?


प्रश्नकर्ता : आज ही देख रहा हूँ भगवत् कृपा से, आपके आशीर्वाद से।


दादाश्री : ये ‘दादा भगवान’ नहीं हैं। ये तो ए.एम.पटेल हैं। ये शरीर तो भगवान होता ही नहीं है। अंदर भीतर में चैतन्य है, वो ही भगवान है। वो ‘दादा भगवान’ हैं, चौदह लोक के नाथ हैं। ये आपके साथ कौन बात कर रहा है?


प्रश्नकर्ता : भीतर में आत्मा है, वो बात करता है।


दादाश्री : नहीं, जो आपके साथ बात करती है, वो ओरिजिनल टेपरिकॉर्ड है। इसके आगे ओरिजिनल टेपरिकॉर्ड नहीं है। उससे कितनी भी टेपरिकॉर्ड बन सकती है। तो ये जो बात करती है, वह ओरिजिनल टेपरिकॉर्ड है। वो ही बोलती है। वो ‘मैं’ नहीं बोलता हूँ, ‘दादा भगवान’ भी नहीं बोलते हैं। ‘दादा भगवान’ बोलें तो वो भगवान ही नहीं हैं। भगवान तो भगवान ही हैं। जो ‘दादा भगवान’ हैं न, वे तो ओरिजिनल टेपरिकॉर्ड क्या बोलती है, सच्ची बात है कि झूठी है, वह तुरंत समझ जाते हैं। ये वाणी आप सुनते हैं तो आप श्रोता हैं, ये टेपरिकॉर्ड वक्ता है और हम ये वाणी को देखते हैं, ज्ञाता-द्रष्टा रहते हैं। हम सुपरविज़न करते हैं कि इसमें क्या भूल है, किधर भूल है, 

किधर नहीं, किसी को नुकसान करे ऐसी वाणी है, तो ऐसी नहीं होनी चाहिए, वो सब देखते हैं।


आपके अंदर भी ओरिजिनल टेपरिकॉर्ड है, मगर आपको इगोइज़म (अहंकार) है, कि हमने बोला। ओ हो हो, बोलने वाला आया! आप इगोइज़म से बोलते हैं कि हमने बोला मगर वो अंदर ओरिजिनल टेपरिकॉर्ड है, वो बोलता है। सब लोग बोलते हैं कि ‘हमने बोला।’ लेकिन आदमी के अंदर भी रिकॉर्ड बोलता है, कुत्ते में भी रिकॉर्ड बोलता है, गधे में भी रिकॉर्ड बोलता है, सभी रिकॉर्ड ही है। वकील भी बोलता है, ‘हमने बोला, हमने ऐसा प्लीडिंग किया।’ तो आप बोलेगा कि ‘भाई, आज आपने गलती क्यों किया?’ तो बोलेगा कि ‘आज मेरे से भूल हो गई।’ आप बोलने वाले हो तो फिर गलती नहीं होनी चाहिए। कितनी दफे ऐसा भी बोलते हैं न, कि ‘हमारे को ऐसा नहीं बोलने का था मगर बोल दिया।’ तो ये सिर्फ रिकॉर्ड ही है।


कोई टेपरिकॉर्ड बोले कि ‘रवीन्द्र अच्छा नहीं’, तो क्या आपको बुरा मानने का? टेपरिकॉर्ड बोलता है, इसमें हमें क्या? हमें ये भ्रांति हैं कि ये आदमी हम को बोलता है। मगर ये तो आदमी नहीं बोलता है, टेपरिकॉर्ड बोलती है। ये नहीं समझने से ही सब झगड़े हैं। कोई आदमी बोलता ही नहीं है। मगर ये जानता है कि हम बोलते हैं, तो फिर उसका पश्चाताप भी होता है कि हम ऐसा क्यों बोल गए? और ये तो टेपरिकॉर्ड बोलती है, तो आपको बुरा नहीं लगाने का, बात समझ जाने की है।


प्रश्नकर्ता : ये ओरिजिनल टेपरिकॉर्ड झूठ क्यों बोलती है?


दादाश्री : वो तो जैसी पहले टेप हो गई है ऐसी निकलती है। उसमें चेतन (आत्मा) दूसरा कुछ नहीं कर सकता है। आपका भाव कैसा होता है, कि झूठ बोलना चाहिए तो ‘टेप’ झूठी निकलेगी। सच्चा ही बोलना चाहिए तो टेप सच्ची निकलेगी। आप खाली भाव ही कर सकते हैं, तो वैसा टेप हो जाता है।


आपके अंदर टेप है कि नहीं?

प्रश्नकर्ता : हम को जानकारी नहीं हैं, लेकिन आप बोल रहे हैं तो मैं मान लेता हूँ कि ‘ये भी ओरिजिनल टेप है’।


दादाश्री : नहीं, ऐसा नहीं, वो ओरिजिनल टेपरिकॉर्ड ही है। ये आपके अंदर है और सब के अंदर है लेकिन इगोइज़म से बोलता है कि, ‘मैंने बोला।’ हमारा इगोइज़म खत्म हो गया तो हमने देख लिया कि ये टेपरिकॉर्ड बोलती है। हम खाली देखते हैं कि ये टेपरिकॉर्ड है, क्या बोलती है।


कई लोग अच्छा काम करते हैं, तब ‘मैंने कितना अच्छा किया’, ऐसा इगोइज़म करते हैं। और बुरी बात निकल जाए तो क्या बोलते हैं? ‘मी काय करूँ (मैं क्या करूँ?)’ ऐसा बोलता है न! वो आप बोलते ही नहीं। मगर व्यवहार में आपको ऐसा बोलना चाहिए कि ‘मैं बोलता हूँ।’ वहाँ ऐसा नहीं बोलना कि ‘ये टेपरिकॉर्ड है, मैं नहीं बोलता हूँ।’


किसी को हमारा हाथ लग गया और पुलिस वाला बोले कि किसने मारा? तो हम बोलेंगे कि ‘हमने मार दिया।’ व्यवहार में ऐसा हम नहीं बोलेंगे कि ‘हम कर्ता नहीं हैं।’ व्यवहार में तो ‘हमने ही किया है’, ऐसा बोलेंगे। लेकिन ये शरीर के मालिक हम नहीं हैं और कोई चीज़ के कर्ता हम नहीं हैं। कोई बड़ा व्यक्ति भी बोलता है कि ‘मेरा आत्मा बोलता है’ मगर आत्मा कभी बोलता ही नहीं। आत्मा को आवाज़ ही नहीं है, वो सब अनात्मा की आवाज़ है। मोटर का हॉर्न रहता है न? वो हॉर्न से आवाज़ आती है। हॉर्न दबाया तो अंदर जो परमाणु थे, वो परमाणु स्पीड से बाहर निकलते हैं और उसके घर्षण से आवाज़ हो गई। भगवान ‘बोलेंगे’ तो उनका भगवान पद ही चला जाएगा। फिर तो लोग उनको ‘रेडियो’ बोलेंगे। मगर भगवान नहीं बोलते हैं। ये ओरिजिनल टेपरिकॉर्ड है। भगवान की हाज़िरी से ही रिकॉर्ड बोलती है। भगवान की हाज़िरी चली जाएँ फिर टेपरिकॉर्ड नहीं बोलेगी। इस मशीन में भगवान की हाज़िरी नहीं है, वह तो ऐसे ही भगवान की हाज़िरी के बिना बोलती है।

‘ज्ञानी पुरुष’ कौन? ‘दादा भगवान’ कौन?


प्रश्नकर्ता : आपको जो ‘ज्ञान प्राप्ति’ हुई है, वो ज्ञान किसी ने दिया होगा, स्वयं तो नहीं हुआ न?!


दादाश्री : हम को किसी ने नहीं दिया है। हम को तो ऐसे ही हो गया था। यह ‘ज्ञान’ किसी के पास से नहीं मिला है और यह ‘ज्ञान’ किसी के पास है भी नहीं। कलियुग में ये ‘ज्ञान’ कभी होता ही नहीं। ये हमारे अंदर दीया प्रकट हो गया है तो एक दीये से दूसरे दीये प्रकट हो सकते हैं। मगर पहला दीया (जो हमारे भीतर प्रकट हुआ) हो सकता ही नहीं, ये तो बट नैचुरल हो गया है ।


प्रश्नकर्ता : ‘ज्ञानी पुरुष ’ की पहचान करनी भी मुश्किल होती है कभी-कभी।


दादाश्री : हाँ, ‘ज्ञानी’ की पहचान जल्दी नहीं हो सकती। वो सब साधु पुरुष हैं, वे ज्ञानी होते हैं लेकिन वे शास्त्रों के ज्ञानी हैं। उससे मोक्ष नहीं मिलता। मोक्ष तो, सच्चे ‘ज्ञानी पुरुष’ मिल जाएँ, वो मोक्ष का दान देते हैं! हम तो कोट-टोपी पहनते हैं, तो कोई पहचान नहीं सकेगा बाहर। जिसका पुण्य हो उसको मिल जाएँगे। ऐसे ड्रेस में कौन समझेगा कि ये ‘ज्ञानी’ हैं? अनजान आदमी कैसे जान सकता है कि ‘ज्ञानी पुरुष’ क्या चीज़ हैं? वो तो जब अनुभव में आए तब पता चलता है। गाड़ी में बाहर कोई आदमी हम को मिल जाएँ तो हम को पूछेगा कि ‘आप कौन हैं?’ तो हम बोलेंगे कि ‘यह गाड़ी का पैसन्जर हूँ’। इनकी दृष्टि में जो दिखता है, वैसा हम बोलेंगे।


‘ज्ञानी पुरुष’ किसको बोला जाता है? जो एक मिनट भी ये देह में नहीं रहते हैं, ये वाणी में नहीं रहते हैं और ये माइन्ड (मन) में नहीं रहते हैं, होम डिपार्टमेन्ट में ही रहते हैं। आप तो फॉरेन डिपार्टमेन्ट में ही रहते हो और फॉरेन को ही होम मानते हो। फॉरेन को होम मानने में क्या फायदा मिलेगा? कभी न कभी तो होम को होम मानना ही पड़ेगा न! होम को होम मानेगा तो सच्ची समाधि हो जाएगी। जिस सनातन सुख की इच्छा है लोगों की, वो तो, होम 

डिपार्टमेन्ट में आ जाएँगे तब उन्हें सनातन सुख मिल जाएगा। ‘ज्ञानी’ तो निरंतर ‘ज्ञान’ में ही रहते हैं।


ये जो दिखता है न, वो ए.एम.पटेल है लेकिन आज ए.एम.पटेल पब्लिक ट्रस्ट में चले गए हैं। क्योंकि ये बॉडी का, ये माइन्ड का, ये वाणी का मैं छब्बीस साल से मालिक नहीं हूँ। 1958 से हम देह में एक पल भी नहीं रहें। कभी आपके साथ बात करते हैं तो हमारे को ‘इधर’ आना पड़ता है, वो भी प्रकाश स्वरूप में, ज्ञान स्वरूप में! हम ये देह में छब्बीस साल से नहीं रहते। हमारा इसके साथ पड़ोसी जैसा संबंध है। ये जो ‘दादा भगवान’ हैं न, सारा दिन हम ‘दादा भगवान’ के साथ नहीं रह सकते। कभी-कभी हमारे को ‘पटेल’ होना पड़ता है, तो हमारे को भी बोलना पड़ता है कि ‘दादा भगवान’ को नमस्कार करता हूँ और जब ‘हम’ और ‘दादा भगवान’ एक हो जाते हैं, फिर नहीं बोलना पड़ता। जब फिर अलग हो जाते हैं तो फिर बोलना पड़ता है। वो ‘दादा भगवान’ अंदर हैं, चौदह लोक के नाथ हैं।


वो ‘दादा भगवान’ का नाम लिया तो आपका भी बहुत काम हो जाएगा। सब लोग जानते हैं कि यहाँ सत्संग होता है। मगर इधर क्या दवाई मिलती है वो नहीं जानते। ये तो दुनिया का ऐसा आश्चर्य है, जो पहले कभी नहीं हुआ। तो हम आपको क्या बोलते हैं कि आप आपका काम निकाल लो इधर। हम तो निमित्त हैं। हम कोई चीज़ के कर्ता नहीं हैं। जो कर्ता है, उसको कर्म बंध जाता है। हम ये दुनिया को सब चीज़ देने को आए हैं, मगर निमित्त हैं सिर्फ।


बिना अनुभूति, कोरी बातें
क्या?


प्रश्नकर्ता : मनुष्य जन्म में आफ्टर ऑल क्या पाने के लिए हम जीते हैं?


दादाश्री : अपने पर बॉस नहीं चाहिए। इन्डिपेन्डेन्ट होना चाहिए। कोई गाली दे, मार मारे तो भी तकलीफ नहीं, ऐसा होना चाहिए।


प्रश्नकर्ता : ज्ञान लेने का आफ्टर ऑल मक़सद क्या है?

दादाश्री : साक्षात्कार।


प्रश्नकर्ता : किसका साक्षात्कार?


दादाश्री : खुद का! अभी तो आप ‘रवीन्द्र’ हैं।


प्रश्नकर्ता : उसके बाद में क्या?


दादाश्री : फिर आप इन्डिपेन्डेन्ट हो जाएगा।


प्रश्नकर्ता : कब तक?


दादाश्री : फिर मरने का ही नहीं। ज्ञान लेने के बाद मृत्यु नहीं, अमर हो जाता है।


प्रश्नकर्ता : कैसे अमर? इन व्हाट सेन्स?


दादाश्री : शरीर में नहीं! जो विनाशी चीज़ है, वो विनाशी चीज़ निकल जाती है। आप खुद अविनाशी हैं लेकिन आप मानते हैं कि ‘मैं रवीन्द्र हूँ, मैं इंजीनियर हूँ’, ऐसी विनाशी चीजों की बातें करते हो। आप फिर अविनाशी हो जाओगे। फिर आपको कुछ फियर (भय) नहीं होगा।


प्रश्नकर्ता : मगर अपने खुद का रेफरेन्स हमें कैसे मिलें कि मैं कौन हूँ?


दादाश्री : वो रेफरेन्स सब मिल जाएगा। फिर आप पूर्ण हो जाएँगे।


प्रश्नकर्ता : अमर हो गया तो कौन सी विनाशी चीज़ निकल जाएगी?


दादाश्री : ये शरीर जो विनाशी है।


प्रश्नकर्ता : तो फिर क्या रहेगा?


दादाश्री : आत्मा रहता है, वो भी इम्परफेक्ट सेन्स!


प्रश्नकर्ता : तो अपने खुद के आत्मा में ही रहना चाहिए?

दादाश्री : आप आत्मा में ही रहेंगे। हम पच्चीस साल से आत्मा में ही रहते हैं। दिस बॉडी इज़ माइ फर्स्ट नेबर। आइ एम नॉट द ओनर ऑफ दिस बॉडी ऐन्ड दिस इज़ द पब्लिक ट्रस्ट!


प्रश्नकर्ता : अपने आत्मा में ही रहें, मगर यह आत्मा तो भटकेगा न?


दादाश्री : नहीं, वो भटकेगा नहीं। वो निरंतर समाधि में ही रहता है। पच्चीस साल से हमारी समाधि नहीं गई, एक मिनिट भी नहीं गई। फिर भटकने का है ही नहीं। फिर अपने (हमें) अपनी स्पेस में चले जाने का। वो परमानेन्ट स्पेस है, वहाँ जाने का, वही मोक्ष है।


प्रश्नकर्ता : उसका अनुभव होना चाहिए। कहने से क्या होता है?


दादाश्री : हाँ, अनुभव तो आप इधर बैठे हैं, तभी से अंदर अनुभव शुरू हो गया है लेकिन आपको इसका ख्याल नहीं रहता है। अनुभव तो होना चाहिए। बिना अनुभव तो क्या करने का? वो आइस्क्रीम खाते हैं तो वो भी ठंडा लगता है, तो ये ‘ज्ञानी पुरुष’ मिलें तो, वो एक घंटे में मोक्ष देते हैं। फिर कभी चिंता नहीं होगी।


प्रश्नकर्ता : वो अनुभव हमें कहेंगे।


दादाश्री : वो अनुभव तो हम जब करवाते हैं, वो ही दिन से आता है। अनुभव में नहीं आएँ तो फिर क्या काम का? अनुभव में नहीं आएँ तो वो सभी कल्पित बातें हैं, सच्ची बात नहीं है। अनुभव तो होना ही चाहिए।


रवीन्द्र नाम का अपने यहाँ एक महात्मा था। वह एसिड से जल गया था। तो सब डॉक्टर लोग बोलने लगे कि ‘ये आदमी तीन घंटे में मर जाएगा।’ उसको सायकोलॉजी इफेक्ट क्या होगा कि ‘मैं जल गया हूँ, मेरे को हो गया है’ लेकिन उसको ये ‘ज्ञान’ दिया था, वो अनुभव ज्ञान था। तो उसको ऐसा लगा कि ‘मेरे’ को कुछ नहीं हुआ है, ‘रवीन्द्र’ को ही हुआ है। वह डॉक्टर को भी बोलता था कि 


(पृ.८)


रवीन्द्र को ऐसा हो गया है, मेरे को नहीं। वो बच गया। छ: महीने बिस्तर में था मगर एक मिनिट भी पीस ऑफ माइन्ड नहीं गया। ऐसा एक्सपीरियन्स होना चाहिए। अनुभव बिना क्या करने का? कोई अवतार (जन्म) में ऐसी बात होती ही नहीं। ये बात अपूर्व बोली जाती है। पहले कभी सुनने में नहीं आई हो, पढऩे में नहीं आई हो।


‘ज्ञानी पुरुष’ देते शुद्ध चेतन निर्पेक्षित वो सार है।          - नवनीत


‘ज्ञानी पुरुष’ जब आत्मा देते हैं, वो ही निर्पेक्षित सार है। ‘ज्ञानी पुरुष’ का अपना खुद का मोक्ष हुआ है, इसलिए दूसरों को मोक्ष देते हैं। वो मोक्ष का दान देने को आए हैं। उन्हें मोक्षदाता बोला जाता है। ये क्रिश्चीयानिटी वो दीवादांडी है, ये मोहैमेडन (Mohammedan) वो दीवादांडी है, ये हिन्दू धर्म वो भी दीवादांडी है। कोई बड़ी है, कोई छोटी है मगर सब दीवादांडी है। दीवादांडी को क्या बोलता है?


प्रश्नकर्ता : लाइट हाउस!


दादाश्री : हाँ, तो सब लाइट हाउस है और हम तो सारी दुनिया की ओब्ज़र्वेटरी है। हम सारी दुनिया का साइन्स ओपन कर देंगे। वो साइन्टिस्ट को भी ये सब बता देंगे, फिर सब साइन्टिस्ट मान लेंगे। सच्ची बात को साइन्टिस्ट भी कबूल करते हैं, सब लोग कबूल करते हैं। वो फॉरेन के सब साइन्टिस्ट हैं, वो जहाँ तक जानते हैं उससे आगे की बात क्या है, वो हम को पूछेगा तो हम बता देंगे। हमारी जो बातें हैं, वो फॉरेन में कौन समझेगा? जो साइन्टिस्ट हैं, वो हमारी बात समझ जाते हैं। वो डेवेलप्ड होते हैं। हम तो बोलते हैं कि सारी दुनिया के साइन्टिस्टों को इकट्ठे कर दो, हम सब बता देंगे कि दुनिया क्या है, कैसी चीज़ है। सब मानसशास्त्री को भी इकट्ठे कर दो, तो हम वो बता देंगे कि माइन्ड कैसे हो गया! सब लोग जो देखते हैं, वो तो माइन्ड का पर्याय देखते हैं मगर माइन्ड क्या है, किस तरह हो गया, किस तरह से लय होता है, वो सब बात हम बता देंगे।


कोई बोले कि दो रकम (संख्या) की तलाश करो कि कौन 

सी दो रकम के मल्टीप्लिकेशन (गुणन) से ये 96 आया? और उसकी रीत बता दो, तो हो सकता है कि नहीं? 96 इज़ द आन्सर। दो रकम चाहिए, वो कोई भी हो, 12 इन्टू 8, ऑर 16 इन्टू 6। कोई भी दो रकम चाहिए।


एक आदमी हम को बोलने लगा कि ‘क्या अक्रम विज्ञान, अक्रम विज्ञान करते हों? क्रमिक मार्ग क्या गलत है कि ये अक्रम मार्ग निकाला?’ तो मैंने कहा कि ‘क्यों? आपको आपकी औरत के साथ झगड़ा हो गया है? देखिए, आप हमारे पास आओ तो आपको समझाऊँ।’ तो बोलने लगा कि ‘आपकी क्या रीत है?’ मैंने बोल दिया कि ‘सपोज़ हंड्रेड (मानो कि 100), तो जवाब आता है कि नहीं?’ तो वह बोलने लगा कि ‘हम सपोज़ 103 बोलेगा’। तो मैंने बोल दिया कि ‘कोई भी रकम सपोज़ करो। जवाब आता है कि नहीं? वो मैथेमैटिक्स में होता है न? सपोज़ करके रकम ली, वो भी जवाब आएगा कि नहीं?’


प्रश्नकर्ता : आता है।


दादाश्री : तो फिर इसमें क्यों नहीं आएगा? ये भी गणित ही है और इसका जवाब भी है।


ये सब हम आपको रूपरेखा देते हैं। सब बात बता देने से कोई फायदा नहीं। हम रूट कॉज़ बता देंगे। हमारी बात समझ में आती है न?


प्रश्नकर्ता : हाँ।


दादाश्री : हमारी हिन्दी बरोबर, ठीक नहीं है न?


प्रश्नकर्ता : नहीं, ऐसी बात नहीं है। आप हिन्दी अच्छी ही बोल रहे हैं।


दादाश्री : हम को हिन्दी बोलने को नहीं आता।


प्रश्नकर्ता : नहीं, आपकी हिन्दी बहुत मीठी है, आप बोलिए।


दादाश्री : मीठी तो मेरी वाणी है, हिन्दी नहीं। मेरी वाणी मीठी है।

गुरु और ज्ञानी!


प्रश्नकर्ता : हमारे गुरु हैं, वो ही मेरे इष्टदेव हैं, मेरे रोम-रोम में वो ही हैं, मैं उनसे दूर न हो जाऊँ, ऐसा कुछ हमें कर दो।


दादाश्री : वो ही करने का है, कुछ जुदा होने की ज़रूरत ही नहीं है। जुदा होंगे तो आपका जो व्यवहार है न, वो सब खत्म हो जाएगा। उनके आधार पर व्यवहार रहा है। हाँ, तो जुदा होने का ही नहीं है। उनकी आराधना करनी है।


प्रश्नकर्ता : आपके पास से ये ज्ञान प्राप्ति करना और मेरे गुरु की आराधना चालू रखनी है, वो एक साथ दोनों चीजें कैसे रह सकेंगी?


दादाश्री : ये मोक्ष के लिए चाहिए और वो गुरु तो व्यवहार के लिए चाहिए। व्यवहार भी तो चलना चाहिए न?


प्रश्नकर्ता : मेरे गुरु तो मोक्ष के लिए ही हैं।


दादाश्री : नहीं, नहीं। गुरु सब व्यवहार के लिए ही होते हैं। मोक्ष के लिए तो ‘ज्ञानी पुरुष’ होते हैं।


प्रश्नकर्ता : व्यवहार के लिए तो देवी-देवताओं की उपासना करते हैं और मोक्ष के लिए ही तो गुरु हैं न?


दादाश्री : नहीं, गुरु हो वो भी व्यवहार ही है। सब व्यवहार ही है।


प्रश्नकर्ता : हमारे गुरु की मूर्ति का ध्यान करता हूँ तो जब वहाँ ध्यान ठीक, करेक्ट हो जाता है, तब हम को ऐसे मन में लाइट-लाइट हो जाती है, वो क्या है?


दादाश्री : वो सब बहुत चीजें होती हैं। तरह-तरह की लाइट होती हैं लेकिन वो सब पुद्गल हैं और वो सब तुम्हारी एकाग्रता के लिए फायदेमंद है और आगे जाने के लिए फायदेमंद है। लेकिन वहाँ सच्ची बात नहीं मिलेगी। इससे एकाग्रता होती है, शक्तिबढ़ती है 

लेकिन ऐसा कितने जन्मों से करते हो? जब तक आत्मा नहीं जाना, वहाँ तक कुछ काम नहीं होगा। पूरा काम तो कभी नहीं होगा। आत्मा जानने के लिए ‘ज्ञानी पुरुष’ के पास जाना चाहिए। खुद से आत्मा नहीं समझ सकते। किसी आदमी को ऐसा समझ में नहीं आता। सब लोग जैसा आत्मा मानते हैं, ऐसा आत्मा है नहीं। आत्मा और चीज़ है, वो ही परमात्मा है।


प्रश्नकर्ता : तो ये सब चीजें क्या होती हैं? जो मुझे अनुभव में आती है, वह क्या चीज़ है?


दादाश्री : वो सब मिकेनिकल है। ऐसा चित्त चमत्कार बहुत लोगों को होता है। ऐसे बहुत लोग हमें मिलते हैं, उसको फिर हम बोलते हैं कि, ‘भाई, ये चित्त चमत्कार से बहुत आगे जाने का है। अभी आपका चित्त चमत्कार का स्टेशन आया है, वो बात अच्छी है। इससे एकाग्रता रहेगी, थोड़ा पाप जल जाता है लेकिन इससे तो बहुत आगे जाने का है।’


प्रश्नकर्ता : फिर आगे रास्ता तो मिलेगा न?


दादाश्री : ऐसा कितने ही जन्मों से रास्ते पर चलते हैं मगर सच्ची बात नहीं मिली है। ये सब रास्ते का ही है, रास्ते के बाहर कुछ नहीं है। लेकिन कभी किसी जन्म में कोई दफे कोई कुसंग मिल जाता है, तो फिर नीचे भी गिर जाता है। उसका कोई ठिकाना नहीं रहता है। ऐसा वो ऊपर भी उठता है, फिर कुसंग मिलता है तो फिर नीचे भी गिर जाता है। ‘खुद का ज्ञान, खुद कौन है? किसने ये दुनिया बनाई? ये दुनिया कैसे चलती है? कौन चलाता है?’ ये सब ज्ञान प्राप्त हो गया, फिर रास्ता करेक्ट हो गया। फिर छुटकारा हो जाता है, मुक्ति हो जाती है।


‘खुली आँख से’ ‘जागृत’
कौन?


जागृति तो पूरी होनी चाहिए न? अभी तक तो आपको संसार की ही जागृति है। संसार की जागृति हो तो वह विनाशी चीज़ की 

रमणता करता है। सब लोग को संसार की जागृति होती है, वो भी पूरी जागृति नहीं है। जिसको संसार की पूरी जागृति हो, उसको घर में किसी के साथ झगड़े नहीं होते हैं, मतभेद नहीं होते हैं लेकिन झगड़े, मतभेद तो होते हैं, तो ये सब लोग अभी तो नींद में ही हैं। खुली आँख से नींद में ही व्यापार करते हैं, झगड़ा करते हैं, शादी भी करते हैं, उपदेश भी देते हैं और अनशन भी नींद में ही करते हैं।


आप डॉक्टर हुए तो वो जागृत अवस्था में हुए कि नींद में हुए?


प्रश्नकर्ता : जागृत में।


दादाश्री : अभी भी आप जागृत नहीं हैं। मेरे सामने बैठे हैं तो भी जागृत नहीं हैं। नींद दो प्रकार की है; एक आदमी को देह का भी भान चला जाता है। वो सब के लिए नींद है। दूसरी नींद खुली आँख से रहती है। वो नींद किसी को गई नहीं है। जागृत किसे बोला जाता है कि जो दूसरे किसी को इतना भी नुकसान न करे और अपना खुद का इतना सा भी नुकसान न होने दे, उसको जागृत बोला जाता है। ये तो इधर बाल बढ़ाते हैं और उधर दाढ़ी सफा कराते हैं। कौन से व्यापार में फायदा है? इसको निकालने में फायदा है कि इसको बढ़ाने में फायदा है? वो आप जानते नहीं हैं। सब लोग जैसा करते हैं वैसा ही देख-देखकर आप भी करते हैं। कोई जागृत आदमी देखा है आपने अभी तक?


प्रश्नकर्ता : कोई जागृत है या नहीं, वो हम कैसे बोल सकते हैं?


दादाश्री : सारी दुनिया नींद में है। जिसको सबकुछ बैलेन्स रहता है वह जागृत है, नहीं तो अपना खुद का अहित ही करता है। हित में जाने का प्रयत्न करते हैं मगर जानते नहीं हैं कि मेरा हित किसमें है? ये दूसरी नींद है, उसको भाव निद्रा बोलते हैं। सारी दुनिया में कोई आदमी ऐसा नहीं है जिसकी आँख खुली हो। भाव निद्रा की आँख खुली तो फिर सब काम हो जाएगा। आपका नाम क्या है?


प्रश्नकर्ता : रवीन्द्र।

दादाश्री : आप खुद रवीन्द्र हो कि दूसरा कुछ हो?


प्रश्नकर्ता : वह मालूम नहीं है।


दादाश्री : नींद की ऐसी ही बात है। ये सब नींद में बात करते हैं।


खुद की पहचान हो गई तो फिर जगत् में कोई बड़ा-छोटा नहीं है। हम को तो कोई बड़ा-छोटा दिखता नहीं है। जेब काटने वाला भी हम को निर्दोष ही दिखता है। क्योंकि हम निद्रा में से जागृत हुए हैं। जो निद्रा से संपूर्ण जागृत हुआ हो, उसकी एक सेकन्ड भी भूल नहीं होती। जिसको स्वरूप की पहचान हो गई, उसकी आँखें थोड़ी-थोड़ी खुलती हैं। फिर सत्संग में बैठ-बैठकर आँखें पूरी खुल जाएँगी। मगर खुद को भरोसा हो गया कि कुछ दिखा है, विश्व दिखा है। ये निद्रा खुली हो जाए, तो जगत् क्या चीज़ है, वो मालूम हो जाता है। बाहर सब चलता है, वो निद्रा में ही चलता है। किसी को गाढ़ निद्रा है तो किसी को ज़रा कम है। कोई स्वप्न दशा में है, कोई मूच्र्छा जैसी निद्रा में है। सब की समान निद्रा नहीं होती। जो जागृत है, वो सबकुछ जान सकता है, सबकुछ देख सकता है।


आदमी का कोई ऊपरी है ही नहीं। हाँ, देवलोग ऊपरी हैं लेकिन देवलोग के हाथ में भी स्वसत्ता नहीं है। जो कोई जागृत हो जाए तो उसके हाथ में स्वसत्ता आ जाती है।


सद्गुरु जागृत होना चाहिए। भगवान ने जागृत होने के लिए बोल दिया है, कि जागृत हो जाओ। जो आदमी जागृत है, उसके पास बैठने से, उसकी कृपा से जागृत हो सकता है। दूसरा कोई इलाज नहीं है।


जिसका क्रोध-मान-माया-लोभ खत्म हो गया है, वो जागृत हो जाता है। क्रोध-मान-माया-लोभ जहाँ नहीं हैं, वहाँ जागृति है और जहाँ क्रोध-मान-माया-लोभ हैं, वहाँ निद्रा है। वो अपना खुद का भी बुरा करता है, नुकसान करता है और दूसरों का भी नुकसान करता है। ऐसी निद्रा वाला देखा है कि नहीं? क्रोध-मान-माया-लोभ खत्म 

हो जाएँ, वो जागृत हो गया। या फिर ‘ज्ञानी पुरुष’ ने जागृति दे दी तो उसकी आँखें थोड़ी खुलती हैं।


प्रश्नकर्ता : आजकल के जमाने में किस तरह मालूम पड़े कि इनको आत्मा का रियलाइज़ेशन हुआ है?


दादाश्री : ज़रा उसको छेड़ो तो मालूम हो जाएगा कि कलदार रुपया है कि ‘बोदा’ (खोटा) है। कितने ही लोग बोलते हैं कि हम को मोक्ष की ज़रूरत नहीं हैं। मैं बोलता हूँ कि ‘मोक्ष की तो हम को भी ज़रूरत नहीं है मगर आपको जागृति की ज़रूरत है कि नहीं?’ तो वो कहता है कि, ‘हाँ, हाँ, जागृति की तो ज़रूरत है।’


प्रश्नकर्ता : मोक्ष और जागृति में क्या फर्क है?


दादाश्री : जागृति वो ही मोक्ष है। संपूर्ण जागृति वो ही ‘केवलज्ञान’ है। जागृति इज़ द मदर ऑफ मोक्ष।


मोक्ष यानी संपूर्ण जागृति। दुनिया के सब लोग खुली आँख से नींद में रहते हैं। खुद (स्वरूप) की जागृति ही नहीं है। जो धंधा करता है, उसमें ही जागृति है। दूसरा, अगले भव अपना क्या होगा, उसका कोई विचार भी नहीं है।


मोक्षमार्ग में, गुरु या
ज्ञानी?


प्रश्नकर्ता : हम एक महात्मा के पास गए थे।


दादाश्री : हाँ, मगर वो डॉक्टर था कि तुम्हारे जैसा ही था? डॉक्टर सर्टिफाइड होना चाहिए। ऐसा आलतू-फालतू नहीं होना चाहिए। आप दवाई लेते हैं तो कोई भी आदमी के पास दवाई क्यों नहीं लेते हैं? दवाई लेने को तो अच्छे डॉक्टर के पास जाते हैं? उसकी डिग्री क्या है, वो देखते हैं। वो एम.बी.बी.एस. नहीं चलेगा, हम को तो एम.डी. चाहिए, ऐसा बोलते हैं। तो इसमें, धर्म में भी ऐसा नहीं होना चाहिए? वो गुरु को पूछने का कि ‘आपको ईश्वर प्राप्ति हो गई है?’ वो बोलेगा कि ‘नहीं हो गई है’, तो आपको दूसरी जगह पर जाने 

का। ऐसे तीसरी जगह पर, चौथी जगह पर जाने का। कोई जगह पर तो सच्चा मिल जाएगा।


प्रश्नकर्ता : हर साधु बोलता है कि हम को ईश्वर प्राप्ति हो गई है।


दादाश्री : हाँ, मगर उसको ऐसा बोलने का कि हम को ईश्वर प्राप्ति करा दो तो आप सच्चा, नहीं तो तुम्हारी बात गलत है।


प्रश्नकर्ता : गुरु सच्चा मिलना चाहिए।


दादाश्री : हाँ, गाइड सच्चा मिलना चाहिए। गुरु तो बहुत मिलते हैं मगर वो कैसे हैं कि जैसे ये साबुन रहता है वो कपड़े को लगाओ तो फिर टीनोपाल डालना पड़ता है। क्योंकि साबुन अपना मैल छोड़करजाता है। वो मैल टीनोपाल से जाता है मगर टीनोपाल अपना मैल रखता है। क्या ऐसा इधर चाहिए? जो शुद्ध है, वह चाहिए। वह, जो दूसरे को मैल ही नहीं डालता है।


पंद्रह माइल स्टेशन दूर हो, तो भी नहीं मिलता है। एक बच्चे को गुरु कर लो और उसको पूछ लिया तो स्टेशन मिल जाता है। गुरु तो होना ही चाहिए। कितना बड़ा-बड़ा संत लोग बोलते हैं कि गुरु की ज़रूरत नहीं। अरे, ऐसी क्या बात करते हो?! गुरु की सभी जगह पर ज़रूरत है। रास्ते में, स्टेशन तक जाने में, सब जगह में गुरु की ज़रूरत है। मगर सब गुरु पेमेन्ट लेते हैं। वकील वो भी गुरु है, वो भी पेमेन्ट लेता है।


प्रश्नकर्ता : आप्तवाणी में लिखा है कि पुण्य के संयोग से पैसा मिलता है, तो ज्ञान प्राप्त करने के लिए भी, वैसे सद्गुरु मिलने के लिए पुण्य की आवश्यकता है क्या?


दादाश्री : हाँ, पुण्यानुबंधी पुण्य की ज़रूरत है, तो ही ‘ज्ञानी’ मिलते हैं। ये बड़े-बड़े बंगले हैं, मोटर है, सबकुछ हैं, वो पुण्य तो है लेकिन वो पुण्यानुबंधी पुण्य नहीं है, पापानुबंधी पुण्य है। पापानुबंधी 

पुण्य यानी पुण्य तो भोगता है मगर बाँधता है क्या? पाप! सारा दिन ‘किसका ले लूँ, किसका ये कर लूँ’, ऐसा ही सोचता है और लबाड़ीपन (बदमाशी) करता है, बिना हक़ का किसी का ले लेता है। उससे नया पाप बाँधता है। वो पापानुबंधी पुण्य है। पुण्यानुबंधी पुण्य में अभी पुण्य है और आगे के लिए भी अच्छा विचार करता है, सत्कर्म करता है, साधु पुरुष, संत पुरुष की सेवा करता है, उससे पुण्यानुबंधी पुण्य बाँधता है। पुण्यानुबंधी पुण्य थोड़ा भी हो तो भी ‘ज्ञानी पुरुष’ मिल जाते हैं।


प्रश्नकर्ता : हिन्दुस्तान में इतने साधु-संत हुए हैं, उसमें किसी का सच्चा मोक्षमार्ग है?


दादाश्री : जिधर हार्ट (हृदय) नहीं है, हार्टिली बात नहीं है, जिधर बुद्धि का भ्रम है, बुद्धि ज़्यादा लगती है, वहाँ पर मोक्षमार्ग कभी होता ही नहीं। जिधर हार्ट है, उधर ही धर्म है। हार्ट नहीं उधर धर्म ही नहीं। सच्चा मोक्षमार्ग कौन सा है, वो भेद करने के लिए खोज करो कि बुद्धि वाला है या हार्टिली मार्ग है। जिधर हार्टिली मार्ग है, जहाँ हार्टिली का ज़्यादा प्रयोग है, वहाँ सच्चा मार्ग है। वो मार्ग में जाना। वो सच्चा है मगर रिलेटिव मार्ग है। जो बुद्धि वाला मार्ग है, उसमें कोई फायदा नहीं है। वो मोक्षमार्ग ही नहीं, भ्रमितकरने के लिए मार्ग है। वहाँ बुद्धि ज़्यादा भ्रमित हो जाती है, सफोकेशन हो जाता है।


संत पुरुष की डेफिनेशन कुछ है आपके पास?


प्रश्नकर्ता : मन में शांति होने के लिए जो कोई मार्ग बताता है, वो ही संत पुरुष हो सकता है।


दादाश्री : शांति दो प्रकार की रहती हैं; एक तो जैसे बहुत ठंड पड़ती है, हिम पड़ता है, तो सब लोग सिगड़ी के पास बैठते हैं, उतने समय ठंड नहीं लगती है और उधर से उठ गया कि फिर ठंड लगती है। वो ऐसी शांति है। टेम्परेरी शांति देता है, उसको संत पुरुष बोला जाता है, जो परमानेन्ट शांति देता है, उसको सत् पुरुष बोला जाता है और जो मोक्ष देता है, उसको ‘ज्ञानी पुरुष’ बोला जाता है।

प्रभु को पहचाना?


प्रश्नकर्ता : हम अभी परमेश्वर की भक्ति करते हैं और किसी को दु:ख हो ऐसा भी नहीं करते हैं, तो फिर ऐसे लोगों को परमेश्वर ज़्यादा त्रास-पीड़ा क्यों देता है?


दादाश्री : भगवान की कोई भक्ति करता ही नहीं। भगवान को पहचानता है? भगवान को कभी देखा था?


प्रश्नकर्ता : नहीं।


दादाश्री : भगवान को पहचानता नहीं है, देखा भी नहीं है तो फिर किसकी भक्ति करते हो?


प्रश्नकर्ता : लेकिन हमारा आचरण तो शुद्ध है न?


दादाश्री : आपका आचरण किधर शुद्ध है? आपको तो औरत चाहिए, पैसा चाहिए, लड़का चाहिए। जिसको भगवान चाहिए, उसका आचरण शुद्ध होता है। वह भगवान को नहीं पहचाने तो भी भगवान की भक्ति तो है।


प्रश्नकर्ता : तो क्या सब छोड़ देना चाहिए?


दादाश्री : छोड़ देने की ज़रूरत नहीं है।


प्रश्नकर्ता : पूजा से भगवान प्राप्त हो सकते हैं?


दादाश्री : पूजा किसकी करते हो? औरत की करते हो?


प्रश्नकर्ता : नहीं, भगवान की करता हूँ।


दादाश्री : सारा दिन औरत-लड़के की और पैसे की पूजा करते हो और ‘हम-हम’ की पूजा करते हो। भगवान की पूजा ही कौन करता है?! कुछ करते हो, वो तो खाली तुम्हारी सेफसाइड हो जाए इसलिए करते हो।


प्रश्नकर्ता : तो सच्ची पूजा किस तरह करने की?

दादाश्री : उसकी पूजा ही नहीं करनी पड़ती। भगवान को पहचानने के बाद भगवान की पूजा करने की ज़रूरत ही नहीं। फिर सारा दिन भगवान आपके पास से दूर जाएँगे ही नहीं। ऑफिस में भी आपके पास ही रहेंगे।


प्रश्नकर्ता : राग, लोभ, मोह, मत्सर ये सब त्यागने से सच्ची पूजा हो सकती है क्या?


दादाश्री : वो सब त्याग कर सकते ही नहीं। कोई आदमी ऐसा नहीं हो गया है कि त्याग कर सके। आप खुद त्याग क्या करेंगे? आप खुद को तो पहचानते नहीं, तो फिर क्या करोगे? खुद को पहचानते हैं, वो ही त्याग कर सकते हैं। हम आपको खुद की पहचान करा देंगे। आप ‘मैं हूँ’ ऐसा जानते हैं मगर ‘मैं क्या हूँ’ वो नहीं जानते। फिर ये क्रोध, मान, माया, लोभ कैसे निकालेगा?


प्रश्नकर्ता : क्रोध, मान, माया, लोभ जाने के लिए सद्गुरु की कृपा ही चाहिए न?


दादाश्री : सद्गुरु को ही क्रोध, मान, माया, लोभ जाते नहीं न? तो वो क्या करेंगे? सब लोग ऐसा ही बोलते हैं कि सद्गुरु की कृपा! मगर वो लौकिक के लिए ठीक बात है। ‘ज्ञानी पुरुष’ चाहिए, तो वो एक घंटे में आत्मज्ञान करा देते हैं। फिर एक घंटे में सब क्रोध, मान, माया, लोभ निकल जाएँगे।


जिधर सम्यक्त्व नहीं, उधर दर्शन करने से क्या फायदा? मूर्ति को नमन करो। वो वीतराग की है न? नहीं तो उस आदमी को नमन करो, जिसको सम्यक्त्व, सम्यक् दृष्टि हो गई हो। तो फिर आपको फायदा मिलेगा। जिधर सम्यक्त्व है, वहाँ कषाय बिल्कुल मंद रहते हैं। मंद कषाय यानी क्या कि ये कषाय खुद को ही परेशान करते हैं, दूसरे किसी भी आदमी को परेशान नहीं करते। और ये कषाय तो ऐसे हैं कि खुद को परेशान करते हैं और दूसरों को भी परेशान करते हैं।

बिना ज्ञानी दृष्टि कौन
बदले?


प्रश्नकर्ता :  बुरी आदतों से छुटकारा कैसे पाएँ?


दादाश्री : सब लोग क्या करते हैं? बुरी आदतों को निकाल देते हैं और अच्छी आदतों को ग्रहण करते हैं। सारी दुनिया यही काम करती है। और ‘विज्ञान’ क्या कहता है? बुरी और अच्छी आदतें, दोनों को छोड़ दो। दोनों में से किसी की भी ज़रूरत नहीं है। मोक्ष में जाना है, तो भगवान के दर्शन करने चाहिए, भगवान को पहचानना चाहिए।


हमें कोई अच्छा-बुरा नहीं हैं। हम को सब समान हैं। ये अच्छा है, ये बुरा है, वो सब रोंग विज़न (मिथ्या दृष्टि) है, राइट विज़न (सम्यक् दृष्टि) नहीं है। यह बहुत अच्छी चीज़ है, वह खराब चीज़ है, वो रोंग विज़न है। राइट विज़न चाहिए। राइट विज़न से हम को समान ही दिखता है। हमारी दृष्टि ऐसी निर्मल हो गई है कि जगत् में हम को कोई भी आदमी दोषित ही नहीं दिखता। हम को गाली दें, नुकसान करें तो भी दोषित नहीं दिखता। हम को गाली दें तो द्वेष नहीं होता और फूल चढ़ाएँ तो राग नहीं होता। भगवान की दृष्टि में कोई दोषित नहीं है और जगत् की दृष्टि में दोषित है। ये अच्छा आदमी है, ये बुरा आदमी है, वो भ्रांत दृष्टि है, सच्ची दृष्टि नहीं है।


हमारी दृष्टि में से एक भी जीव, उसके अंदर बिना भगवान देखे जाता नहीं, ऐसा उपयोग रहना चाहिए। इसको आत्मा का शुद्ध उपयोग बोला जाता है। सब जीव की परमानेन्ट चीज़ को देखो। टेम्परेरी को टेम्परेरी देखो और परमानेन्ट को परमानेन्ट देखो। परमानेन्ट है वो ही शुद्धात्मा है, वो ही भगवान है। ‘आत्मवत् सर्वभूतेषु’ हो गया तो सब काम पूरा हो जाता है। टेम्परेरी दृष्टि से जगत् की निष्ठा है और परमानेन्ट दृष्टि से भगवान की निष्ठा है। भगवान की निष्ठा हो गई फिर आनंद ही मिलता है। जगत् निष्ठा में तो, जगत् में सुख है, भौतिक में सुख है ऐसी निष्ठा है। हम वो दृष्टि घुमा देते हैं और भगवान में सुख है ऐसी दृष्टि करवा देते हैं। फिर भगवान की निष्ठा मिल गई। सिर्फ दृष्टि 

फिराने की ज़रूरत है। शास्त्र पढऩे की कोई ज़रूरत नहीं। कोई चीज़ की ज़रूरत नहीं।


प्रश्नकर्ता : यही तो कठिन है। अर्जुन की भी यही समस्या थी।


दादाश्री : हाँ, मगर कृष्ण भगवान ने दिव्यचक्षु दिए थे, तो सब जगह पर भगवान ही दिखे, ‘आत्मवत् सर्वभूतेषु’ हो गया। आपको औरत में, लड़के में भगवान दिखते हैं?


प्रश्नकर्ता : नहीं, वो तो अधिकार चाहिए न?


दादाश्री : अधिकारी किसको बोलते हैं?


प्रश्नकर्ता : पात्र-अपात्र।


दादाश्री : पात्र-अपात्र कोई होता ही नहीं। जो पात्र बोला जाता है वो ही अपात्र होता है, खराब होता है। जगत् के लोग जिसे पात्र बोलते हैं, वो खुद अपात्र होते हैं। इसमें तो पात्र-अपात्र होता ही नहीं। हिन्दुस्तान के लोग चाहिए, दूसरे लोग नहीं। जो पुनर्जन्म नहीं समझते, वो इसके लिए अधिकारी नहीं हैं। आप तो पुनर्जन्म समझते हैं न?


प्रश्नकर्ता : हाँ।


दादाश्री : तो फिर आप अधिकारी हैं। हम को मिला वो ही अधिकारी!! हम को मिला कैसे? किसने भेज दिया आपको? वो हम जानते हैं। जिसने भेज दिया वो ही आपका अधिकार है।


प्रश्नकर्ता : इस जन्म में सेल्फ रियलाइज़ेशन हो जाएगा?


दादाश्री : क्यों नहीं होगा? आपकी मर्ज़ी हो तो ये जन्म में हो जाएगा, नहीं तो फिर कब होगा?


प्रश्नकर्ता : कभी-कभी मर्ज़ी हो तो भी नहीं होता। मेरा एक फ्रेन्ड था, वह घर-बार, बीवी-बच्चों को छोड़कर बद्रीनाथ भाग गया, मगर वहाँ उसको कहा गया कि आप यहाँ के लिए फिट नहीं हैं। इसलिए वह वापस आ गया!

दादाश्री : और आप यहाँ भी फिट हैं। बद्रीनाथ में कुछ आत्मा रखा है? बद्रीनाथ में तो खाली हिमालय है। वहाँ वाइल्ड एनिमल्स हैं। और इधर सब आदमी हैं। आदमियों के बीच में ज्ञान होता है। जंगल में ज्ञान नहीं होता। ‘ज्ञानी’ जंगल में घूमते ही नहीं। ‘ज्ञानी’ तो हमेशा आदमियों के बीच में ही रहते हैं। क्योंकि उनको सब का कल्याण करने की भावना है। जो जंगल में घूमते हैं, वो सच्चे ज्ञानी नहीं हैं।


‘ज्ञानी पुरुष’ किसे कहा
जाए?


‘ज्ञानी’ हिन्दुस्तान में ही होते हैं। बाहर तो कभी नहीं होते। संत पुरुष और सत् पुरुष होते ही रहते हैं। संत पुरुष और सत् पुरुष हैं, उन्होंने अपना काम पूरा नहीं कर लिया। उनके सिर पर ‘ज्ञानी पुरुष’ होने चाहिए। ‘ज्ञानी पुरुष’ के बिना तो कुछ नहीं चलता।


संत पुरुष किसे बोला जाता है? जिसकी चित्तवृत्ति की मलिनता बहुत कम हो गई हो और भगवान के लिए ही सारा दिन उसकी भक्ति है, उनको संत पुरुष बोला जाता है।


सत् पुरुष किसे बोला जाता है? जिसने सत् प्राप्त किया हो यानी अविनाशी आत्मा प्राप्त किया हो, वो। वो खुद का कल्याण करते हैं मगर दूसरों का कल्याण नहीं कर सकते।


और ‘ज्ञानी पुरुष’, जो तरणतारण हैं, मोक्षदाता हैं। जिनका खुद का कल्याण तो हो गया है और अनेकों का कल्याण करते हैं।


दुनिया की भाषा भ्रांति की है। वो संत पुरुष, सत् पुरुष और ‘ज्ञानी पुरुष’ सब को एक ही बोलते हैं। ये डायमंड हैं, उसमें पाँच करोड़ का डायमंड अलग है और पच्चीस करोड़ का डायमंड अलग होता है और काँच का डायमंड भी रहता है। इसकी भ्रांति वाले को खबर नहीं रहती।


ज्ञानी किसको बोला जाता है? जिसको दुनिया में कोई चीज़ जानने की बाकी नहीं है, जो पुस्तक कभी नहीं पढ़़ते, माला नहीं फेरते। जो 

पुस्तक पढ़ते हैं, माला फेरते हैं, वो सभी स्टैन्डर्ड (भिन्न-भिन्न कक्षा) में हैं, तीसरे-चौथे स्टैन्डर्ड में हैं। जिसने सब जान लिया है, पढऩे का पूरा हो गया है, फिर पढऩे की कोई ज़रूरत नहीं, वो खुद में ही रहता है। लकड़ी की माला फिराए वो ज्ञानी कैसा? ज्ञानी कभी जड़ की माला फेरते हैं क्या? ज्ञानी तो ऐसे आत्मा के बाहर रहते ही नहीं, ये देह में नहीं रहते, वो देह से अलग ही रहते हैं। ‘ज्ञानी पुरुष’ खुद में ही रहते हैं।


‘ज्ञानी पुरुष’ सारी दुनिया में कभी कभार ही होते हैं। और वो अजोड़ बोले जाते हैं, उनकी जोड़ी नहीं रहती है। उनकी स्पर्धा करने वाला कोई आदमी नहीं होता है। क्योंकि उनका अहंकार शून्य हो गया है। ‘ज्ञानी पुरुष’ की तो किसी के साथ तुलना नहीं कर सकते। वो अनुपम हैं, कोई भी आदमी के साथ उनकी तुलना मत करना। तुलना करने से ‘ज्ञानी पुरुष’ को नुकसान नहीं है, तुलना करने वाले को नुकसान है। इसलिए हम तुलना करने को ना बोलते हैं, क्योंकि कोई जौहरी नहीं हो गया है। इसलिए हीरा भी अच्छा है और काँच भी अच्छा है ऐसा बोलते हैं। इसलिए आपकी ज़िम्मेदारी हो जाती है। ‘ज्ञानी पुरुष’ कभी होते हैं, तो वो अनुपम होते हैं। एक घंटे में जो मोक्ष देते हैं, उनकी उपमा किसके साथ करेंगे? ये दस लाख साल का इतिहास नहीं बोलता है, कोई कागज़ भी नहीं बोलता है। उनकी वाणी भी अनुपम है, एक-एक शब्द में अनंता-अनंत शास्त्र लिखे हो ऐसे शब्द होते हैं। वर्तन भी अनुपम रहता है। उनकी सभी चीजें अनुपम ही रहती हैं।


कभी ज्ञानी पुरुष मिल जाएँ, जो मुक्त पुरुष हैं, परमानेन्ट मुक्त हैं, ऐसा कोई मिल जाएँ तो अपना काम हो जाता है, नहीं तो नहीं हो सकता। ऐसे मुक्त पुरुष दुनिया में कभी होते ही नहीं। शास्त्रों के ज्ञानी तो बहुत हैं मगर उससे तो कोई काम नहीं चलेगा। सच्चा ज्ञानी चाहिए और मुक्त पुरुष चाहिए, मोक्ष का दान देने वाला चाहिए। मनुष्य का अवतार (जन्म) है, वो कभी-कभी मिलता है और मनुष्य के अवतार में जो ये काम पूरा नहीं हुआ तो कभी नहीं हो पाएगा। ‘ज्ञानी पुरुष’ का संजोग मिल जाएँ तो मनुष्य के अवतार में ये काम पूरा हो सकेगा। तो ये संजोग का लाभ उठाना चाहिए। संजोग नहीं मिले तो क्या करोगे?

भगवान, प्रेम स्वरूप या आनंद
स्वरूप?


प्रश्नकर्ता : भगवान की प्रेम स्वरूप शक्ति कौन सी है?


दादाश्री : ये देह के साथ जो भगवान प्रकट हो गए हैं, वो ही प्रेम स्वरूप हैं। जो कभी कम होता नहीं, कभी बढ़ता नहीं, वो सच्चा प्रेम है। वो ईश्वरीय प्रेम है। ईश्वर खुद प्रेम नहीं करते हैं। ईश्वर तो ईश्वर ही रहते हैं। ईश्वर जिनको मिले हैं, जिनमें संपूर्ण प्रकट हुए हैं, वो ‘ज्ञानी पुरुष’ प्रेम स्वरूप ही रहते हैं। उनको गाली दें तो भी वो प्रेम स्वरूप हैं और फूल चढाएँ तो भी प्रेम स्वरूप हैं। भगवान खुद प्रेम स्वरूप नहीं हैं, भगवान तो भगवान ही हैं। प्रेम तो जब तक शरीर के साथ भगवान रहते हैं, वहाँ तक प्रेम है। मुक्त होने पर भगवान सिद्ध लोक में चले जाते हैं, फिर वहाँ प्रेम नहीं है। वहाँ तो परमानंद है, स्वाभाविक आनंद है। एक समान प्रेम हो तो वो एक ही ऐसा हथियार (साधन) है कि जिससे अपने घर के सभी लोगों को अच्छे से अच्छा संस्कार दे सकते हैं और इससे संसार भी अच्छा रहता है। नहीं तो प्रेम बढ़ गया तो वो आसक्ति है, इसको राग बोलते हैं और प्रेम कम हो गया तो वो द्वेष है।


विवेक, विनय, परम विनय!


प्रश्नकर्ता : विवेक, विनय, ये सब क्या चीज़ हैं?


दादाश्री : किसी के घर पर जाते हैं तो विवेक से अच्छा बोलते हैं, ‘आइए, बैठिए’, यह कहते हैं, उसे विवेक बोला जाता है। बुरी चीज़ को जानने की, अच्छी चीज़ को जानने की, उसका सद्विवेक (अंतर) करके अच्छी चीज़ को अपने काम में ले लेने की और बुरी चीज़ को छोड़ देने की, इसको सद्विवेक बोला जाता है। इससे आगे का क्या जानने का है? इससे आगे विनय है। विनय से आगे परम विनय है। मोक्ष में जाने के लिए विनय करने का है। संसारी कोई चीज़ की इच्छा नहीं, वहाँ विवेक करना वो विनय बोला जाता है और वहाँ परम विनय करे तो मोक्ष जल्दी मिल जाता है।

यहाँ चालीस हज़ार आदमी इकट्ठा होते हैं तो भी यहाँ किसी भी दिन कोई कायदा-कानून नहीं, ‘नो लॉ-लॉ’ यानी किसी को भी कोई नुकसान या दु:ख नहीं देता है, वो परम विनय का अर्थ है।


प्रत्यक्ष भक्ति किस पुरुष की?


प्रश्नकर्ता : प्रत्यक्ष भक्ति क्या है?


दादाश्री : ‘ज्ञानी पुरुष’ अपने आत्मा का रियलाइज़ करा दें तो फिर प्रत्यक्ष भक्ति होती है।


प्रश्नकर्ता : यानी अंतरात्मा की खोज करने की?


दादाश्री : हाँ, वो ज्ञानी पुरुष करा सकते हैं, खुद नहीं कर सकते। जो तरणतारण हुए हैं, जो पार उतरे हैं, वो ही तारेंगे।


प्रश्नकर्ता : लेकिन ‘ज्ञानी पुरुष’ हर एक आदमी नहीं हो सकता?


दादाश्री : हाँ, वो ‘ज्ञानी पुरुष’ तो कोई दफे एक ही आदमी होता है। ‘ज्ञानी पुरुष’ ने मोक्ष प्राप्त किया है और दूसरों को मोक्ष प्राप्त करवाते हैं। वो खुद तो मुक्त हो गए हैं और दूसरों को इस पज़ल में से छुड़वाते हैं।


प्रश्नकर्ता : जिनको ईश्वर प्राप्ति हो गई है, ऐसे ‘ज्ञानी पुरुष’ के लक्षण क्या हैं?


दादाश्री : वो ‘ज्ञानी पुरुष’ को आप लक्षण से पहचान नहीं सकते हैं। वो तो जौहरी का काम है। आप जौहरी नहीं हो गए हैं। जो जौहरी है, वह ये डायमंड की क्या कीमत है, ये समझ सकता है। दूसरा कोई नहीं समझेगा। ‘ज्ञानी पुरुष’ की दूसरी परीक्षा है; वो जो वाणी बोलते हैं, वो वाणी कैसी बोलते हैं, वो देखने का है। जिसमें क्रोध, मान, माया, लोभ नहीं होता। दूसरी तो कोई परीक्षा के लिए आपकी शक्ति नहीं है।


संत-गुरु होते हैं, वो तो सब भगवान के भक्त रहते हैं और 


(पृ.२५)


‘ज्ञानी पुरुष’ तो खुद ही परमात्मा हैं। ‘ज्ञानी पुरुष’ को देहधारी परमात्मा बोला जाता है।


प्रश्नकर्ता : हमारे लिए ये समस्या है कि सही ‘ज्ञानी पुरुष’ तो हमारे सामने आते ही नहीं और जो आते हैं, उनको ही ‘ज्ञानी पुरुष’ हम समझें?


दादाश्री : नहीं, आपको सच्ची समझ पड़ सकती है। आपका प्रारब्ध हो तो सच्चे ‘ज्ञानी पुरुष’ मिल जाते हैं, नहीं तो कभी मिलते ही नहीं। आज आपके प्रारब्ध ने हम को और आपको मिला दिया है मगर आपको हमारी पहचान नहीं होती। क्या करेंगे?


प्रश्नकर्ता : हमारे पास तो वो दृष्टि, पहचानने की दृष्टि नहीं है।


दादाश्री : ऐसे पहचानने की दृष्टि कब होती है कि जब आप कोई न कोई रहस्य वाली बात, गूढ़ बात पूछें, जो आपकी समझ में नहीं आती है, ऐसी बात पूछ लो और उसका जवाब मिले, समाधान हो जाए, तो फिर इससे आपको ज्ञानी को पहचानने की दृष्टि हो जाती है।


‘ज्ञानी पुरुष’ सभी खुलासा (स्पष्टीकरण) कर सकते हैं, ये दुनिया में जो चीज़ चल रही है, वो इधर सब खुलासा कर सकते हैं। जो सब लोग जानते हैं, ऐसी दुनिया नहीं है। वो तो सब भ्रांति की बातें हैं, सच्ची बात नहीं है। सच्ची बात तो ‘ज्ञानी’ के पास है। वास्तविकता जानने की इच्छा हो तो हमारे पास आना ज़रूरी है, नहीं तो हमारे पास आना ज़रूरी नहीं है। वास्तविकता में जगत् क्या चीज़ है, वो इधर जानने को मिल सकता है। हम सभी चीजें बता देते हैं।


सब लोग क्या बोलते हैं कि, ‘हम जानते हैं, हम जानते हैं’, वो सब लौकिक जानते हैं। फिर उसका नशा चढ़ता है, कि ‘हम जानते हैं।’ मगर क्या जानते हैं? जानने वालों को कभी ठोकर नहीं लगती। जानने वालों को कुछ नहीं होता। नहीं जानने का जाना है और जानने का है वो नहीं जाना। खुद भगवान हैं, वो आपको मालूम नहीं। हिमालय में साधु लोग घूमते-फिरते हैं न, उन्होंने आत्मा जाना 

तो ठीक बात है, नहीं तो फिर गलत बात है। शास्त्र जानने की ज़रूरत नहीं, आत्मा जानने के लिए शास्त्र जानने का है। आत्मा नहीं जाना तो फिर सब व्यर्थ है। आपने आत्मा जान लिया?


प्रश्नकर्ता : वो ही जानने के लिए प्रवचन सुनते हैं।


दादाश्री : प्रवचन में आत्मा होता ही नहीं। आत्मा ‘ज्ञानी’ के पास ही होता है, वहाँ ही प्रकट हो गया है।


‘ज्ञानी पुरुष’ 360 डिग्री का ज्ञान जानते हैं। वे ब्रह्मांड का परस्पेक्टिव व्यू बता सकते हैं, बैक व्यू बता सकते हैं, फ्रन्ट व्यू बता सकते हैं। वो सेन्टर में आ जाते हैं और फैक्ट बता सकते हैं। वो ब्रह्मांड के बाहर रहकर देख सकते हैं और ब्रह्मांड में रहकर भी देख सकते हैं।


यहाँ तो मुस्लिम भी आ सकते हैं, पारसी भी आ सकते हैं, जैन भी आ सकते हैं, वैष्णव भी आ सकते हैं, सभी के लिए है। हमारी भाषा ऐसी किसी एक के लिए आग्रही नहीं है। एक धर्म के लिए जो आग्रही होती है न, वो एकांतिक वाणी है। वो वाणी कैसी होती है कि अपने खुद के धर्म की आग्रही रहती है। मगर हमारे में कोई आग्रह नहीं है। ये स्याद्वाद वाणी है। ये वाणी तो प्रत्यक्ष सरस्वती है। वो फोटो की सरस्वती है, ये प्रत्यक्ष सरस्वती है। प्रत्यक्ष नहीं मिले तो फोटो का दर्शन करना और प्रत्यक्ष मिले तो प्रत्यक्ष सुनो।


‘ज्ञानी पुरुष’ की वाणी प्रत्यक्ष सरस्वती है। किसी को दु:ख नहीं होता और सब का आत्मा कबूल करता है। कोई आत्मा ना नहीं बोल सकता है। ना कौन बोलता है कि जो टेढ़ा है, दुराग्रही है। मोक्ष चाहिए तो आपको टेढ़ापन निकालना होगा। मोक्ष नहीं चाहिए तो हम को कोई हर्ज नहीं। नहीं तो हमारी जो वाणी है, वो हर एक का आत्मा कबूल करता ही है।


मछली पानी के बाहर रखें तो जैसी हालत होती है, कैसी छटपटाती है, वैसी हालत सारी दुनिया की हो गई है। हम उसको ठंडा कर देते हैं।

दिस इज़ द कैश बैंक ऑफ डिवाइन सॉल्यूशन। धर्म में कभी कैश बैंक नहीं होती। धर्म में तो बोलते हैं कि आज अच्छा काम करोगे तो अगले जन्म में अच्छा फल मिलेगा। मगर ये तो कैश बैंक है, तुरंत फल मिल जाता है। हम इसमें निमित्त हैं। हम तो वीतरागता से काम लेते हैं। हम आपको बोलेंगे कि इधर से आत्मा प्राप्त कर लो। फिर हम आपको पत्र नहीं लिखेंगे। हम पहले बोलेंगे कि ये दुकान में क्या चीज़ है? इधर आपको परमानेन्ट सुख मिलेगा। मोक्ष में जाने का विचार हो तो आ जाना। और आपका सब दु:ख हम को दे दो। कोई आदमी दु:ख देता है और कोई आदमी दु:ख नहीं भी देता। वो समझते हैं कि ‘आपको दु:ख दे दें, तो फिर हम क्या करेंगे?’ अरे, भाई, दु:ख हम को दे दो और सुख आपके पास रखो।


‘दादा भगवान’ हैं’, उनको ये संसार का दु:ख नहीं है। जो संसार के दु:ख बर्दाश्त नहीं कर सकते हैं और जिसको मुक्ति ही चाहिए, मोक्ष चाहिए, उसको ‘दादा भगवान’ एक घंटे में मोक्ष दे देते हैं। जिसको संसार में कोई अड़चन हो तो हम देवताओं को बोल देते हैं, क्योंकि वो सब हमारे पहचान वाले हैं। वो पहचान वाले को बोल देते हैं। लेकिन उसके लिए लोभ नहीं करने का, सिर्फ अड़चन होनी चाहिए। सब के लिए ‘ज्ञानी पुरुष’ हैं। चोर के लिए, बदमाश के लिए, सेठ के लिए, सब के लिए ज्ञानी पुरुष हैं। वो मानता है कि, ‘मैं चोर हूँ।’ ‘ज्ञानी पुरुष’ जानते हैं कि, ‘वो चोर नहीं है। उसकी बिलीफ रोंग है।’ ‘ज्ञानी पुरुष’ वो बिलीफ सही कर देंगे तो वो अच्छा हो जाएगा।


दो प्रकार के ज्ञानी होते हैं। एक बुद्घि से जानने वाले ज्ञानी, दूसरा ज्ञान से जानने वाले ज्ञानी। ज्ञान से जानने वाले ज्ञानी हैं, उनको कुछ जानने को बाकी नहीं है, पुस्तक पढऩे की ज़रूरत नहीं है, माला फेरने की ज़रूरत नहीं है, सब काम पूरे हो गए हैं। जो बुद्घि से जानने वाले ज्ञानी हैं, उनको पुस्तक की ज़रूरत है, माला की ज़रूरत है, सब चीज़ की ज़रूरत है। जो ज्ञान से ही सबकुछ जानते हैं, वो ज्ञानी और भगवान में कोई फर्क नहीं है। तीर्थंकर भगवान बहुत बड़े आदमी 

हैं, उनके दर्शन से बहुत आदमी मोक्ष में चले गए। वो तीर्थंकर भगवान को जिनेश्वर बोला जाता है और आत्मज्ञानी पुरुष हैं, उनको जिन बोला जाता है। उनको पूरा ज्ञान है, दुनिया किसने बनाया, कैसे बन गया, किस तरह से चलता है, कौन चलाता है, हम कौन हैं, आप कौन हैं, सभी चीजों का खुलासा उनके पास हैं। उनकी ही आराधना होनी चाहिए।


उनका दुनिया के कल्याण के लिए अवतार है। सिर्फ हिन्दुस्तान के लिए ही नहीं, दुनिया के सभी धर्मों के लिए। सब धर्म अपसेट हो गए हैं। तो उनको फिर से एक बार अपसेट करना पड़ेगा। लोग हम को बोलते हैं कि, ‘क्यों भाई, धर्मों को आप क्यों अपसेट करते हो?’ मैं बोलता हूँ, ‘जो अपसेट हो गया है, उसको अपसेट करता हूँ यानी फिर से सेटअप हो जाएगा।’


प्रश्नकर्ता : यह बात समझ में नहीं आई।


दादाश्री : धर्म ऐसा सीधा था, वो अभी दूषमकाल की वजह से अपसेट यानी ऐसे उल्टा हो गया है। उसको फिर से उल्टा करने से सुल्टा हो जाएगा।


वेद आखिर में क्या कहते
हैं?


प्रश्नकर्ता : मैं तो गीता पढ़ता हूँ, वह धीरे-धीरे सब समझूँगा।


दादाश्री : मैं आपको सच बता दूँ। गीता में जो ज्ञान है, चार वेद हैं, जैनों के चार अनुयोग हैं, वो सब रिलेटिव ज्ञान है, रियल ज्ञान नहीं है। पुस्तक के अंदर रियल ज्ञान कभी होता ही नहीं। रियल ज्ञान ‘ज्ञानी पुरुष’ अकेले के पास ही है और दुनिया में किसी के पास नहीं होता है।


आपको जो कुछ जानना हो इधर जान लो। ये बात शास्त्रों में नहीं मिलेगी। वेद में सब बुद्धि की बात है। जहाँ तक बुद्धि चलती है, वहाँ तक वेद ने बताया है। फिर बुद्धि जहाँ खत्म हो जाती है, तो वेद क्या बोलता है कि दिस इज़ नॉट देट, दिस इज़ नॉट देट! आत्मा ऐसा नहीं है, आप आत्मा की खोज करते हो वो आत्मा इसमें 


(पृ.२९)


नहीं है। तो फिर आत्मा को जानने के लिए क्या करना? तब कहते हैं, गो टु ‘ज्ञानी’। क्योंकि आत्मा नि:शब्द है, अव्यक्तव्य है, अवर्णनीय है। इसलिए गो टु ‘ज्ञानी’, जो परमात्मामय हो गए हैं, वो सबकुछ बताएँगे।


प्रश्नकर्ता : वेद तो लौकिक में ही घूम रहे हैं।


दादाश्री : हाँ, ये लौकिक व्यवहार चलाने के लिए वेद साइन्स है, बहुत सच्चा विज्ञान है। मगर आत्मा जानना हो तो वो उसमें नहीं है। वेद खुद बोलता है कि नेति-नेति।


ये बात करते हैं, इसमें संसार का एक शब्द नहीं। ये बात ही अलौकिक है, आत्मा-परमात्मा की बात है, दूसरी बात नहीं है। ये अलौकिक विज्ञान है। लौकिक में लोग गलत जानते हैं, उससे क्रोध, मान, माया, लोभ ये सब कितनी निर्बलता है!


आत्मा पुस्तक में नहीं है। पुस्तक में होता ही नहीं। पुस्तक में तो अंगुलिनिर्देश किया है, संज्ञा बताई है, वो आत्मा नहीं दे सकती। तमाम शास्त्र क्या बोलते हैं कि ‘आप आत्मा की खोज करते हो तो गो टु ज्ञानी! जो सजीवन मूर्ति हों, ज्ञानी हों, उनके पास जाओ।’ सजीवन मूर्ति ना हो तो बिल्कुल काम नहीं होगा। कृष्ण भगवान गए, महावीर भगवान गए, तो उनसे अभी आपका काम नहीं हो सकेगा। अभी हाज़िर हों, उनसे ही आपका काम हो पाएगा। पुस्तक से भी काम नहीं हो सकता। पुस्तक तो आपको डाइरेक्शन (निर्देशन) देता है। अंतिम जो आत्मा है, दरअसल आत्मा, वो तो ‘ज्ञानी पुरुष’ के बिना कोई दे सकता नहीं। भगवान भी नहीं दे सकते। भगवान को देने की शक्ति ही नहीं है, वो देहधारी होने चाहिए। भगवान को तो वाणी होती ही नहीं है, कोई क्रिया ही नहीं होती है। जो ‘ज्ञानी पुरुष’ हैं, वहाँ भगवान संपूर्ण प्रकट हो गए हैं, वो ‘ज्ञानी पुरुष’ आत्मा दे सकते हैं।


माला कितनी भी फेरे मगर माला का क्या फल मिलता है? भौतिक फल मिलता है। चित्त व्यग्र हो जाए तो माला फेरने से चित्त 

की एकाग्रता होती है। कबीर जी कहते हैं, ‘माला बिचारी काष्ट की, बीच में डाला सूत, माला बिचारी क्या करे, जब जपने वाला कपूत।’


प्रश्नकर्ता : मगर माला फेरना पहली स्टेज है न?


दादाश्री : हाँ, बराबर है। जो जिस स्टैन्डर्ड (कक्षा) में है, उसको वो ही साधन चाहिए। वो साधन से काम आगे बढ़ता है। फिर ‘ज्ञानी पुरुष’ मिल जाएँ तो कोई साधन की ज़रूरत नहीं। क्योंकि वो साध्य ही दे देंगे।


सिद्धांत में तो सिद्धांत ही होना चाहिए। सिद्धांत में एक शब्द भी गलत नहीं चलता है। ये दुनिया की सभी पुस्तकें हैं, वो सब सिद्धांत नहीं हैं। सिद्धांत तो बड़ी चीज़ है। वो पुस्तक तो रिलेटिव है लेकिन वो पहले चाहिए, क्योंकि ‘ज्ञानी पुरुष’ तो कभी ही होते हैं। ‘ज्ञानी पुरुष’ मिलें और अपना काम निकल गया तो अच्छी बात है, नहीं तो पुस्तक तो चाहिए ही। वो तो हर रोज़ की खुराक है।


आत्म प्राप्ति, शास्त्र से या
‘ज्ञानी’ से?


‘ज्ञानी पुरुष’ मिल गए तो सारी दुनिया के सभी शास्त्र आ गए। शास्त्रों में जो लिखा है, इससे भी आगे जानने का है। शास्त्र के सिवा बाहर तो बहुत जानने का बाकी है। शास्त्र में पूरा नहीं आ सकता। शब्द में तो पूरा व्यक्त नहीं हो सकता, थोड़ा ही व्यक्त हो सकता है। दूसरा तो बहुत ज्ञान जानने के लिए बाकी रहता है। वो ‘ज्ञानी पुरुष’ के पास है। वहाँ संज्ञा से समझ में आ जाता है। ‘ज्ञानी पुरुष’ संज्ञा करते हैं। जैसे एक गूँगा आदमी होता है न, वो दूसरे गूँगे आदमी को ऐसे हाथ से कुछ संज्ञा करता है। दूसरा आदमी भी ऐसी हाथ से संज्ञा करता है। ऐसे दोनों आदमी स्टेशन पर चले जाते हैं। ऐसे ‘ज्ञानी पुरुष’ संज्ञा से बात बता देते हैं कि आत्मा क्या चीज़ है! पुस्तक तो आपको डाइरेक्शन देगा कि वहाँ पर जाइए, दूसरा कुछ नहीं कर सकता। पुस्तक तो खुद में जो शब्द की ताकत है, उतनी बात बता देगा। वो शब्दब्रह्म भी है और शब्दब्रह्म में बहुत कुछ फायदा नहीं, वो लास्ट स्टेशन नहीं है। आत्मा शब्द से आगे है। लास्ट स्टेशन ‘ज्ञानी पुरुष’ अकेले ही हैं।

यह चमत्कार या यशनाम
कर्म?


प्रश्नकर्ता : तंत्र के बारे में आपका क्या ख्याल है?


दादाश्री : वो तो तांत्रिक विद्या है। हमारे पास जो विद्या थी, वो अभी एक परसेन्ट भी नहीं है। हमारे पास पच्चीस सौ साल पहले बहुत विद्या थी लेकिन विद्या का नाश कर दिया गया। क्योंकि भगवान जानते थे कि जो युग आने वाला है, वहाँ सब लोग वो विद्या का दुरुपयोग ही करेंगे। इसलिए विद्या का नाश कर दिया। थोड़ा-थोड़ा लीकेज़ हो गया, उसमें कुछ सच होगा, बाकी सब झूठ है। विद्या वो सब रिलेटिव है ऐन्ड ऑल दीज़ रिलेटिव्स आर टेम्परेरी एडजस्टमेन्ट्स। रिलेटिव में क्या जानने का? रियल जानने का है। ये रिलेटिव कितने आदमी जानते हैं? हमने कागज़ का ऐसे बर्तन बनाया और अंदर तेल डाला। फिर स्टोव पर रखा और गरम किया। फिर उसमें पकौड़े बनाए थे और सब को खिलाया था। जो जानता नहीं, उसके लिए वो तांत्रिक है। जो जानता है, उसके लिए कुछ नहीं। दुनिया में कोई आदमी से चमत्कार होता ही नहीं कभी भी। चमत्कार क्या चीज़ है वो आपको बता दूँ।


हमारे यहाँ चालीस-पचास हज़ार आदमी आते हैं। वो सब ‘दादा भगवान’ को मानते हैं। वो क्या बोलते हैं, ‘आज दादा भगवान ने हम को ऐसा किया, आज ऐसा किया। दादा भगवान तो बड़े चमत्कारी हैं।’ तो मैं क्या बोलता हूँ कि ‘मैं जादूगर नहीं हूँ। मैं तो ‘ज्ञानी पुरुष’ हूँ। जादूगर चमत्कार करता है।’ हम पूर्व भव से यशनाम कर्म लेकर आए हैं। यशनाम कर्म से क्या होता है? हम ऐसे हाथ लगाएँ तो भी आपका अच्छा हो जाता है। फिर आप बोलते हैं कि ‘दादा भगवान ने चमत्कार किया।’ किसी को अपयशनाम कर्म रहता है, तो वो करे तो भी उसको यश नहीं मिलता।


यश क्या चीज़ है? हम छोटे थे, तब हम को क्या विचार आता था कि सब लोग का अच्छा हो जाए, सब का भला हो जाए, सब सुखी होने चाहिए। फिर उसका फल यशनाम कर्म होता है। जिसका 


(पृ.३२)


ऐसा विचार है, सब दु:खी होने चाहिए तो उसको अपयश मिलता है। यश-अपयश अपने भाव के साथ है कि अपना भाव कैसा है! स्त्री मर जाए, धंधे में नुकसान हो, उसको अपयश नहीं बोलते हैं, वो तो आत्मा का विटामिन है। क्योंकि स्त्री अच्छी हो, पैसा ज़्यादा हो तो भगवान का नाम ही नहीं लेता। दवाई है, वो देह का विटामिन है, ऐसे ये प्रतिकूलता, वह आत्मा का विटामिन है। देह का विटामिन मिला तो फायदा है और आत्मा का विटामिन मिला तो बहुत फायदा है। इससे नुकसान तो होता ही नहीं कभी।


ज्ञानी, ‘कारण सर्वज्ञ’!


प्रश्नकर्ता : आपको ‘सर्वज्ञ’ क्यों लिखा है?


दादाश्री : हम सर्वज्ञ नहीं हैं। हम तो ‘कारण सर्वज्ञ’ हैं। सर्वज्ञ तो तीर्थंकर को बोला जाता है।


प्रश्नकर्ता : क्या कारण सर्वज्ञ और कारण परमात्मा में कोई फर्क है?


दादाश्री : कोई फर्क नहीं। हम कारण सर्वज्ञ हैं। कार्य सर्वज्ञ महावीर भगवान थे। कारण सर्वज्ञ यानी सर्वज्ञ होने का कारण हम सेवन कर रहे हैं। कारण का कार्य में आरोपण किया है। जैसे ये आदमी इधर से औरंगाबाद के लिए अभी निकला। कोई पूछेगा कि ‘ये कहाँ गया?’ तो आप बोलेंगे कि ‘वो औरंगाबाद गया।’ तो वो भाई औरंगाबाद तो अभी पहुँचा नहीं, इधर ही स्टेशन पर है। लेकिन व्यवहार में ऐसी ही बात बोली जाती है। इसी तरह हमें सर्वज्ञ कहा जाता है। हम सर्वज्ञ होने के कॉज़ेज़ सेवन करते हैं, हम वो हो नहीं गए हैं लेकिन व्यवहार में उनको, ‘ये सर्वज्ञ हैं’, ऐसा बोला जाता है। हमारी तो चार डिग्री कम है, 356 डिग्री है। सर्वज्ञ तो 360 डिग्री होते हैं। ‘ज्ञानी पुरुष’ तो दुनिया की अजायबी (आश्चर्य) हैं, मगर लोगों की समझ में नहीं आता। जैसे बच्चे के हाथ में डायमंड दे तो वो डायमंड लेकर घूमेगा और कोई आदमी आकर बिस्कुट देगा तो उसको डायमंड दे देगा। क्योंकि उसको 

डायमंड की कोई कीमत नहीं है। कांच है कि हीरा है, वो आपको कैसे मालूम होगा? आपके पास तो जौहरीपन (परखशक्ति) नहीं है। जौहरीपना होना चाहिए न?! ‘ज्ञानी पुरुष’ सारे ब्रह्मांड के स्वामी बोले जाते हैं और ऐसा खुद ही बोलते हैं, दूसरा कोई बोलता नहीं। क्योंकि जौहरी कोई है नहीं। फिर हीरे को खुद ही बोलना पड़ता है कि आज जौहरी है नहीं कोई। ये तो सब खाना खाते हैं और सो जाते हैं। दूसरा कुछ धंधा करते हैं, वो तो सब प्रकृति करवाती है, अपने खुद का पुरुषार्थ नहीं है। ऐसे ही चलता है। ऐसे ‘ज्ञानी पुरुष’ कभी देखने को नहीं मिलेंगे। देखने को नहीं मिलेंगे तो सुनने को कहाँ से मिलेंगे?! इसलिए अपने कवि ने लिखा है कि पुण्य का प्रकाश हो जाता है, तब ये दर्शन मिलते हैं। ‘ज्ञानी पुरुष’ जो आज हम हैं, वे तो बम्बई में फिरते ही हैं न! लेकिन इन लोगों की समझ में नहीं आएगा। क्योंकि ‘ज्ञानी पुरुष’ का ये ड्रेस है, कोट है, ऐसी टोपी है काली और बूट है। इससे कोई भी आदमी ऐसा नहीं समझ सकता कि ये ‘ज्ञानी पुरुष’ हैं। कोई बड़ा भाग्यशाली हो तो फिर वो आँख देखकर पहचान सकता है।


रियल में, रिलेटिव में -
ज्ञानी की ज्ञान दशा!


सारी दुनिया में एक ही ‘ज्ञानी’ रहते हैं। वो अजोड़ चीज़ हैं। उनकी जोड़ी नहीं मिल सकती। उनमें स्पर्धा नहीं होती है। जो स्पर्धा वाला है, वो ‘ज्ञानी’ नहीं है।


दुनिया में कोई छोटे से छोटा आदमी है, तो ये ‘ए.एम.पटेल’ है। जिधर छोटे से छोटा है, वहाँ ही भगवान प्रकट होते हैं। बड़े से भगवान दूर रहते हैं। ये लघुत्तम दशा है। हम गुरुत्तम भी हैं, भगवान भी हमारे से बड़े नहीं और संसार के लिए हम लघुत्तम हैं, हमारे से छोटा कोई जीव नहीं। आप सब बड़े हैं मेरे से। मैं तो सारी दुनिया का शिष्य हूँ। लघुत्तम आपकी समझ में आता है कि लघुत्तम का क्या अर्थ है? तो रिलेटिव में हम लघुत्तम भाव में रहते हैं, रियल में हम गुरुत्तम भाव में रहते हैं और स्वभाव में हम अगुरु-लघु स्वरूप रहते हैं। हम गुरुत्तम भी हैं और लघुत्तम भी हैं और खुद के स्वभाव में अगुरु-लघु हैं।

ये खाना खाते हैं, तो आपको लगता है कि हम खाना खाते हैं लेकिन हम खुद नहीं खाते। वो तो ‘पटेल’ खाते हैं। ये जो ‘पटेल’ हैं, वो तो जलाने की चीज़ हैं। वो जो बुलबुला है, वो तो फूट जाएगा एक दिन, उसे आप देख रहे हैं।


हम को जब पैर का फ्रेक्चर हुआ था, वो दिन हम को कुछ मालूम ही नहीं हुआ कि हम को कुछ हो रहा है। आज तक हम को कभी दु:ख हुआ ही नहीं। फिर डॉक्टर लोग हम को बड़े अस्पताल में ले गए। बड़ा डॉक्टर दूसरे सब छोटे डॉक्टरों को क्या बोलने लगा कि, ‘देखो, इनके मुख पर अभी भी कितना हास्य है! इनको कोई दु:ख होता ही नहीं। ये तो देखो, आत्मा अलग है, ऐसा लगता है।’


बड़ा डॉक्टर हम को बोलता था कि ‘आप बहुत सहन करते हैं। इतना सहन आप कैसे करते हो?’ मैंने बोल दिया कि, ‘मेरे को तो एक इन्जेक्शन देते हो, वो भी सहन नहीं होता।’ सहनशीलता वो तो इगोइज़म है। हमारे में इगोइज़म नहीं है, सहनशीलता नहीं है। इगोइज़म है, उधर सहनशीलता रहती है। हमारे में जब इगोइज़म था, तब हम सबकुछ सहन करते थे। कितने भी इन्जेक्शन दे तो कुछ होता भी नहीं था, दियासलाई पूरी जले तब तक उँगली रखते थे। इतना इगोइज़म था हमारा!!! अभी तो हम को दांत दुखता है, वो पता चल जाता है कि, ‘ज़्यादा दुखता है कि कम दुखता है, हम को इसमें परेशानी नहीं होती है। लेकिन पैर के फ्रेक्चर में तो कुछ पीड़ा ही नहीं हुई।


फिर हमने जांच की तो मालूम पड़ा कि ये हमारे नामकर्म का उदय था। हमारी भूल नामकर्म में थी, उसका ये फल था। नामकर्म क्या है? अंग-उपांग सब नॉर्मल होते हैं, सब को मनोहर लगते हैं। ‘ज्ञानी’ को अंग-उपांग नॉर्मल होते हैं। हमारे नामकर्म की क्षति थी, इसलिए पैर आधा इंच छोटा हो गया। और फायदा क्या हुआ? जिधर नुकसान है, वहाँ फायदा सदैव होता ही है। बिना फायदे तो नुकसान होता ही नहीं। फायदा यह हुआ कि हम को आराम मिला और जगत् का सोचने को बहुत टाइम मिल गया, नहीं तो हम को टाइम ही नहीं मिलता।

हमने सब को बोल दिया था कि हम को ऑपरेशन नहीं करवाना हैं, दूसरों का ब्लड नहीं लेना हैं। दूसरों का ब्लड हम को फिट नहीं होगा। ये देह छूट जाए तो कोई परवाह नहीं है लेकिन ब्लड दूसरे का नहीं होना चाहिए। मैंने विचार किया कि हम को ये फ्रेक्चर नहीं हो सकता, कितने बड़े-बड़े लोगों को हुआ है लेकिन हम को, ‘ज्ञानी पुरुष’ को नहीं होना चाहिए। बाद में जांच की तो वो वेदनीय कर्म का उदय नहीं था लेकिन नामकर्म का उदय था। इस बात से हमें सब हिसाब मिल गया। ‘ज्ञानी पुरुष’ के चार कर्म बहुत ऊँचे रहते हैं, वेदनीय यानी शाता-अशाता (सुख परिणाम-दु:ख परिणाम)! अशाता वेदनीय हम को कोई दफे आती है। हम बोलते हैं कि आप हमारा अपमान करो, हम को गाली दो, आप स्वतंत्र हैं, हम आपको आशीर्वाद देंगे लेकिन कोई गाली नहीं देता। पहले तो हम बोलते थे कि एक थप्पड़ हमें मारोगे तो हम आपको पाँच सौ रुपए देंगे मगर किसी ने थप्पड़ नहीं मारा। वो अस्पताल के सभी डॉक्टर लोग हम को बोलते थे कि हमने आपको बहुत परेशान किया मगर इसमें हेतु क्या था? भगवान क्या देखता है कि ये किस हेतु से कर रहे हैं। हम को आराम हो जाएँ वो ही हेतु था।


हम को बोर्ड (विशेष पहचान) कुछ नहीं है। वो भगवा कपड़े वाले को भगवा कपड़े का बोर्ड है। सफेद कपड़े वाले को सफेद कपड़े का बोर्ड है। हमारा कोई बोर्ड नहीं है। हम तो कोट-टोपी पहनकर बाहर घूमेंगे तो कौन पहचानेगा? कोई नहीं पहचानेगा। बोर्ड वाले को हर कोई पहचानता है। हम को मिलने वाला जो सच्चा आदमी है, वो प्रारब्ध वाला मिल जाएगा। इधर बोर्ड की ज़रूरत नहीं।


ज्ञानी की कृपा दृष्टि का
फल!


‘ज्ञानी पुरुष’ मिलना बहुत मुश्किल है। बहुत जन्मों का पुण्य इकट्ठा हो जाएँ, तब ‘ज्ञानी पुरुष’ मिलते हैं। ‘ज्ञानी पुरुष’ मिलना वो तो दुर्लभ, दुर्लभ ऐसा हंड्रेड टाइम (सौ बार) दुर्लभ लिखा है और मिले तो पहचानने में नहीं आएँगे। पहचानने में आ गए तो टाइम की यारी नहीं मिलेगी। क्या बोलेगा कि आज हमारे को ये काम है, वो काम है।

प्रश्नकर्ता : ‘ज्ञानी पुरुष’ भावना के फल स्वरूप मिलते हैं?


दादाश्री : पिछले जन्म का पुण्य है और अभी पुण्य का विचार है और मन में ऐसे विचार होने चाहिए कि, ‘हम को ये संसार की खटपट नहीं चाहिए। पैसा हो तो भी दु:ख होता है और हम को मोक्ष में जाने की ज़रूरत है।’ मोक्ष की भावना होती है, तो आपको ये भावना से ‘ज्ञानी पुरुष’ मिल जाते हैं। ‘ज्ञानी पुरुष’ की कृपा दृष्टि मिली तो उसको क्या फल मिलता है? आनुषंगिक फल मिलता है यानी मोक्ष फल मिलता है। ‘ज्ञानी पुरुष’ की सेवा का फल दुनियादारी में अभ्युदय होता है यानी आपको संसार की हर एक चीज़ अच्छी मिलती है। मोक्ष जाने के लिए कोई अड़चन नहीं होती, ऐसे सब साधन मिल जाते हैं।


‘ज्ञानी पुरुष’ की पहचान,
ज्ञानी द्वारा!


हम जिसको ‘ज्ञान’ देते हैं, उन सब को सम्यक् दर्शन हुआ है। ये तो सम्यक् दर्शन से भी आगे ‘क्षायक सम्यक् दर्शन’ होता है।


प्रश्नकर्ता : उसके क्या लक्षण हैं?


दादाश्री : आर्तध्यान-रौद्रध्यान कभी नहीं होता। धर्मध्यान और शुक्लध्यान निरंतर रहता है। चिंता कभी नहीं होती। और ये सब के लक्ष्य में निरंतर आत्मा है, एक सेकन्ड भी आत्मा को नहीं भूलते, निरंतर आत्मा में ही जागृत रहते हैं।


प्रश्नकर्ता : आत्मा में जागृत रहना वह मुश्किल है। आप बताइए, उसका साधन क्या है?


दादाश्री : हम ‘ज्ञान’ देते हैं तब आ जाना। आत्मा ‘ज्ञानी पुरुष’ के पास है, वह दूसरी कोई जगह पर नहीं मिलता। वह, आत्मा ही परमात्मा है। वह ‘ज्ञानी पुरुष’ के अंदर प्रकट हो गया है। उनकी कृपा से सबकुछ हो सकता है। उनकी एक बाल जितनी भी कृपा हो तो भी सारी दुनिया का भला हो जाता है। ‘ज्ञानी पुरुष’ की कृपा से सबकुछ हो सकता है। ‘ज्ञानी’ किसी चीज़ के भिखारी नहीं रहते हैं। 

उनको चाहे सारी दुनिया का सोना दें तो उनको ज़रूरत नहीं है। सारी दुनिया की स्त्री दें तो भी उनको विषय का विचार भी नहीं आता और वे मान के भी भिखारी नहीं हैं, कीर्ति के भिखारी नहीं हैं, उनको अपमान का डर नहीं हैं, भय भी नहीं हैं। वीतराग हैं। उनको दुनिया में कोई आदमी क्या चीज़ दे सकता है?! और उनको कुछ चाहिए भी नहीं। आपको इधर सब चीज़ मिल सकती है। सारी दुनिया का सुख उनके पास ही है और खुद सुख ही भोगते हैं। यहाँ पर सबकुछ खुलासा कर सकते हैं। उनका शब्द कैसा है? वो शब्द अंदर जाता है, अंदर जाकर आवरण तोड़ देता है और आत्मा को टच होता है, फिर आपको भी प्रकाश मिल जाता है। ये आवरणभेदी शब्द होते हैं, इनमें बहुत वचनबल है।


प्रश्नकर्ता : हमारे कोई प्रश्र नहीं हैं। प्रश्र आपके दर्शन करते ही खत्म हो गए।


दादाश्री : बस, बस, बराबर है। हमारे दर्शन से सभी प्रश्र खत्म हो जाते हैं, पूरा समाधान हो जाता है। ‘ज्ञानी पुरुष’ कभी दुनिया में होते नहीं हैं। कभी किसी दफे दुनिया में ‘ज्ञानी’ का अवतार होता है। नहीं तो (आत्म) ‘ज्ञानी’ दुनिया पर होते नहीं। दुनिया में जब ‘ज्ञानी’ होते हैं तो दुनिया बहुत अजायब (अद्भुत) हो जाती है। उनके दर्शन हो गए तो फिर उससे और क्या चीज़ बाकी रहेगी?! ‘ज्ञानी पुरुष’ मनुष्य के जैसे दिखते हैं लेकिन वह अलौकिक होते हैं, लौकिक नहीं। मोक्ष की बात ‘ज्ञानी पुरुष’ के सिवा दूसरी जगह पर नहीं है। उनके दर्शन, वह तो दुनिया में सब से बड़ी चीज़ है। उनके दर्शन से, मात्र दर्शन से ही कितने सारे पाप भस्मीभूत हो जाते हैं। आत्मा की प्राप्ति पाप को जलाए बिना तो होती ही नहीं। आदमी कितना पाप लेकर फिरता है, फिर उसको साक्षात्कार कैसे होगा? आपका सिर यहाँ हमारे चरणों में रख देंगे, तो सब इगोइज़म चला जाता है। दिस इज़ द मेन सॉल्वेन्ट ऑफ इगोइज़म! इगोइज़म का सॉल्वेन्ट कभी निकला ही नहीं।


प्रश्नकर्ता : आपके विचारों में जैनिज़म का कुछ प्रभाव है?

दादाश्री : हाँ, जैनिज़म अकेले का नहीं, चार वेद का भी प्रभाव है।


प्रश्नकर्ता : मगर आपके बेसिक प्रिन्सिपल जैनिज़म पर हैं।


दादाश्री : नहीं, नहीं, हमारा सिद्धांत निष्पक्षपात है।


प्रश्नकर्ता : आप कौन से धर्म में मानते हैं?


दादाश्री : सभी धर्म हमारे हैं। हम खुद ही हैं। हम तो निष्पक्षपात हैं। हमारा कोई बॉस नहीं, हमारा कोई अन्डरहैन्ड नहीं।


प्रश्नकर्ता : आपकी ये फिलॉसोफी है, वो किसी एक धर्म को लक्ष्य में रखकर है या सर्व धर्म के लिए?


दादाश्री : नहीं, नहीं, ये सारी बातें मौलिक हैं। बिल्कुल मौलिक हैं और आगे जो ‘ज्ञानी’ हो गए, उनके साथ इसका कनेक्शन है। फिलॉसोफी दूसरी तरह की है लेकिन प्रकाश वह ही है। हम नया दूसरा प्रकाश कहाँ से लाएँ?


प्रश्नकर्ता : आप मस्जिद में जाते हैं, जिनालय में जाते हैं, ऐसा क्यों?


दादाश्री : हम मंदिर में भी जाते हैं। हमारे लिए नहीं जाते हैं, लेकिन सब के एन्करेजमेन्ट के लिए जाते हैं। क्योंकि सब की मान्यता में आएँ कि मंदिर में जाना ही चाहिए। जहाँ तक बालक है, वहाँ तक मंदिर में जाने का, मस्जिद में जाने का। बड़ा हो गया फिर जाने की ज़रूरत नहीं। फिर भी दूसरे को ‘नहीं जाने का’ ऐसा कोई बोल सकता ही नहीं। बड़ा हो गया तो भी जाना ही चाहिए, नहीं तो उसके पीछे दूसरे लोग नहीं जाएँगे।


प्रश्नकर्ता : आप जो नवकार मंत्र बोले, पंच परमेष्ठी की आराधना की, वो भी व्यवहार है न?


दादाश्री : हाँ, बराबर है, सच बात है। वह सब व्यवहार है। 

मन व्यवहार में है, वाणी भी व्यवहार में है, शरीर भी व्यवहार में है और हम व्यवहार से निर्लेप रहते हैं और व्यवहार में हम बिल्कुल कुशल रहते हैं। हमारा व्यवहार आदर्श रहता है। हमारे व्यवहार में कोई इतनी भी गलती नहीं निकाल सकता। और आत्मधर्म की बात अलग है। हम निरंतर स्वपरिणाम में, स्व-परिणति में रहते हैं। पर-परिणति हमने सत्ताईस साल से नहीं देखी। हम स्वपरिणाम में ही रहते हैं, स्वचारित्र में ही रहते हैं।


प्रश्नकर्ता : आपको कभी ऐसा अनुभव हुआ है कि कोई चीज़ रखकर भूल गए? जैसे रिक्शा में सफर करते हैं, तो छाता भूल गए, ऐसा कुछ?


दादाश्री : कुछ भूल जाए तो हमें कोई परेशानी नहीं होती। अरे, हमें आज क्या दिन है, कौन सी तारीख है, वो भी याद नहीं है। हमें दुनिया की कोई भी चीज़ याद नहीं रहती। नो मेमोरी!


प्रश्नकर्ता : खुदा को तो हर चीज़ याद रहती है, फिर आपको क्यों नहीं याद रहती?


दादाश्री : नहीं, खुदा को कभी याद नहीं रहता। वो जो याददाश्त है न, मेमोरी है न, वो क्या नुकसान करेगी? इमोशनल करेगी। याद तो सब इंसान को रहता है। खुदा को तो याददाश्त होती ही नहीं है। मगर खुदा के पास उपयोग है और उपयोग से वे सबकुछ जानते हैं।


प्रश्नकर्ता : जाति स्मरण ज्ञान आपके पास है?


दादाश्री : वह ज्ञान संसार के लिए है और यह तो विज्ञान है। हम तो ऐसा जानते ही नहीं कि आपका पिछला जन्म कौन सा था! हमारा पिछला जन्म कौन सा है, ये भी हम नहीं जानते हैं।


प्रश्नकर्ता : आप और मैं, दोनों में फर्क नहीं है, तो आप भगवान कैसे और मुझे आपको मानना कैसे?


दादाश्री : बाइ रियल व्यू पोइन्ट, आप और हम, दोनों ही 


(पृ.४०)


भगवान हैं। बाइ रिलेटिव व्यू पोइन्ट, ये विशेषण है और वो सब विनाशी है। भगवान तो हम नहीं हैं। जो अंदर बैठे हैं वो ही भगवान हैं। वो दादा भगवान हैं और ये दिखते हैं वो ए.एम.पटेल हैं। हम थोड़े समय इधर भी रहते हैं और थोड़े समय उधर भी रहते हैं। हम जब बात करते हैं, तब ए.एम.पटेल के पास आ जाते हैं। नहीं तो हम ‘दादा भगवान’ के साथ एकाकार रहते हैं।


हम को 1958 में ये ज्ञान प्रकट हो गया। पहले तो कुछ भी नहीं थे। हम को ऐसा लगता था कि हम को कुछ न कुछ मिलेगा लेकिन ऐसा विज्ञान मिलेगा, ऐसा तो हमारे ख्याल में ही नहीं था। लेकिन ये तो बड़ी चीज़ प्रकट हो गई है। उससे आगे कुछ जानने का नहीं है।


यह जो अक्रम विज्ञान है, वह स्वाभाविक विज्ञान है।


प्रश्नकर्ता : तीर्थंकरों में अंतिम महावीर भगवान हो गए। तो उनके बाद आगे कोई तीर्थंकर होने वाले हैं?


दादाश्री : नहीं, ये टर्न में नहीं होंगे। ये फर्स्ट टर्न पूरा हो जाएगा फिर सेकन्ड टर्न आएगा, उसमें दूसरे तीर्थंकर होंगे। ये दुनिया ऐसे गोल घूमती है, ऐसे ये राउन्ड में होते हैं। उसमें हाफ राउन्ड में चौबीस तीर्थंकर होते हैं। दूसरे हाफ राउन्ड में चौबीस तीर्थंकर होते हैं। अभी ये हाफ राउन्ड होता है। अभी ये हाफ राउन्ड पूरा हो जाएगा, लेकिन तीर्थंकर चौबीस पूरे हो गए। ये हाफ राउन्ड पूरा होने के लिए अभी चालीस हज़ार साल बाकी है।


प्रश्नकर्ता : ये चालीस हज़ार साल में ऐसा महान आत्मा कोई नहीं होगा?


दादाश्री : नहीं, ये अंतिम हैं। अभी उनसे आगे कोई है नहीं।


प्रश्नकर्ता : मगर ऐसे कोई नहीं होंगे तो ये सब जीव के साथ अन्याय नहीं होगा?

दादाश्री : देखिए न, रात के समय में नए कपड़े खरीदने को जाए तो कोई देगा नहीं। कितना भी पैसा दो तो भी कोई नहीं देगा। ऐसा अभी आधी रात हो गई, काल (समय) बहुत अच्छा आने वाला है। भगवान के निर्वाण के पच्चीस सौ साल के बाद, काल बहुत अच्छा आने वाला है। सभी लोग सुखी हो जाएँगे। सारी दुनिया में बिल्कुल शांति हो जाएगी। मगर अभी दस-बारह साल हैं, वह बहुत खराब है। उसमें भूकंप होंगे और देवकृत, मनुष्यकृत, कुदरतकृत ऐसी बहुत मुसीबतें आएँगी और ये चार अरब की बस्ती है, वो दो अरब की हो जाएगी। इसमें गेहूँ और कंकर, दोनों अलग हो जाएँगे।


प्रश्नकर्ता : ये दुनिया के जो प्रॉब्लम्स हैं, वे सभी कब सॉल्व हो जाएँगे? ये दुनिया में सभी को सुख-शांति कब मिलेगी? और कितना समय लगेगा?


दादाश्री : सारा दिन, सारी रात, जगत् कल्याण के लिए सारी दुनिया में, फॉरेन में, सभी जगह पर हम धूमते हैं और यह जगत् कल्याण 2005 की साल में हो जाएगा।


प्रश्नकर्ता : हम सभी यह देखने के लिए उस वक्त रहेंगे?


दादाश्री : क्यों नहीं रहेंगे?


प्रश्नकर्ता : 2005 में कोई भी दु:खी नहीं मिलेगा?


दादाश्री : दु:ख? वो खाने-पीने का दु:ख रहेगा ही। मानसिक दु:ख नहीं होगा। खाने-पीने का दु:ख भी लाख आदमियों में दो आदमी को रहेगा। खाना तो दुनिया में बहुत है, अनाज भी बहुत है, सब चीज़ बहुत हैं लेकिन उनकी गुनहगारी से नहीं मिल रही हैं। भ्रष्टाचार जो ज़बरदस्ती से कराते हैं, वो सब चले जाएँगे। जिसको भ्रष्टाचार ज़बरदस्ती से करना पड़ता है, अपनी इच्छा नहीं है तो भी करना पड़ता है, वो सब इधर रहेंगे।


प्रश्नकर्ता : ये दुनिया का क्या होने वाला है?

दादाश्री : दुनिया की स्थिति बहुत अच्छी हो जाएगी। पच्चीस सौ साल से भस्मक ग्रह की असर से हिन्दुस्तान का बुरा काल (समय) था। अब अच्छा काल आ रहा है। 2005 में हिन्दुस्तान सारी दुनिया का केन्द्र हो जाएगा। दुनिया के सभी लोग पूछने को आएँगे कि हम कैसे जीवन जीएँ, कैसे खाएँ, क्या पीएँ?


प्रश्नकर्ता : आपको ये अध्यात्म ज्ञान कैसे प्राप्त हुआ?


दादाश्री : 1958 में सूरत के रेल्वे स्टेशन पर हम को ऐसे ही ये ज्ञान हो गया। हमने कोई प्रयत्न नहीं किया था। दिस इज़ बट नैचुरल! वो शाम को साढ़े पाँच बजे थे। उस समय हमारा बिज़नेस सोनगढ में था। वहाँ से साढ़े पाँच बजे हम सूरत आए थे। वहाँ स्टेशन पर बहुत आदमियों की भीड़ थी। फिर एक लकड़ी की बेंच पर हम सो गए, तब एक घंटे में हमने सब देख लिया कि ये दुनिया क्या चीज़ है? किसने बनाई? किस तरह से बनी? क्यों बनाई? हम कौन हैं? कर्म कौन करता है? मोक्ष क्या चीज़ है? बंधन क्या चीज़ है? दु:ख क्या चीज़ है? आधि क्या चीज़ है? व्याधि क्या चीज़ है? समाधि क्या चीज़ है? वो सब हमने देख लिया। आपके साथ आज बात करते हैं, तो वो सब हम देखकर बोलते हैं। अभी कोई शास्त्र की बात नहीं बोलते, हम ज्ञान में देखकर बोलते हैं। फिर जितने भी प्रश्र पूछिए, इधर देखकर बोलने में क्या हर्ज? कोई बोझा ही नहीं हम को!


प्रश्नकर्ता : ये ज्ञान प्राप्त होने से आपको क्या फायदा हुआ?


दादाश्री : फायदा तो, हम निरंतर समाधि में ही रहते हैं। कोई गाली दे तो भी समाधि। हम को तो चलते-फिरते निरंतर समाधि ही रहती हैं।


प्रश्नकर्ता : ये ज्ञान हुआ, उसके पहले आपकी क्या स्थिति थी? आप कौन सी स्थिति में थे?


दादाश्री : केवल अज्ञानी। हम भी अज्ञानी थे। हम को इगोइज़म था। हम को लोभ नहीं था, मगर इगोइज़म इतना ज़्यादा था कि रात 

को नींद भी नहीं आती थी कभी-कभी। जब से इगोइज़म चला गया तब से समाधि हो गई। 1958 में इगोइज़म कप्म्लीट चला गया। बुद्धि भी चली गई।


प्रश्नकर्ता : ब्रह्मांड का आपको जो दर्शन हुआ, उसका थोड़ा सा वर्णन कीजिए न।


दादाश्री : अभी जो दुनिया की बाउन्ड्री है, वो बाउन्ड्री तो बहुत लिमिटेड है। मगर ये दुनिया इतनी नहीं है। वो तो बहुत बड़ी है। अपने जैसी तो पंद्रह दुनिया हैं। उसमें भी आदमी रहते हैं और मोक्ष के लिए वो सब हर रोज़ प्रयत्न में रहते हैं। हमने वो सब ज्योग्राफिकल (भौगोलिक) देख लिया और दूसरा, हम कौन हैं? ये दुनिया क्या है? किसने बनाई? भगवान क्या हैं? वो सब देख लिया, बस! इसमें आपको क्या पूछने का विचार है? जैसा देखा है वैसा हम डिटेल में सब स्पष्टीकरण कर देंगे और मोक्ष का रास्ता भी बता देंगे। हम मोक्षदाता हैं और मोक्ष का दान देने के लिए आए हैं। जिसको मोक्ष चाहिए, उसको मोक्ष देते हैं।


हम ओपन टु स्काई हैं, हमारे यहाँ सिक्रेट बिल्कुल नहीं है। सिक्रेट होता है, वहाँ भगवान नहीं होते, संपूर्ण भगवान नहीं होते हैं। सिक्रेट है, वहाँ कपट है और कपट है, वहाँ भगवान नहीं होते हैं। कभी थोड़े-थोड़े श्रद्धा स्वरूप भगवान होते हैं लेकिन संपूर्ण प्रकाश नहीं होता है।


हमारे को लाइट संपूर्ण है, दर्शन में संपूर्ण है और वर्तन में 356 डिग्री है। वर्तन में चार डिग्री कम है लेकिन हमारे वर्तन में एक भी स्थूल भूल नहीं है। सूक्ष्म भूल यानी बुद्धि वाले लोग समझ जाएँ ऐसी भूल भी नहीं। हमारे को भूल हैं, सूक्ष्मतर और सूक्ष्मतम। मगर वो दूसरों को नुकसान नहीं करती हैं। हम को ये चार डिग्री कम है, इसके लिए ये भूल रही हैं।


सब धर्म समान नहीं हैं। 360 डिग्री के धर्म हैं और सेन्टर में 

खुदा है। धर्म में कोई लोग दस डिग्री पर है, कोई पच्चीस डिग्री पर है, कोई पचास डिग्री पर है, कोई सौ डिग्री पर है, कोई डेढ़ सौ, कोई दो सौ, कोई ढाई सौ, कोई तीन सौ, सब की डिग्री अलग है। अनेक जन्मों से ये डिग्री बढ़ती है। हम 360 डिग्री पूरी करके सेन्टर में आकर वापस 356 डिग्री पर हैं। हम सेन्टर में आकर, उसे स्पर्श करके वापस 356 डिग्री पर आ गए। हम को चार डिग्री कम है।


प्रश्नकर्ता : ये अनुभूति आपको कैसे मालूम हुई कि आप 356 डिग्री पर हैं?


दादाश्री : वो सब हम को समझ में आ गया है। हम किसी भी पुस्तक की बात बोलते ही नहीं। हम तो विज्ञान में देखकर ही बोलते हैं। हम तो हज़ारों बातें बोलते हैं लेकिन सभी देखकर ही बोलते हैं। हम को विचार भी नहीं करना पड़ता। विचार हम को हैं ही नहीं। हम विचार करके कभी नहीं बोलते। हमारी निर्विचार भूमिका है। हम को कोई संकल्प नहीं, कोई विकल्प नहीं, कोई विचार नहीं, ऐसी निर्विचार दशा है, निर्विकल्प दशा है, निरीच्छक दशा है। ये दुनिया में कोई ऐसी चीज़ नहीं है, जिसकी हमें इच्छा हो, कोई भी प्रकार की इच्छा नहीं है। हम को बुद्धि बिल्कुल नहीं है, हम अबुध हैं।


प्रश्नकर्ता : आपको जो दशा प्राप्त हुई है, वो प्राप्त करने के लिए कौन सी साधना करनी पड़ती है?


दादाश्री : नहीं, ये साधना से नहीं होता। दिस इज़ बट नैचुरल!


प्रश्नकर्ता : यानी गॉड गिफ्ट हुआ?


दादाश्री : नहीं, भगवान किसी को गिफ्ट देते ही नहीं। जो खुद ही भगवान हैं फिर कौन गिफ्ट देने वाला है! मगर ये प्राप्त होना साइन्टिफिक सरकमस्टेन्शियल एविडेन्स है। जितने साधन किए, वो सब साधन पूरे हो जाएँगे, तब ये टाइम आ जाएगा।


प्रश्नकर्ता : तो फिर आपकी अवस्था तक हमें कैसे पहुँचना है?

दादाश्री : जिसकी अवस्था हमें चाहिए, उसके पास रहने की ज़रूरत है। उसको देखकर ही वह अवस्था प्राप्त हो जाती है। जैसे किसी लड़के को जेब काटने में एक्सपर्ट करना हो, तो वह कला का जो एक्सपर्ट है, उसके पास वह लड़के को छ: महीना रखो तो वह छ: महीने में तैयार हो जाता है। बस, ये ही रास्ता है, दूसरा रास्ता नहीं है।


पुस्तक में रास्ता लिखा ही नहीं। पुस्तक में ज्ञान नहीं है और अज्ञान भी नहीं है। जो अज्ञान को जानते हैं, वो ज्ञान को जानने की तैयारी करते हैं। पुस्तक में अज्ञान हो तो बहुत अच्छा मगर अज्ञान भी नहीं है। अज्ञान जान ले तो ज्ञान क्या चीज़ है, वो मालूम हो जाता है और ज्ञान जान ले तो अज्ञान क्या चीज़ है, वो मालूम हो जाता है। सब लोग अज्ञान भी नहीं जानते हैं और बोलते हैं कि हम अज्ञानी हैं। ऐसा अज्ञानी मत बोलो। हम तो उसको अर्धदग्ध बोलते हैं। आधा जला हुआ, आधा लकड़ी ऐसा।


ऐसी बात है कि सारा जगत् सब लौकिक ही बात जानता है। वो लौकिक तो इतना छोटा लड़का भी जानता है और साधु-संत भी लौकिक जानते हैं। जो ज्ञानी पुरुष हैं, वो ही अलौकिक बताते हैं। हम दिव्यचक्षु से देखकर बोलते हैं कि क्या चल रहा है! हम कोई पुस्तक की बात नहीं बताते हैं। हम वास्तविक स्वरूप, हकीकत स्वरूप बताते हैं। ‘हम जैन हैं, हम वैष्णव हैं, हम सिख हैं, हम मुसलमान हैं’, वो सब मत हैं। मत है, वहाँ कोई दिन सच्ची बात मालूम नहीं होगी। मत है वहाँ वास्तविकता होती ही नहीं है। एक अज्ञानी को लाख मतभेद होते हैं और लाखों ज्ञानियों का एक ही मत होता है।


प्रश्नकर्ता : यहाँ प्रवचन जैसा कुछ होता है?


दादाश्री : नहीं, प्रवचन तो जिधर ज्ञान नहीं है, वहाँ प्रवचन है। प्रवचन यानी अपना अभिप्राय। वो भी एक विषय में ‘ज्ञानी पुरुष’ प्रवचन कभी नहीं करते हैं। ‘ज्ञानी’ को तो प्रश्र पूछने चाहिए।

प्रश्नकर्ता : तो वहाँ मौन भाषा है? प्रवचन जैसा कुछ नहीं है?


दादाश्री : यहाँ प्रवचन रहता ही नहीं। प्रवचन कौन करते हैं? जो अहंकारी हैं। बाहर सब लोग प्रवचन ही करते हैं। हम तो कभी बोले ही नहीं। ये कौन बोलता है आपके साथ? ये आपके साथ ओरिजिनल टेपरिकॉर्ड बोलती है, उसको आप सुनते हैं और हम उनके ज्ञाता-द्रष्टा हैं। उनका व्यवहार ऐसा है। अहंकारी लोग सब प्रवचन ही बोलते हैं और वो संसार में ही हैं। हम संसार में एक मिनिट भी रहते नहीं। एक सेकन्ड भी रहे नहीं।


हमारा ये एक-एक शब्द है, वो ही शास्त्र है, सच्चा शास्त्र है। फिर शास्त्र लिखने में कुछ भूल हो तो वो लिखने वाले की है। वो ठीक बात है मगर इसमें हमारे बोलने का आशय है, वो सच्ची बात है।


बहुत बात निकली। ये तो सारा विज्ञान है। बहुत लंबा है। हम बाईस साल से बोलते हैं तो भी पूरा होता ही नहीं। ऐसे बात आगे निकलती ही जाती है और संपूर्ण अविरोधाभास है। एक शब्द भी विरोधाभास नहीं है। सब शास्त्र विरोधाभास से ही हैं। क्योंकि वो रिलेटिव में से रियल ढूँढते हैं, रिलेटिव के आधार से रियल ढूँढते हैं। ये अक्रम विज्ञान खुद ही रिलेटिव रियल है। हमारी वाणी में है, वहाँ तक रियल है लेकिन वो रिलेटिव रियल है। उसका फल रियल ही मिल जाएगा। नहीं तो ये दुनिया को किसी ने ऐसा नहीं बोला कि द वल्र्ड इज़ द पज़ल इटसेल्फ! हम बोलते हैं, वो सभी अपूर्व बातें हैं। पूर्वे (पहले) कभी सुनी ही नहीं, पढ़ी नहीं, ऐसी अपूर्व बातें हैं और अपूर्व बात से ही भगवान मिलते हैं। ये पूर्वानुपूर्वी बात से भगवान कभी मिले नहीं और किसी को मिलेंगे भी नहीं। ये तो खाली आधार है, सभी लोगों का अवलंबन है। उससे आगे बढ़ते हैं मगर भगवान नहीं मिलेंगे। वो अवलंबन पकड़कर आगे जाना है, सदा के लिए रहने का नहीं है। मनुष्य भव में पूरा काम हो सके, ऐसा संजोग मिल जाए तो ये संजोग का लाभ उठाना चाहिए। नहीं तो संजोग नहीं मिले तो क्या करोगे?


‘ज्ञानी पुरुष’ को कोई चीज़ की ज़रूरत नहीं है। सारी दुनिया 

की औरतें, देवियाँ आ जाएँ तो ‘ज्ञानी’ उनके पैकिंग नहीं देखते हैं, वो अंदर क्या चीज़ है, वो ही देखते हैं। ये गधा है वो भी पैकिंग है, कुत्ते का पैकिंग है, औरत का पैकिंग है, पुरुष का पैकिंग है। इस पैकिंग में क्या देखने का? कोई लकड़े की पैकिंग हो, कोई सोने की पैकिंग हो, इसमें हम तो अंदर क्या चीज़ है, वो देखते हैं। जो जीर्ण होने वाला है, जो टेम्परेरी एडजस्टमेन्ट है, उसको क्या करने का? जो परमानेन्ट है, उसके साथ हमारा संबंध है।


ये ‘दादा भगवान’ नहीं हैं। ये तो ‘ए.एम.पटेल’ हैं और हम ‘ज्ञानी पुरुष’ हैं। ‘ज्ञानी पुरुष’ और ‘दादा भगवान’ में क्या डिफरेन्स है? दादा भगवान की 360 डिग्री है और हमारी 356 डिग्री है। हम को चार डिग्री कम है, इसलिए हम अलग बताते हैं। अंदर भगवान हैं, वो चौदह लोक के नाथ हो गए हैं और संपूर्ण प्रकट हो गए हैं। हम भी बोलते हैं कि ‘हम’ ‘दादा भगवान’ को नमस्कार करते हैं और आपको भी बोलते हैं कि ‘आप भी दादा भगवान को नमस्कार करें।’ हम को चार डिग्री कम है तो आपको हंड्रेड डिग्री कम है। तो सरप्लस टाइम में ‘दादा भगवान को नमस्कार करता हूँ’ बोलना। हम 360 डिग्री पूरी करने के लिए प्रयत्न करते हैं। प्रयत्न यानी प्रयत्न करने की कोई ज़रूरत नहीं लेकिन ‘दादा भगवान’ की कृपा माँगते हैं। आपको भी क्या चाहिए? ‘दादा भगवान’ की कृपा चाहिए?


आपके अंदर भी ‘दादा भगवान’ हैं लेकिन वो प्रकट नहीं हुए और हमारे अंदर प्रकट हो गए हैं। छब्बीस साल से प्रकट हो गए हैं। वो सूरत के स्टेशन पर हम को लाइट-लाइट हो गया, फुल लाइट (संपूर्ण प्रकाश) हो गई, ज्योति स्वरूप हो गए और हमें एक घंटे में सबकुछ दिखाई दिया। फिर कभी सारी ज़िंदगी में अड़चन ही नहीं रही। वह भगवान के आशीर्वाद से सबकुछ कर सकते हैं, हम खुद कुछ नहीं कर सकते हैं।


सारी दुनिया में सभी जीव के साथ मैत्री करने की क्या रीत है? हमारे पास ये रीत है। ये थ्योरी नहीं है, थ्योरम में है।

प्रश्नकर्ता : ‘मैं ही सब हूँ’ वो ही रीत?


दादाश्री : वो ठीक बात है। वो तो रियलिटी में ‘मैं ही सब हूँ’ वह बड़ी बात है। ‘तूं ही-तूं ही’ नहीं है, अभी ‘मैं हूँ-मैं हूँ’ सब में है। मगर व्हाट इज़ इन रिलेटिव? व्यवहार तो चाहिए न? व्यवहार में तो, इसने ऐसा किया, उसने वैसा किया, ये आम खट्टा है, ये आम मीठा है, फिर व्यवहार में क्या करने का? रिलेटिव में हम जीवमात्र से अभेद प्रेम से रहते हैं, निरंतर अभेद प्रेम। हमारी फिलॉसोफी ये ही है। वो आज खुला कर दिया। जिसको ठीक लगे वो पकड़ ले, नहीं ठीक लगे तो रख दो।


हमने ये थ्योरी एडोप्ट किया है कि जीवमात्र से अभेद भाव। चाहे वो गुंडा हो या दानेश्वरी हो। चाहे वो सती हो या वेश्या हो। हम को कोई एतराज नहीं। रिलेटिव में अभेद प्रेम। और हम सभी जीवों को निर्दोष ही देखते हैं। जीवमात्र निर्दोष ही हैं लेकिन आप प्रूव नहीं कर सकते हैं, हम प्रूव कर सकते हैं।


अंत में क्या होने का है? वीतराग होने का है। वीतराग यानी एब्सल्यूट! आइ एम इन एब्सल्यूटिज़म, नॉट इन थ्योरी बट इन थ्योरम!! ये थ्योरीटिकल बात नहीं है। हम अनुभव की बात करते हैं। जब हमारी बात पर चलेगा, तो अनुभव में आ जाएगा।


जय सच्चिदानंद

